
Pietinė Afrika 
K. Pakštas, Kaunas 


1. Ribos ir paviršius 


Viską imant tik tizinės geografijos atžvilgiu, piet. Afrikos žiemine riba 
labiausiai pritiktų laikyti Zambezi upę rytuose ir žemutinę Kunene tekmę 
bei vidurinę Kubango — vakaruose. Tačiau antropogeografiniu ir politiniu 
atžvilgiais, šios ribos rytinę > 1 
dalį mes pastumėsime labiau 
į pietus iki vidurinės ir žemu- 
tinės Limpopo tekmės. Visos 
kitos šio regiono ribos nesu- 
kelia jokių neaiškumų, nes jos 
sutampa su“ Atlanto ir Indi- 
jos okeanų pakrantėmis, pa- 
versdamos piet. Afriką į di- 
delį pusiasalį, smailėjantį pietų 
linkme ir savo konturais pri- 
menantį lietuviško sūrio smai- 
galį. Šitaip suprastose ribose 
piet. Afriką turi 2.818.000 km 
ir apie 11 mil. gyventojų (1937 
m.). Daugiau kaip du milijo- 
nai įsigyvenusių čia europie- 
čių taip pakeitė šio krašto kul- 
tūrinį žemėvaizdį ir pakėlė gy- 
venimo normas, kad pasauli- 
nio prestižo atžvilgiu piet. Af- 
rika atsistojo greta stambių 
valstybių ir atkreipė savęsp 
net tolimų tautų dėmesį. Tad 
ir čia apie ją teks bent kiek 
plačiau kalbėti, kaip apie kitus 
gretimus regionus, kuriėms 
piet. Afrika tapo pavydėtinu 
it sektinu pavyzdžiu, 

Didesnė šio regiono da- 
lis susideda iš aukštai pakilu- 
sių -plokštakalnių: bent 409/, 
jos ploto yra iškilusio aukš- 
čiau kaip 1200 m viršum jū- 
ros lygio.  Pajūriai stačiomis 
ir aukštomis uolų sienomis pakyla iš vandens, ir tik, palyginti, siauros pa- 
jūrių juostos nusileidžia žemiau 300 m v. jį. I. Ypač pietinėje Kapo pro- 
vincijos daly plokštakalniai staigiais, ryškiais laiptais nusileidžia okea- 
nan, sudarydami aukštą, raitytą ir dykos išvaizdos pajūrio briauną, va- 
karuose labiau prisiartinančią prie okeano, kaip pietuose ir rytuose. Iš 


1 pav. Drakensbergo kalnų tarpeklis, Nataly 

plokštakalnių pusės žiūrima, šita briauna atrodo kaip eilė nedidelių pa- 
kilimų; bet į ją žvelgiant iš okeano šono -- gaunamas tikrai didelių kal- 
nų įspūdis. Pajūrio briaunos skiauterės, atskiriančios plokštakalnius nuo 
jūros ir nuo pajūrio žemumų, sudaro ištisas kalnų grandines, būtent: Ka- 
mies, Roggeveldo, Komsbergo, Nieuweveldo ir Sneeuwebergo (Sniego kalnai) 
grandines vakarinėje Kaplando daly ir Drakensbergo kalnus ant sienos tarp 
Natalio ir Oranijos bei Transvaalio. Drakensbergo, arba Drakonų, kalnuose 
iškyla ir aukščiausios šio regiono viršūnės, prancuzų misijonierių pramin- 
tos: Sampanijos (Champagne) pilis 3660 m ir Mont aux Sources (Versmių 
kalnas) 3350 m. Sakytų kalnų grandinės ar skiauterės suskirsto piet. Afriką 
į du dideliu ir skirtingu žemėvaizdžiu: 


2 pav. johannesburgas ir aukso kasyklų piramidės 


1) Į plačius, vienalyčius vidurio plokštakalnius nuo 900 iki 2000 m 
x. jin i 

2) stačius, įvairius pajūrio šlaitus bei skardžius, dažniausiai tarp 100 
ir 400 m v. į. L. 

Piet. Afrikos vidurio plokštakalnis turi banguotą, raukšlėtą paviršių, 
susidedantį iš įvairių padermių. Vakarinėje srity, prie žemutinės Oranijos 
tekmės, Transvaaly ir Rodezijoj išsipučia statūs pagrindiniai kalnai. Trans- 
vaaly ant jų guli smarkiai sudraskyti W'itwatersrando kvarcito klodai ir 
Ventersdorpo vulkaniškų masių sluoksniai. Pietinė plokštakalnio dalis susi- 
deda iš galingų Karroo- formacijos sluoksnių, susidariusių iš permės-karbo- 
no dugninių morenų, skalunų ir smiltainio.  Karroo formacijos, manoma, 
yra susiformavę jūrų nuosėdoms nedalyvaujant. 

Monotoniškame, gana lygiame vidurio plokštakalnių paviršiuje kur-ne- 
kur iškyla izoliuotos, paskiros viršūnės, vienur bukos, stalo išvaizdos, o 

* kitur konusiškos, smailos. Šitas izoliuotas skalunų ir smiltainio viršūnes 

olandų kolonistai čia pavadino „kopje“. Tik Basutų krašto reljefas yra ryš- 
kesnis, susidedąs iš erozijos sukarpytų aukštumų, vakaruose nežymiai su- 
siliejančių su plokštakalnio lyguma. Pačiame regiono vidury, Bečuanų Že- 
mėje, senesnės formacijos yra storokai apklotos Kalahari dykumos smėliu, 
kurs lengvai praleidžia vandenį į gilesnius sluoksnius. 


3 pav. Snieguotos Drakensbergo (t. y. Drakono) kalnų viršūnės 


Vegetaciniu atžvilgiu šis kraštas kad ir nėra visai dykuma, nes vieto- 
mis apaugęs reta žole ir kai kur krūmais, bet reti paviršiaus vandenys ir 
šaltiniai nedaug suteikia galimybių žmonių sodyboms ir gyvulių ganyk- 
Joms tarpti. Charakteringu krašto paviršiaus bruožu tenka laikyti negilius 
įdubimus, vadinamus. „pans“ (pan==lėkštė), panašius į dideles lėkštes ar 
dubenius, kurių dažniau pasitaiko vietose, kur denudacija nuskuto hori- 
zontališkai gulinčias Karroo uolas nuo senesniųjų formacijų. Lietaus perio- 
de šios lėkštės prisipildo vandens, kuris sausros metu visiškai ar beveik 
visai išdžiūsta. Daug šitų „pans'ų“ turi nemaža nusėdusios druskos, kuri, 
dugne išdžiūvusi, suformuoja blizgantį sluoksnį. Kai kur šie druskos 
sluoksniai net ekspluatuojami. Jų atsiradimo priežastys yra įvairios, bet čia 
bene daugiausia prisideda eoline erozija palankiomis uolos strukturos ir 
dulėjimo sąlygomis. „Pans“ pasitaiko labai įvairaus didumo; didžiausios 
turi apie 200 km?ž, 


2. Hidrograiija 


Plokštakalnio briauna yra raityta linija, einanti maždaug lygia greta su- 
pajūriu, arčiau prie jo prisiartindama vakaruose, kaip rytuose ir pietuose. Si- 
tos briaunos pajūriniame šone toliau eina žiem. Transvaalio, piet. Mosam- 
biko, Suazi žemės (Swaziland), Zulusijos (Zululand), Natalio ir Kaplando 
žemasai feldas (veld). Ta pati briauna eina ir kaip takoskira tarp gausingų 

pajūrio upelių ir Oranijos-Vaalio upių tinklo, išsiplėtusio plokštakalny. Tik- 
tai Limpopo (Krokodilų upė) ir jos intakas Olifants (Dramblių upė), gavę 
pradžią vidiniame briaunos šone ir apsukę didelį lanką į žiemius, prasi- 
graužia per briaunos nugarą ir pasiekia Indijos okeaną. 

Viršinis briaunos šonas arba pajūrio skardžiai teikia visai kitokį vaiz- 
dą. Staigiomis terasomis jie nusileidžia jūros linkme. Ypač ryšku tai Nata- 
ly, kur per, palyginti, trumpą atstumą (apie 150 km) reljefas nusileidžia nuo 
aukščiausių briaunos viršūnių į jūros lygį. Todėl pajūrio zonos upės pa- 
sižymi srovės smarkumu arba dar dažniau jos yra krioklių ir slenksčių sukar- 
pytos ir delto netinka laivininkystei. Šitų upių žiotys užverstos smėlio 
seklumomis, nors rytuose kai kurios tų žiočių pasižymi nemažu gilumu. 


4 pav. Puikūs Cango urvai Kaapo provincijoj prie Oudts Doorn 


Pietiniame Kaplande tarp briaunos ir jūros kranto, jiems paraleliškai, 
nutysusios raukšlinių kalnų grandinės, per kurias upės prasigraužia gilio- 
mis skersinėmis gerklėmis. Šitos gerklės (arba gurkliai) patarnauja perėjo- 
mis į krašto gilumą; jomis dažnai pasinaudoja geležinkeliai ir keliai. Tuo 
būdu į vieną siaurą ir gilų tarpeklį dažnai susibėga ir susipina upė, keliai, 
geležinkeliai, tiltai ir tuneliai. Šitaip kalnų upės bent iš dalies kompensuoja 
savo netinkamumą navigacijai, pragrauždamos per kalnus taką keliams į 
krašto gilumą, į plokštakalnį. 

Visos periferinės upės, išskyrus vakarines, savo žioguose turi van- 
dens per kiaurus metus. Oranija, ištekanti iš Versmių Kalno (Mont-aux- 
Sources) Drakensbergo grandinėje, gauna daug vandens iš gausingų Ba- 
sutų žemės upelių ir iš Vaal upės, kuri surenka vandenis iš piet. Trans- 
vaalio ir Laisvosios Oranijos Valstybės. Žemiau santako su Vaaliu, Oranija 
tik kur-ne-kur begauna truputį vandens iš savo intakų, kurie šioje daly 
apima apie 450.000 km* baseiną. Visas Oranijos baseinas turi 1.020.000 km?, 

o jos ilgumas — 1860 km. Savo vidurinėje ir žemutinėje tekmėje Oranija 
per garavimą netenka daugiau vandens, kaip jo gauna (iš to krašto, per 
kurį ji teka. 

„Nusileidusios nuo stačių Oranijos Laisvosios Valstybės ir Basutų že- 
mės šlaitų bei skardžių, upės ilgus tarpus teka krioklių netrukdomos. Bet 
arti Prieskos Oranijos slėnis labai susiaurėja ir pavirsta beveik į gurklį; 
o žemiau Upington'o prie Karaliaus Jurgio krioklių Oranija nukrinta 120 
metrų į stačių sienų bedugnę, kuria kunkuliuoja keletą kilometrų. Dar že- 
miau šios upės slėnis gerokai prasipiečia ir žiemos metu skersai ją gali- 
ma perbristi keletas kilometrų aukščiau žiočių, kurios tuo metu esti beveik 
visai uždarytos sunešto smėlio seklumomis. 

5 pav. Dramatiškas Gerosios Vilties ragas 


Piet. Afrikos pajūrio svarbiausioji žymė — tai jo nepaprastas regu- 
liarumas ir stoka salų, kurios taip dažnai pasitaiko Europos ir Azijos pa- 
kraščiuose. Nuo pat ekvatoriaus vakaruose ir iki Mozambiko sąsiaurių ry- 
tuose, t. y. beveik 7000 km ilgumo pakrantėse nėra nė vienos svarbesnės 
salos. Salų ir naviguojamų upių stoka, žinoma, bent kiek trukdė šio krašto 
civilizacijos pažangą prieš europiečių atėjimą. 

Gilių įlankų ir naturalinių uostų stoka taip pat sudarė piet. Afrikai 
gana žymų nepatogumą. Plotu tris kartus už Europą didesnė, Afrika betgi 
turi pajūrio liniją bent ketvirtadaliu trumpesnę. Europa turi daugelį pirmos 
rūšies naturalinių uostų, o Afrika jų beveik visai neturi. Piet. Afrikoje vos 
keletas tėra gamtos apsaugotų gilių įlankų. Tarp False Bay (Netikroji įlan- 
ka) ir Algoa Bay pietų-rytų audros yra iškirtę, išplovę kieto kvarcito ir 
minkštesnio skaluno krantuose keletą įlankų, bet į False Bay gana dažnai 
prasiveržia audringos bangos ir tik Simonstown (arti Kapštato) yra, paly- 
ginti, ramus kampelis, kuriame susikoncentravo karo laivyno bazė. Table 

Bay arba Stalo įlanka buvo nesaugi vieta Kapštato uostui, kol dar nebuvo 
pastatyto bangas laužančio dirbtinio molo. Mossel Bay ir Port Elizabeth 
(Algoa Bay) yra tik menkai uždaros įlankos, kur laivų iškrovimas ar įkro- 
vimas vyksta jiems stovint ant inkaro ir stiprioms bangoms daužant bei 
supant; šie du uostu neapsaugo laivų nuo pietų-rytų audrų. East London 
(rytinis Londonas) turi tik neplatų uostą, nuolat reikalingą valymo, kad 
galėtų priimti okeaninius garlaivius.. Tik Durban gali pasidžiaugti didesne 
ir saugesne lagunos išvaizdos įlanka, kurią gilinant galima padaryti vietos 
daugeliui didelių okeaninių laivų. Būdamas arčiausia piet. Afrikos anglio 
kasyklų, Durbano uostas virsta patogia sustojimo vieta daugeliui laivų, 
plaukiančių aplink Afriką. 


6 pav. Chapinan's Peak kelias, einąs gražiais vingiuotais 
Kapštato pajūriais 


3. Klimatas 


Piet. Afrika stovi tarp 180 ir 350 pietinių paralelių. Išilgai šį regioną 
iš žiemių į pietus yra arti 1900 km. Tokiame dideliame plote, kurs turi 
labai įvairų paviršių, yra pakankamai sąlygų susidaryti keleriopo tipo kli- 
matams. Dėl to p. Afrikoje sutinkame tropišką, subtropišką, dykumų, pus- 
dykumų, Mediterranos ir Kinijos klimatų tipus. Vakarinė p. Afrikos dalis ir 
iš vokiečių atkariauta p. Vakarų Afrika beveik negauna lietaus, o karščio 
turi daug; tad čia vyrauja sahariškas klimatas, sukūręs Kalahari dykumą. 
Tai rečiausiaj gyvenama p. Afrikos dalis. 

Didžiausias p. Afrikos plotas, t. y. beveik visas jos vidurys, priklauso 
pusdykumų subtropiškam klimatui. Žiemos mėnesiai (Birželis, Liepos, Rug- 
piūtis) čia visuomet labai sausi, visai be lietaus. O ir gretimuose jiems 
mėnesiuose, kaip gegužės ir rugsėjo, lietaus labai retai ir nedaug tepasi- 

taiko. Lietaus periodas prasideda spalių mėn. bet kartais jis susivėlina ir 
įsismagina lyti tik lapkričio mėn., kuomet dažniausia čia sėjami javai. Lyja, 
paprastai, trumpais, bet smarkiais periodais. Tarp spalių ir sausio mėn. kartais 
pasitaiko net kruša, iškrisdama balandžio kiaušinio didumo ledais ir prida- 
rydama laukuose nuostolių, ypač Johannesburgo apylinkėse. Betgi tokių stam- 
bių ledų apsilankymas, palyginti, retas reiškinys, o pajūrio srityse, t. y. vai- 
sių auginimo zonose, jų beveik ir visai nepasitaiko. 


7 pav. Žemės paviršiaus įdubimas (Pan) Transvaaly, kur susidaro druskos sluoksnis. 
Druska čia ekspluatuojama. 


Plačioms pajūrio zonoms didelės įtakos turi jūros srovės, vyraujan- 
čios p. Afrikos pakrantėse. Pajūris prie Atlanto žymiai šaltesnis, nes pro jį 
slenka iš pietų į žiemius šaltoji Benguelos srovė, kurios įtaka yra labai 
žymi nuo Kapštato iki Luandos (žiem. Angoloje), t. y. beveik per 3000 km. 
Jos įtakoje vakariniame p. Afrikos pakrašty susidaro vėsus, lygus, ūkano- 
tas, tačiau su maža kritulių klimatas. Mat, iš polarinių kraštų atėjusi šalta 
oro srovė čia susiduria su karštu kontinento oru ir nutolsta nuo garų 
kondensacijos punkto: to padarinys — gana daug ūkanų, ypač rytais, bet 
maža lietaus. Rytinius p. Airikos krantus plauna šiltoji Mosambiko srovė, 
einanti iš žiemių, iš Indijos okeano, pro Madagaskarą, per Mosambiko są- 
siaurius. Tad Indijos okeano pajūriai kur kas šiltesni ir lietingesni. Ziemi- 
nėje šių pajūrių daly, prie portugalų Mosambiko, sutinkame nedidelius plo- 
tus 1r grynai tropiško klimato. 

Įvairiems p. Afrikos klimato tipams pavaizduoti čia patiekiami šešių 
tipingų jos stočių daviniai. Durban atstovaus tropiškam palmių klimatui, 
nes šis pajūrio miestas savo žemesne dalimi guli tik 6 m aukštumoje v. 
j. L. ir yra šiltos Mosambiko srovės įtakoje. Durbano apylinkių ir bendrai 
Natalio provincijos klimatas gerokai panašus į piet. Kinijos klimatą. Louis 

Trichardt stotis tipinga. žieminio Transvaalio (arti Limpopo upės) krūmokš- 
niais apaugusiam „veldui“ (ieldui), aukštumose arti 1000 m. Port Elizabeth 
(50 m v. į. I.) tinkamai atstovaus subtropišką pajūrį ir spygliuotų krūmų 
„veldą“. Harrismith (2850 m v. į. I), Oranijos Laisvoje Valstybėje, pavaiz- 
duos aukštojo „veldo“ klimatą. Kimberley (1200 m) atitiks Karroo plokš- 
takalnio tipingą klimatą, o Kapštatas (5 m v. į. L) parodys mediteraniško 
"klimato davinius. 


Vid. met. Šalč. mėn. Šilč. mėn Lietingų dienų  Vasarinio lietaus 
temper. temper. temper. per metus: procentas: 
Durban 21,50C  VII-180C I,II—250C TU 709/4 
L. Trichardt 18,3 VII- 13 XII—-22 87 87 
P. Elizabeth 17,8 VII-—15 I — 21 70 45 
Harrismith' 13,5 VI-—- 75 XII- 18,5 81 84 
Kimberley 18,2 VII —10 I —- 243 47 78 
Kapštatas" 16,7 VII—-12,7 II — 21 07 23 


Aukštųjų plokštakalnių (Harrismith) temperatura—20 ar —30 C. žemiau 
nulio nusileidžia tiktai išimtinai šaltomis žiemos naktimis; ilgiau ji išsilaiko 
tik aukštesnių kalnų viršūnėse; ten teko pastebėti kalnų plyšiuose ir saulei 
neprieinamose vietose nedidelės pusnys susigulėjusio sniego.  Absoliutinė 
aukščiausioji p. Afrikos temperatura yra kartą pasiekusi 510C. pavėsy. Bet 
toks karštis gali pasitaikyti tik labai retai, trumpam laikui ir išimtinose 
vietose. (O šiaip vidutinė vasaros temperatura retai čia pakyla aukščiau 
kaip 270 C. 

Staigiais, trumpais ir galingais latakais pildamas p. Afrikos lietus kar- 
tais per pusvalandį prilyja apie 100 mm vandens. Toks lietaus pobūdis ne- 
duoda dirvai laiko sugerti vandens, stipria erozija gadina dirvožemį, ardo 
kelius bei tiltus ir dažnai pakenkia kultivuojamai augmenijai ir net gyvu- 
liams. Tačiau šitokio tipo lietus lanko tiktai vidurio plokštakalnius, o piet. 
ir ryt. pajūriuose jis yra žymiai reguliaresnis ir lygiau pasiskirtęs. 

Įvairios p. Afrikos dalys gauna labai skirtingą lietaus kiekį. Šiuo at- 
žvilgiu p. Afriką galima suskirstyti į keletą sričių, būtent: 

Natalio provincijos pajūriai pasižymi didžiausiu lietingumu: Durbane 
iškrinta per metus vidutiniškai 1140 mm vandens, daugiausia sausio mėn. 
ir mažiausia — birželio mėn. 

Vidutinišku lietum naudojasi pietiniai Kaplando pajūriai ir plokštakal- 
nių rytinė dalis, esanti arčiau Indijos okeano. Antai, pajūrio stotyse — 
Kapštate (640 mm) ir Port Elizabeth (565 mm) iškrinta maždaug tiek pat 
lietaus kaip ir Lietuvoje. O vidurio plokštakalnių rytuose lietus yra pasi- 
skirtęs šiaip: Salisbury 832 mm, Bulawayo (P. Rodezijoj) 614 mm, Louis 
Trichardt 797, Johannesburg 728, Harrismith 758 ir Kimberley 405 mm. 
P. Afrikos pats vidurys, t. y. Bečuanų žemė, lietaus gauna dažniausiai tarp 
500 ir 625 mm. Pietvakarių Afrikos aukštieji plokštakalniai taip pat dar 
gauna gana žymius lietaus kiekius, būtent: Grootfontein 585 mm, Tsumeb 
611 mm, Windhuk 377, Gobabis 397. Bet arčiau pietinio pajūrio net ir 
aukštose (tarp 700 ir 1400 m v. j. I.) vietose lietus sparčiai mažta, iš vie- 
tos vieton įvairuodamas tarp 100 ir 200 mm, o prie pat jūros — Swakop- 
munde — jis sumažėja net iki 20 mm. 

Visa rytinė p. Afrikos pusė gauna lietaus net truputį daugiau kaip 
Lietuva, bet dėl lietaus smarkumo bei trumpumo ir dėl didelio saulėtumo, 
žymi vandens dalis labai greit suteka į upes smarkiais latakais ar išgaruoja 
saulės spinduliuose. Tad daugeliui šio krašto vietų vis dėlto neužtenka 
drėgmės ir kai kur griebiamasi dirbtinos irigacijos, kad nekentėti nuo sausros 


ls 


8 pav. Umlaas krioklys Nataly 


Saulėtumas p. Afrikoje tikrai didelis: Kapštate 669/,, Johannesburgė 
739/, ir Kimberley net 789/,, tuo tarpu kai Naujorke jis siekia 569/,, Lietu- 
voje 35—409/4 ir Londone tik 299/,. 

Gilesnių oro permainų galima tikėtis mediteraniškoje klimato zonoje, 
kuri apima vakarinį Kaplando pajūrį. Cia beveik visas lietus iškrinta Žie- 

mos metu. Tai malonus ir gana įvairus klimatas, labai palankus Kapštato 
ir jo apylinkės plėtotei. Prie Kapštato, Netikroje įlankoje (False Bay) susi- 
tinka šaltosios Benguelos ir šiltosios Mosambiko srovių vandenys. Tuo 
būdu šitos nedidelės įlankos (35 km ilg. ir 30 km plat.) vakariniame pa- 
krašty dažnai turime vandenį 70 C. šaltesnį, kaip rytiniame. Tai yra idea- 
lios maudykloms sąlygos, kokių nerasime kitur. 

Nesveiko, su maliarija klimato p. Afrikoje esama tik tropiškoje zonoje: 
žemuose ž. Natalio pajūriuose, Limpopo upės slėny ir kai kuriose kitose 
žemose vietose. O bendrai, beveik visa p. Afrika, ypač jos plokštakalniai, 
turi labai sveiką klimatą, ypač palankų džiovininkams. Toks klimato svei- 
kumas sutraukė čion nemaža turtingų žmonių, ieškančių sveikatos ir ma- 
lonesnės gamtinės aplinkumos. 


4, Augmenija 


Piet. Afrikos šilumos, šviesos, drėgmės, reljefo ir dirvų įvairumas ge- 
rai atsispindi ir jos augmenijoj. Nesileidžiant į visas smulkmenas, p. Afri- 
ką galima suskirtyt į tris ryškius vegetacinius regionus: dykumų, stepių, 
arba feldų (veldų) ir tankiųjų miškų. 

Tikroji dykuma eina gana plačia juosta Atlanto pajūriu nuo Port 
Nolloth (į pietus nuo Oranijos žiočių) iki Kunene žiočių ir pereina net į 
Angolos pietinį pajūrį. Ji vadinama Namibų dykuma. Siek tiek augmenijos 
jon atseka iš drėgnesnių plokštakalnių tik apdžiūvusiais upių žiogiais, kaip 
Swakop ir Kuiseb, ir Oranijos bei Kunene paupiais, kur prie vandens pa- 
sitaiko ir medžių, dažniausiai akacinių: Acacia albida ir Acacia Giraffae. 
Einant gilyn į Namibų dykumą, kietai susigulėjusio smėlio kopose randa- 
ma sukulentinių augalų, euforbijų ir kaktusų. Pasukant į rytus ir į žiemius, 
Namibų dykuma po truputį pereina į kraštus, apaugusius reta žole ir net 
krūmokšniais. Didelis Bečuanų kraštas, arba Kalahari dykuma, susidedanti 
iš banguoto plokštakalnio apie 1000 m v. į. I, tikrumoje nėra visiška dy- 
kuma, bet greičiau pusdykuma, apaugusi reta žole ir krūmais, kur negrai 
gano apie pusę milijono galvijų, 250.000 ožkų ir 140.000 avių. 

Plačiųose plokštakalniuose vyriauja žole apaugę feldai, arba st e- 
pės, vietomis paįvairinti krūmais ir retais medžiais. Vien tik žolėmis apau- 
gę feldai apima pačius didžiausius p. Afrikos plotus. Tai monotoniškos, 
nuobodžios stepės, tik retų upių bei upelių pakraščiuose išvagotos me- 
džių galerijomis. Sausės ir šaltokos žiemos metu šie feldai esti vienodai 
pilki ar gelsvi. Bet atėjus šiltesnei ir drėgnai vasarai, milžiniški feldų plotai 
apsikloja žalia staltiese, pamarginta įvairiaspalvių gėlių, bet daugiausia gel- 
tonai žydinčių. Kaplando, arba Kaapo, provincijos vakarinė dalis apdengta 
retais, žemais krūmais, vadinamais „bušteldu“ (bush veld). Bušfeldas pana- 
šus į retą sodą ar parką, apaugusį neaukštais, plačių viršūnių, šakotais ir 
kreivais medžiais, statybai netinkamais. Sių medžių tarpe daugiausia sutin- 
kama akacijų, mimozų, eutorbijų, laukinių pomgranatų ir karčiųjų aloe. 

Tikrų miškų su tankiais ir dideliais medžiais sutinkame tik retose 
p. Afrikos vietose: pirmiausia, tai Knysnos ir Cicikamos (Tzitzikamma) miš- 
kai piet. pajūry ir rytinės bei žieminės Drakensbergo kalnų pašlaitės Na- 
taly ir Transvaaly.  Sakytose vietose daugiau drėgmės, tad ten daugiau ir 

didesnių medžių. Rytiniuose pajūrių skardžiuose nuo East London iki por- 
tugalams priklausančios Delagoa įlankos teko matyti siauras, beveik tropiš- 
ko miško ruožas, einąs lygia greta su Indijos okeano pakraščiu. Situose 
miškuose auga mangroviniai medžiai, palmos, baobabai, bombaxai, aloe, 
strelitzia ir k. Natalio provincija labai turtinga įvairiais vaisiais, dėl to ir 
praminta „Garden Colony“. Cia gausiai auga avogado kriaušė, papau, 
mango, ananasai, bananai, naartje ir citroniniai vaisiai. Outenigua kalnų slė- 
niuose ir papėdėse, Knysnos miškuose (p. Kaplande) dažniausia, sutinka- 
mas dviejų rūšių Podocarpus, aukštas, storas spygliuotas medis, kolo- 
nistų pramintas geltonuoju medžiu. 

Savotiškesnės augmenijos daugiausia galima aptikti Karroo plokšta- 
kalniuose, kurie skirstomi į Mažąjį Karroo apie Ladysmith miestelį, Didįjį 
Karroo į pietus nuo Beautort West, ir Aukštąjį  Karroo Nieuweveld kalnų 
viršūnėse. Tai sausokas kraštas su labai plonu dirvožemiu ir tai tik upių 
slėniuose randamu. (Cia prisitaikė kserofilinė augmenija, ištverianti dideles 
sausras, taupanti vandenį savo stambiose šaknyse (bulbose) arba storuose 
lapuose (kaip Zygophyllum Stapfii) bei stiebuose, apsieidama be lapų, kad 
sumažintų transpiraciją, arba aptraukdama juos švelniais, tarsi šilkiniais 
plaukeliais. Savo šaknis šie augalai suleidžia į uolų plyšius ir stengiasi 
“patys prasipurenti ten tinkamos sau dirvos. Tai Mesembrianthemum spino- 
sim (olandiškai: Doornvijg) — svarbiausias pašarinis augalas, Pentzia in- 
canna ir daug kitų rūšių. Baltai žydinti gėlė Helichrysum vestitum žydėji- 
mo metu rankiojama ir siunčiama net Europon. Karroo augmenijos skyriai 
pastaraisiais laikais tapo įrengti daugely Europos botaniškų oranžerijų. 

Originaliausiu p. Afrikos augalu galima laikyti Welwitschia mirabilis, 
- pirmą kartą aptiktą Angoloje 1860 m. Taip pat savotiški yra kandeliabriniai 
aloe ir Euphorbia virosa, kurios nuodais negrai tepa strėlių galus. Kap- 
lando pietinėje daly sutinkamas sidabrinis medis (Leucodendron argenteum), 
taip pat p. Afrikos įdomybė: jo minkšti ir šilko švelnumo lapai blizga kaip 
sidabras. 

Į originalų augmeninį apdangalą labai daug atmainų čion įnešė bal- 
tieji kolonistai. Jų atgabenti kaktusai (meksikoniški), miragoldai ir rhenoste- 
riai išsiplatino nepaprastu greitumu, išstumia naudingesnes vietines rūšis 
ir virsta krašto prakeikimu. . Kai kur europiečiai jau daug priveisė ir labai 
naudingų medžių, kurių čia pirmiau nebuvo. Antai, Pretorijos, Johannes- 
burgo ir Kapštato apylinkėse man teko matyti net tik alejų ir parkų, bet 
taip pat ir nemažų girių, kuriose auga ir gerai plečiasi įvairios rūšys iš 
Europos atgabentų pušių, eglių, kedrų, topolių, akacijų, ąžuolų ir kelerio- 
pu Australijos eukaliptų. Taigi, baltųjų kolonistų pastangomis kai kur ap- 
sodinami miškais net tokie plotai, kuriuose pirmiau girios ir neaugo. Ke- 
turiose piet. Afrikos Unijos provincijose Europos ir Australijos medžiais 
apsodinto miško 1926 m. buvo 300.000 ha, vietinio naturalinio, tankaus 
miško tuo pat laiku buvo 320.000 ha ir vietinio žemo, reto miško ir krū- 
mų — apie 3.600.000 ha. Tad visi p. Afrikos Unijos miškai apima tik 3,59/4 
viso jos ploto. 

5. Gyvūnija 


=1A- 2 


0 pav. Kobra su savo gausia šeimyna 


Didieji sausažemiai trimis atsikišimais nueina tolimas pietines jūras: 
p. Amerika, Australija su Tasmanija ir p. Afrika. Iš visų šitų pietinių že- 
mynų stambiosios gyvūnijos turtingumu ir įvairumu labiausiai pasižymi p. 


Afrika. Žinoma, prieš šimtą metų p. Afrika buvo nelyginamai turtingesnė - 


savo laukine gyvūnija, kurios ganyklas dabar paveržė naminiai galvijai, kurią 
baidė ir naikino pavojingesni baltųjų kolonistų ginklai. Tačiau vis dėlto yra 
dar daug p. Afrikoje civilizacijos nepavergtų žemių, kuriose rado. sau prie- 
glaudą persekiojama gyvūnija. Liūtas pasišalino į Bečuanų žemę ir į Lim- 
popo upės karštą slėnį, nors retkarčiais jis dar pasitaiko ir visai netikėtose 
vietose. Leopardas pasislėpė Kaapo ir Transvaalio sunkiau prieinamuose 
kalnuose. Hipopotamai ir drambliai nudūlino į portugalų Mosambiko pa- 
sienį, nors mažesni dramblių būreliai dar sutinkami ir Knysnos miškuose, 
Kaapo pietinėje pakrantėje. (Gepardas jau labai praretėjo ir randamas tik 
Transvaalio žiemiuose ir Bečuanų žemėje. Visame krašte dar sutinkama po 
truputį šakalų, hyenų, laukinių šunų (Lycaon venaticus) ir lapių. Babūnai 
(Papio babuin) dar gausūs visuose kalnuose, naikina sodus bei daržus ir 
kartais užpuola avis, ožkas ir net žmogų. Keletas rūšių kitų bezdžionių taip 
pat dar tebegyvena kai kuriose p. Afrikos vietose. Bet gausiausi yra smul- 
kūs graužuoliai, kaip kiškiai, voverys, įvairios pelės ir žiurkės, o taip pat 
porkupinai. Sių smulkiųjų čia priskaitoma apie 150 rūšių. Livingstono lai- 
kais nepaprastai gausinga antilopomis ir gazelėmis, šiandien p. Afrika gali 
jomis pasidžiaugti tik rečiau gyvenamose vietose. Vis delto p. Afrikos Un- 
gulatae atstovauja 34 antilopų bei gazelių rūšys, charakteringos apysausių 
savanų kraštams. Kalahari dykumoje sutinkama didelė antilopa Gemsbok 
(Oryx gazella), mėgstanti sausas savanas. Prie stambiųjų antilopų tenka 
dar skirti kudu (Strepsiceros kudu), Roan-antilopa (Hippotragus eguinus), 

10 pav. Didelės antilopos oriksai, arba beisos (Orix collotis); ragai iki metro ilgio. 


Sable-antilopa (FH. niger), gnu arba Wildebeest (Connochoetes gnu ir c. tau- 
rinus) ir keletas kitų, dar pasitaikančių žieminėse, mažiau gyvenamose re- 
giono dalyse. Springbuck (Antidorcas euchore), graži, lyros formų ragais 
ir labai greita p. Afrikos gazelė klajoja beveik po visą regioną. Buivolai 
mėgsta balas ir žemus paupius. Žirafos dažniau matomos tik Kalahari dy- 
kumoje ir Transvaalio rytiniame pasieny. 

11 pav. Rainoji gnu (Connochoetes taurinus) 


P. Afrikos paukščių yra apie 1000 rūšių. Daug yra kurapkų, pentardų, 
fazanų, ančių ir kitų vandeninių paukščių. Cion lankosi ir mūsiškiai žiemos 
emigrantai, kaip antai, baltasai gandras ir kregždė. Strausas dažniau sutin- 
kamas tik vakarų dykumose. Ropliai vis dar gausūs: krokodilai, driežai, 
vėžliai ir įvairios gyvatės turi p. Afrikoje dar pakenčiamas gyvenimo sąly- 
gas. Krokodilai dažniau matomi tik žiem. Transvaalio upėse. P. Afrikos upės 
negausingos vietinėmis žuvimis. Beveik visose upėse sutinkama yellowfish, 
arba geltonoji žuvis, barbel ir tiger-fish. Europiečių įveisti upėtakiai rado 
čia geras sąlygas ir labai išsiplatino. Daug yra visokių rūšių vabalų, kurių 
tarpe kenksmingiausi skeriai, baltosios skruzdės ir cece (Glossina morsi- 


158 K. Pakštas, Pietinė Afrika 


tans). Skeriai jau baigiami naikinti, o musė cece laikosi tiktai žemose ir 
drėgnose žieminio Transvaalio vietose. 

Krugerio nacionalinis parkas. Norėdamas apsaugoti puikią 
p. Afrikos gyvūniją nuo didėjančio medžiotojų pavojaus, išmintingas p. At- 
rikos prezidentas Kruger'is 1898 m. įsteigė rytiniame Transvaaly didelį 
gyvūnijos rezervatą, kurs vėliau tapo dar padidintas. Dabar šis rezervatas, 
arba parkas, apima apie 23.000 km?, taigi arti pusės Nepr. Lietuvos. Jis . 
eina per 330 km išilgai Mosambiko pasienio apie €0 km platumo ruožu. 
Skersai parką teka vandeningos upės: Paiuri, Mandzuroro, Šingvedzi, Dram- 
blių (Olifants), Sabie ir Krokodilų. Per keletą dešimtų metų pripratę čia 
saugiai jaustis, laukiniai gyvuliai labai pamėgo Krugerio parką. Jo milžiniš- 
kose savanose ir krūmuose dabartiniais laikais priskaitoma apie 100 dram- 
blių, 10 retų juodųjų raganosių, 250 žirafų, 200 hipopotamų, 800 buivolų, 
tarp 400 ir 500 suaugusių liūtų, o įvairių antilopų manoma esant apie 
120.000. Daug yra krokodilų, šernų, įvairių bezdžionių ir paukščių. Siek tiek 
pasitaiko leopardų ir gepardų. Parke įtaisyta 500 km automobiliams tinkamo 
kelio ir įrengta apsaugotos vietos turistams sustoti. Krugerio parko puikiai 
pavykęs pavyzdys paskatino valdžią įsteigti dar Zoutpansbergo parką | 
(9.000 km?) ir kitus laukinės gyvūnijos bei augmenijos rezervatus. 4 

6. Gyventojai 


Žemiau paduodami skaičiai pavaizduoja piet. Afrikos plotą, gyventojų 
gausumą ir jų labai nelygų tankumą (1936 m.): 


Plotas kmž: Gyventojai: Gyv. tankumas: 1 
Piet. Afrikos Unija 1.222.300 9.500.000 7,8 į 
Pietvakarių Afrika 836.000 360.000 0,4 | 
Bečuanų žemė 712.000 170.000 023 
Basutų žemė 30.300 600.000 20,0 | 
Suazių žemė 17.300 170.000 10,0 * 


Visame regione 2.817.900 10.800.000 3,9 


Taigi matome, piet. Afrikos vidurys (Bečuanų žemė) ir jos vakarinė 
dalis, t. y. didelė dykumų ir pusdykumų zona, yra rečiausiai gyvenama, nes 
5—3 kv. kilometrams turi tik vieną žmogų, arba 25—15 km? vos vieną šeimą. 
Vienų negrų gyvenama ir neturinti miestų Basutų (bantų šakos) žemė vie- 
name kmž vidutiniškai turi 20 gyv. Tačiau atskaičius šio krašto negyvena- 
mus aukštuosius kalnus, kuriems tenka beveik pusė viso ploto, ūkiškose 
zonose gausime 1 kmž apie 40 gyv. Tai tirščiausia gyvenamas visos p. Af- 
rikos kraštas, jei neskaityti žymesniųjų miestų zonų. Rytinė, drėgnesnė ir 
derlingesnė Kaapo provincijos dalis taip pat dar gana tankiai gyvenama: 
Transkei apskrity 1 kmž gyvena 37, Tembulande 33, Pondolande 31, ryt. 
Grigualande 18 gyv. Šitoje zonoje yra East London miestas ir keletas stam- 
bių miestelių: Oueenstown, Butterworth, Umtata, Port St. John ir k. 

Rasiniu atžvilgiu piet. Afrikos gyventojus tenka suskirstyti į tris svar- 
biąsias grupes: 1) vietiniai geltonieji, 2) juodieji, arba bantu ir 
3) baltieji. Be šitų, reikia dar paminėti ir atėjūnus iš Azijos. 

Vietiniai gelto- ; 
nieji susideda iš dviejų 
griežtai skirtingų tautų:buš- 
menų ir hotentotų. 
Mokslininkų daugumas buš 
menus laiko šio krašto abo- 
rigenais, t. y. seniausiais gy- 
ventojais. Dabar jų dar yra 
apie 5000. 

Juodieji, arba ban- 
tai, žymiai gausingesni už 
geltonuosius hotentotus ir 
bušmenus. Bantai stipri, su- 
mani ir karinga rasė, dar 
prieš europiečių atėjimą iš- 
mokusi nuo hotentotų gy- 
vulius ganyti ir kraalius sta- 
tyti. Seniau, iš dalies ir da 
bar, juos žiauriai valdė ka- 
riški diktatoriai, arba kara- 
liukai, čia vadinami indū- 
nomis. Indūnos palaiky- 
davo geležinę discipliną ir 
ilgai priešinosi olandų, bri- 
tų ir vokiečių okupacijai. 
19-to amžiaus pabaigoje jų 
pasipriešinimas buvo galu- 
tinai sulaužytas visoje eilė- 
je labai kruvinų kautynių. 
Dabar įvairios bantų tautos 
sudaro didelę daugumą pie- 
tų Afrikos gyventojų, ver- 
čiasi gyvulininkyste, prati- 
nasi prie žemdirbystės, dir- 
ba kasyklose ir prastesnius ; i 5 
darbus įvairiose europiečių 12 pav. Tipinga zulusų mergaitė tautiniuos piynosiiūotę 
įmonėse. Visoms bantų tau- 
toms pietų Afrikoje priklauso apie 7 milijonus gyventojų, kurių dalis yra jau mai- 
šyto kraujo su bušmenais bei hotentotais, o taip pat ir su europiečiais. Žy- 
miausios bantų tautos šioje Afrikos daly, einant iš pietų į žiemius, yra 
šios: kafrai pietuose tarp Mossel Bay ir Durbano; zulusai rytuose 
(Natalio provincijoj) tarp Durbano ir Transvaalio; bečuanai krašto vidury, 
pasidalinę į rytų bečuanus arba basutus ir vakarų bečuanus arba baka- 
laharus; ovambai 200.000, hererai arba damarai (23.000) ir kalnų 
damarai (24000) žiemių vakaruose, t. y. Angolos pasieny; (pusė ovambų 
tautos gyvena Angoloje—100.000; baroce (Barotse). Zambezi aukštupiuose, 
daugiausia žiem. Rodezijoj. (Kafrų grupėn kai kurie autoriai įtraukia taip pat 
p. Rodezijos matebelus ir Natalio zulusus). Kai kurios čia paminėtų tautų 

skirstosi dar į daugelį šakų. Pavyzdžiui, vakarų bečuanai arba bakalaharai 
(t. y. Kalahari dykumos tauta), yra suskirstę į šias kiltis: barolong, ba- 
guruce, bakatla, bangvakece, batlapi pietuose; bakvena — 
krašto vidury; bamangvato, bakololo ir batletli — žiemiuose. Tų 
šakų gausumas nėra net apytiksliai suskaičiuotas; tačiau galima manyti, kad 
vienoje kilty dažniausia esti nuo 40.000 iki 100.000 gyv. Labiausiai išplitu- 
sia vietine kalba tenka laikyti rytinių bečuanų, arba basutų, kalbą, vadinamą 
sessuto. Ji vartojama Bečuanų žemėje, Transvaaly ir Basutų autonomi- 
nėje provincijoje. Basutų provincijoj šia kalba jau prieš 40 metų pradėta 
leisti knygų, o nuo 1904 m. pradėjo čia eiti ir laikraštis „Naledi ea Le- 
sotha“ (tt y. „Basutų krašto žvaigždė“), suvaidinęs čia tarsi lietuviškos 
„Aušros“ vaidmenį. Daug yra ir įvairaus mišinio, kurio negalima priskirti 
vienai kuriai tautai. 

Kairai, bečuanai, zulusai ir kitos bantų tautos iki pat devyniolikto 
šimtm. galo turėjo p. Afrikoje gana didelių savo valstybių, kurios išstūmė 
iš šio krašto bušmenus ir hotentotus, bet neatsilaikė olandams ir britams. 
„1885 m. baltiesiems pasidavė Bečuanų karalystė su savo karalium Khama; 
1896 m. vak. bečuanai (bakalaharai) dar bandė, europietiškais šautuvais ap- 
siginklavę, sukilti ir išsilaisvinti, bet buvo galutinai britų nugalėti. 19-to šimtm. 
pirmoje pusėje didelės galybės buvo pasiekusi zulusų karalystė; jų karalius 
Dingaan galėdavęs sumobilizuoti iki 100.000 narsių kareivių. Bet 1887 m. 
zulusų kraštas, po daugelio karų ir mažesnių susirėmimų, buvo britų už- 
kariautas ir prijungtas prie Natalio provincijos. 1906 m. britai numalšino 
paskutinę zulusų revoluciją. 

Pirmieji baltieji p. Afrikos pakraščiuose pasirodę buvo portu- 
galai, garsūs navigatoriai Baltrus Diaz (1488) ir Vasco da Gama 
(1497), atradę Gerosios Vilties ragą. Tačiau tais laikais portugalai dar ne 
labai vertino piet. Afrikos krantus ir nesiuntė čion savo kolonistų. Nuo to 
laiko per šimtą metų p. Afrikos pakrantės išbuvo portugalų įtakoje, jų laivų 
buvo lankomos ir su jais pirkliavo. 17-to šimtm. pradžioje su portugalais 
pradėjo rivalizuoti britai ir olandai. 1652 m. olandų komendantas Jan van 
Riebeek pastatė Gerosios Vilties fortą, kurs davė pradžią būsimam Kaap- 
stado: (Capetown) miestui. Netrukus (1657 m.) įsigyveno ir pirmieji laisvi 
olandų kolonistai. 1688—89 m. prie jų prisidėjo apie 300 prancuzų huge- 
notų, kurie ištirpo olandų tarpe, bet padarė jiems didelės kultūrinės įtakos. 
Po šimto metų, t. y. 1754 m. olandų kolonistų skaičius siekė jau apie 
10.000. Nesunkiai jie nugalėjo bušmenus bei hotentotus ir pavertė juos savo 
vergais. Gyvulių auginimas buvo svarbiausias burų verslas. 1806 m. britai 
nugalėjo olandus ir galutinai okupavo Kaapo provincijos pajūrius ir Kaap- 
stadą pavertė Capetown'u. Baltųjų kolonistų skaičiųs tuo metu jau buvo 
pakilęs iki 26.700. Olandų kolonistams, arba burams (oland.—boers ūki- 
ninkai, žemdirbiai), labai nepatiko britų valdžioje gyventi ir jie nusprendė 
iš jos pabėgti į nepasiekiamą krašto gilumą. Sis burų exodus (išėjimas), 
arba garsusis trek (trek — didelis apdengtas vežimas, traukiamas 12—18 
jaučių) truko apie 20 metų. Didžiojo Burų Treko metu (1835—40 m.) 
apie 10.000 perbrido per Oranijos upę ir, prasiskynę vietos negrų tarpe, 
vidury piet. Afrikos įsteigė dvi nepriklausomas burų respublikas: Oraniją 
(1854 m.) ir Transvaalį (1852 m.). Deimantų atradimas vėl padidino britų 


K. Pakštas, Pietinė Afrika 161 


apetitus sekti paskui burus į krašto 
gilumą ir vėl pasikartojo karai, kuriuo- 
se britai būdavo daug kartų sumuš- 
ti. Aukso atradimas Johannesburgo 
apylinkėse dar labiau sužadino britų 
pastangas užkariauti šią šalį ir ga- 
lop po labai sunkaus ir kruvino ka- 
ro (1899 —1902 m.) burų respublikos* 


buvo priverstos pasiduoti didelei bri- | 


tų jėgai. Britai p. Afrikoje pradėjo 
kolonizuotis ypač nuo 1820 m. Jie 
savo žmonėmis įkolonizavo Natalį, 


rytinę dalį Kaapo provincijos ir di- | 
džiuosius Transvaalio miestus, ypač | 
Jonannesburgą. Dabar (1937 m.) piet. 


Afrikos Unijoj yra 2.000.000 baltųjų 


gyventojų, kurių tarpe 570/, afrikansų 42 


(t. y. olandų kilmės kolonistų), 349/; 
britų, 49/; žydų, 2,59/; vokiečių, 0,59/4 
olandų ir 29/, visų kitų baltųjų: grai- 
kų, prancūzų, lietuvių ir k. 


Be to, 19-me šimtm. p. Afrikon | 


imigravo! nemaža Azijos ateivių. Jų 
dabar čia esama apie 220.000, ku- 


rių per 809/; gyvena Natalio provin- + 


cijoj, kur juos atsigabeno baltieji plan- 
tatoriai dirbti cukraus nendrių  plan- 
tacijose. Azijos ateiviai susideda be- 
veik iš vienų indusų. Kapštate yra 
keletas tūkstančių malajiečių, o ben- 


drai miestuose pasitaiko po mažutę ; ŠA 


saujelę kiniečių. 


Iš 80.000 žydų daugumas yra p 
kilę iš Lietuvos. Lietuvių p. Afrikoje | 


yra apie 400, kurių pusė gyvena Jo- 
hannesburge, o kiti išsibarstę mažutė- 
mis grupėmis Pretorijoj, Kapštate ir 


13 pav. Tipingas zulusų karys 


mažesniuose miestuose bei provincijoj. Jiems gręsia greitas ištautėjimas, 
kaip Ž sk K ki pa grupėms. 

iet. Afrikos Unijoj stambiausią religinę gru sudaro juodųjų tarpe 
dar tebesilaikąs ietišizmas, daugely vietų AG labai nobiuaias krikščionių 
ir moderniškos civilizacijos įtakos. Fetišizmo šiek tiek prisilaiko arba neturi 
jokių aiškių religinių pažiūrių apie 440/, Unijos negrų ir bendrai „spalvo- 
tų“. Labiausiai išplitusi negrų tarpe krikščioniškoji konfesija — tai meto- 


* Karo pradžioje (1899 m.) Transvaalio ir Oranij i i i 

o pradž 899 m. į jos respublikose burų buvo tik apie 

350.000, o visoje piet. Afrikoje ne daugiau kaip pusė milijono; tačiau savo nepaprastu ka: 
tingumu ir ištverme jie privertė įtempti jėgas tokią galingą valstybę, kaip Didžioji Brita- 


nija: trejus meius prieš ją laikėsi. 

dizmas, kurio laikosi 149/, Unijos negrų; toliau eina anglikonai su 89/4, 
olandų kalvinistai su 59/,, liuteronai 40/,, kongregacionalistai 390/,, hinduis- 
tai 20/, (tik indusų tarpe), katalikai 1,69/,, Islamo pasekėjai 19/, ir k. 


Piet. vak. | 


Transvaalis . 


Afrika 


AAS 


V 
1 


f „1! 
2 119 -- / 
. 

. | Ž 


» Kaapo prov... k 


Oranija 


14. pav, Gyventojų tankumas p. Afrikoje: taškelis ženklina 
10.000 gyv., o kvadratukai — riestus didesnius kaip 10.000 gyv. 


Beveik visi Unijos europiečiai priklauso įvairioms protestantų sek- 
toms, kurių tarpe pirmoji vieta tenka olandų kilmės reformatams (kalvinis- 
tams): 559/,. Toliau eina anglikonai 199/,, metodistai 69/,, britų kalvinistai 
50/,, katalikai 4, 39/5, o žydai prisilaiko Mozės tikybos: jų 49/4. 

“Piet. Afrikos Unijoj vyrauja visiška tikėjimo laisvė. Tikybinės bendruome- 
nės negrų ir baltųjų tarpe turi daug mokyklų ir misijų. Siuo atžvilgiu pirmoji 
vieta tenka negausingai katalikų bendruomenei, turinčiai net 262 mokyklas. 

Baltųjų tarpe bent 950/, raštingi. Baltųjų universitetuose mokosi apie 
7500 studentų, o jų technikos kolegijose 1933 m. buvo net 17.000 mokinių. 
Gausios ir įvairios mokyklos palaiko baltųjų aukštą prestižą ir gerovę. 1934 
m. baltųjų pradžios mokyklose mokėsi 365.000 mokinių, o spalvotųjų mo- 
kyklose 447.000. 

Pietvakarių Afrikoje, Bečuanų, Basutų ir Suazių kraštuose europiečių 
labai maža, tad ir jų krikščioniškos konfesijos ten mažiau išplitusios. 

Pietvakarių Afrikoje 1936 m. baltųjų žmonių buvo 32.000, kurių tarpe 
pirmoji vieta tenka afrikansams, paskiau seka vokiečiai ir britai. Bečuanų 
krašte baltųjų yra tik apie 2000, daugumoj afrikansų ir truputis britų. Ba- 
sutų žemėje baltųjų esama arti 2000, daugumoje britų, gyvenančių mieste- 
liuose (valdininkų ir pirklių) ir Suazių žemėje apie 3000. Basutų ir Suazių 
kraštai yra bantų rezervatai, kuriuose baltiesiems neleidžiama pirkti žemių. 

7. Miestai 


P. Afrikoje labiau išsiplėtoję kaip bet kurioje kitoje Afrikos daly, iš- 
skyrus Egiptą. Unijos urbanizmas ėjo didyn visupirma per europiečių ko- 
lonistus, kurie pakėlė šio krašto pramonę, suorganizavo prekybą ir labai 
pagerino susisiekimą, žodžiu, suaktyvino ekonominį gyvenimą. 


Ter“ p TTT TTT RT 


15 pav. įReginys iš buv. Lietuvos konsulato Kapštate ? 


Gamtos nepaprastu įvairumu ir gražumu, kultūrinių įstaigų turtingu- 
mu ir padėties svarbumu pietų Afrikos miestų tarpe pirmojoj vietoj stovi 
Kapštatas (Kaapstad atr. ir Capetown angl), Unijos parlamento sostinė 
turinti 330.000 gyventojų, kurių tarpe apie 170.000 baltųjų ir 160.000 spal- 
votų. Baltųjų. tarpe daugumą sudaro britai, gausingi ir afrikansai bei žydai. 
Po mažą saujelę yra ir daugelio kitų europiečių. Lietuvių čia priskaitoma 
arti 20 žmonių. Spalvotųjų tarpe dažniausiai sutinkami „keipai“ (capes): tai 
negrų ir hotentotų mišinys su europiečiais. Grynų negrų yra mažiau kaip 
keipų. Negrai čion yra atvykę iš tolimesnių Afrikos kraštų. Gyventojų įvai- 
rumą dar labiau pamargina iš Azijos atvykę gausūs malajiečiai bei indusai 
ir net truputis kinų. Gamtinė Kapštato aplinkuma labai primena Nicą, tik- 
tai su grandioziškesniais kalnais, kurie stačiais ir labai vingiuotais skardžiais 
nusileidžia į okeaną. Klimatas saulėtas ir labai sveikas. Europiečių įsodinti 
kiparisai, pinijos ir kiti mediteraniškų kraštų medžiai bei linksmo, lengvo 
stiliaus statyba dar labiau priartina Kapštato apylinkes prie Italijos ar piet. 
Prancuzijos pajūrio vaizdų. 1652 rn. olandų įsteigtas Kapštatas yra seniau- 
sias ir istoriškiausias p. Afrikos miestas, turįs daugelį 18-to šimtm. trobe- 
sių. Stalo kalnas (per 1000 m), Liūto Galva (665 m) ir kiti aukšti kalnai 
čia pat miesto pašonėje ir į pat miestą įsibriaunanti jūra teikia Kapštatui 
didingų ir labai patraukiančių vaizdų. Tarp kultūrinių Kapštato žymesny- 
bių pirmoj eilėj tenka paminėti porą žymių muziejų, seną biblioteką, par- 

lamento rūmus, rotušę, puikius universiteto rūmus (75 mil. It.), meno ga- 
leriją, katalikų ir anglikonų katedras, seną (1666 m.) istorišką pilį, indusų 
ir malajiečių mahometoniškas medžidas ir kitų religijų bažnyčias, botanikos 
sodą ir keletą gražių parkų bei istorinių paminklų ir teatrų. Patogus auto- 
busų ir tramvajų susisiekimas leidžia Kapštato gyventojams lengvai pa- 
siekti net tolimesnes tikrai įdomias apylinkes. Didelis ir visai moderniškas 
uostas vis dar plečiamas: senasai baseinas turi 27 ha, o naujasai turės dar 
arti 80 ha. Iškrautų ir įkrautų prekių tonažas Kapštate siekia 1.940.000 to- 
nų (1936 m.). 


16 pav. Zulusų trioba ir jų moterys Nataly 


Antras pagal didumą Kaapo provincijos miestas tai Port Eliza- 
beth su 100.000 gyv., kurių tarpe 49.000 baltųjų, o kiti — daugiausia ne- 
grai. Sis miestas įsisteigė 1820 m., kai čionai atvyko arti 4.000 britų kolo- 
nistų. Miestas visai kulturingas: turi stambią biblioteką, muziejų, gražius 
parkus ir įvairių religijų bažnyčias. Svarbiausia šio miesto žymesnybė tai 
žalčių parkas, kur yra laikoma ir tiriama daugybė vietinių ir iš kitur 
atvežtų gyvačių bei žalčių, iš jų nuodų daromi antiseptikai. Per uostą eina 
didelis vilnų eksportas iš užnugario ganyklų. Uostas dar neturi uždaro 
baseino įr tinkamų krantinių; jo prekių apyvarta 1936 m. siekė 882.000 to- 
nų. Geležinkeliais sujungtas su svarbesniais p. Afrikos centrais, kaip Kapš- 
tatas, Kimberley, Johannesburg, Durban, Bulawayo ir k. 

Port Elizabeth 420 jūros mylių nuo Kapštato. O už 131 į. mylios į 
žiemių rytus nuo P. Elizabeth priplaukiame dar vieną svarbų Kaapo pro- 
vincijos uostą East London. Šis miestas įsteigtas 1847 m. Buivolo upės 
(Buiflo River) žiotyse ir dabar (1933 m.) turi 70.000, kurių pusę sudaro 
baltieji, daugiausia britai. Tai didžiausias p. Afrikos vilnų ekspoto uostas, 
per kurį išvežama apie 300.000 bundulų vilnų už 300 mil, lt. per vidutinius 

metus. Geležinkeliais sujungtas su svarbesniais avių auginimo centrais 
netolimame užnugary. E. Londone įrengta pavyzdingos įmonės vilnoms 
plauti, džiovinti ir parduoti. Uosto prekių apyvarta 1936 m. siekė 572.000 tonų. 

Sausąžemio gilumoje svarbiausias Kaapo provincijos miestas tai Kim- 
berley, turįs -:40.000 gyv. (15.000 baltųjų ir 25.000 spalvotų), įsteigtas 
1870 m. sausose ir aukštose savanose 1205 m. v. į. I. 627 anglų mylios 
geležinkeliu iš Kapštato. Nesvetinguose plokštakalniuose šį nemažą miestą 
išugdė ne kas kitas, kaip 1870 m. aptikti čia deimantai. Kimberley apylin- 
kėse yra keletas jau giliai išraustų kasyklų, kur vis randama gana daug 
deimantų ir eksportuojama už daug milijonų litų. 


ba 2 


Am 
a is 

17 pav. Zulusų gyvenamos triotos vidus 


Kaapo -provincijoj yra dar apie 30 miestų nuo 5000 iki 30.000 gyv. 
Iš jų labiausiai vertas paminėti Stellenbosch, įkurtas 1679 m. guber- 
natoriaus van der Stel, apie 60 km į rytus nuo Kapštato, kuriam tik vie- 
nam jis nusileidžia senumu ir istorine reikšme. Stellenbosch turi dabar 
apie 9000 gyv., kurių tarpe 5000 baltųjų, beveik išimtinai afrikansų. Cia 
1880 m. įsisteigė kalvinistų kolegija, vėliau virtusi universitetu. Sis univer- 
sitetas su 1200 studentų yra pasidaręs svarbiausiu afrikansų kultūros ir 
tradicijų židiniu ir jų kurybinio tautiškumo centru. Ramus, gražios kalnuo- 
tos apylinkės apsuptas, gausiai medžiais apsodintas ir 17-to bei 18-to 
šimtm. istoriniais trobesiais pajvairintas, Stellenbosch pasižymi veiklia moks- 
line nuotaika ir vaidina analoginę rolę, kaip Oxford Anglijai. 

253 j. mylios į žiemių rytus nuo East London (812 į. m. nuo Kapš- 
tato) randame didžiausį Natalio provincijos miestą Durban'ą, įkurtą 1824 
m. ir pavadintą tų laikų gubernatoriaus vardu: D'Urban. Siuo metu (1936 
m.) Durbanas turi jau per 260.000 gyv., kurių tarpe 100.000 baltųjų, 88.000 
indusų ir 70.000 negrų bei kitų spalvotų. Baltųjų tarpe didelę daugumą su- 

daro britai, o negrų — zulusai. Miestas labai moderniškai ir švariai įsiren- 
gęs, turi daug puošnių rūmų ir kultūrinių įstaigų, gražių gatvių bei parkų. 
Kaip Kapštatui keleivių susisiekime, taip Durbanui prekių judėjime priklau- 
so p. Afrikoje pirmoji vieta. 1936 m. Durbano uosto prekių apyvarta pa- 
siekė 5.000.000 t. Toks didelis tonažas aiškinamas ne vien tik gerais šio 
didelio uosto įrengimais, bet dar labiau jo artumu į kasyklomis turtingą 
užnugarį, iš kurio per Durbaną eksportuojama Newcastle bei Utrechto 
angliai ir plačių Natalio kraštų vilnos, kukuruzai, cukrus. Miestas sujung- 
tas geležinkeliu su zulusų bei suazių kraštais ir su didžiausiu p. Afrikos 
miestu Johannesburgu. 


18 pav. Priešistoriniai bušmenų piešiniai Nataly rodo jų buvusios aukštesnės 
kultūros laipsnį 


Nežiūrint Durbano didumo ir svarbumo, Natalio provincija savo sos- 
tinę turi mažesniame Pietermaritzburg mieste, 1838 m. burų įsteig- 
tame gražiuose plokštakalniuose 660 m v. į. I. Dabar (1936 m.) čia gyvena 
50.000 gyv., kurių tarpe 23.700 baltųjų, 17.000 negrų ir 9.000 indusų. Baltųjų 
tarpe dauguma tenka britams, bet gausūs ir afrikansai. Siame' mieste įsteig- 
tas Natalio provincijos universitetas, o Durbane — technologijos institutas. 

Mažiausia miestų turi Oranijos Laisvoji Valstybė, neprieinanti prie 
jūros ir neturinti stambių mineralinių turtų. Čia paminėtinas tik B10 e m- 
žontein, 1852 m. burų įsteigtas aukštuose vidurio plokštakalniuose 1355 
m. v. į. I. Bloemfontein dabar (1936 m.) turi 53.000 gyv., kurių tarpe tru- 
putį daugiau pusės baltųjų, daugiausia afrikansų. Turi daug gražių trobe- 
sių, muziejų, knygyną, universitetą ir kitų mokyklų. Bloemfontain laikomas 
afrikansų tautinės kultūros ir atsparumo centru. 

Didžiausią ir veikliausią visos p. Afrikos miestą randame Transvaalio 
provincijoj. Tai Johannesburg, įsisteigęs 1886 m. aukštuose ir svei- 
kuose plokštakalniuose 1750 metrų v. į. I. Tuo metu jo apylinkėse buvo 
aptiktos turtingos aukso kasyklos ir žemėje, kuri priklausė dviem nereikš- 
mingiem ūkininkam, kaip grybas išdygo kunkuliuojantis miestas, traukiąs 
laimės ieškotojus iš tolimiausių pasaulio kraštų. Dabar Johannesburgas jau 
turi per 470.000 gyv., kurių tarpe bent 255.000 baltųjų, daugiausia britų. 
Daug yra ir Lietuvos žydų, po truputį afrikansų, vokiečių, prancuzų, grai- 
kų, italų, lietuvių (200), portugalų ir k. (Gana gausūs čia kinai (arti 2000) 
ir indusai. Johannesburgo apylinkėse nuo 1887 iki 1933 m. iškasta aukso 
net už 50 milijardų litų. Johannesburgas visupirma didelis komercinis ir 
pramoninis centras, pasipuošęs gražiais rūmais, parkais, teatrais, dideliu 
universitetu, muziejais ir kitomis kultūrinėmis ir ypač komercinėmis įstai- 
gomis su jų ypatinga atmostera, 

19 pav. Unijos Rūmai Pretorijoj; juose telpa beveik visos ministerijos 


Pretorija, buvusios Transvaaliožrespublikos sostinė, o dabar Tran- 
svaalio provincijos sostinė ir p. Afrikos Unijos administracinis centras, 
įsteigta 1855 m. ir pavadinta garbei generolo A. Pretorius'o, Kruvinosios 
Upės kovų didvyrio. Pretorijoj 130.000 gyv., kurių tarpe per 75.000 baltųjų. 
Tai vienas tų retų p. Afrikos miestų, kur baltieji sudaro žymesnę gyventojų 
daugumą. Guli 1365 m v. j.l. slėny tarp dviejų kalnuotų pakilimų. 1910 m. 
įsteigus p. Afrikos Uniją, Pretorija virto administracine milžiniško krašto 
sostine ir sparčiai išaugo į gražų miestą su labai puošniais rūmais, gra- 
žiais parkais, žymiu universitetu, muziejais ir kitomis kultūros įstaigomis. 
Visų rūmų pirmoje vietoje tenka čia statyti Unijos ministerių kabineto rū- 
mus, pastatytus modifikuotame graikiškame stiliuje ir kainavusius 60 mil. It. 
Pretorijos gatvės, taisyklingais paralelogramais išvestos, apsodintos deko- 

raciniais medžiais ir gėlėmis, kurių tarpe labai daug rožių; už tai Pretorija 
vadinama rožių miestu. Miesto apylinkėse iškasama nemaža mineralų: auk- 
so, deimantų, cino, geležies, ir sidabro. 75 km į žiemius nuo Pretorijos 
prie Pienaar upės aptikta gero akmens anglio sluoksniai. „Priemiesčiuose 
yra stambios geležies ir plieno liejyklos. Lietuvių Pretorijoj apie 30. | 

š Transvaalio provin- 
cijoj yra dar daug kitų 
stambių miestų, išaugu- 
sių dėka mineralinių turtų 
gausumui: Benoni 85.000 
gyv, Germiston 80.000, 
Boksburg 50.000, Brak- 
pan 55.000 ir keletas kitų. 

Pietvakarių Afrikos 
sostinė ir svarbiausias 
miestas yra W indhoek, 
turįs arti 12.000 gyv. (jų 
tarpe baltųjų 5.000); tai 
malonus miestas, įsistei- 
gęs plačių ganyklų kraš 
te ir apsuptas aukštumų. 
Jo apylinkėse randama 
švino, vario, sidabro ir 
druskos. Jis sujungtas geležinkeliu su Swakopmundo uostu (2000 gyv.) ir 
su svarbiausia Unijos magistrale prie De Aar. ; 

Didelis Bečuanų kraštas savo sostinę turi užsieny, būtent Mafeking 
(6000 gyv., jų tarpe 2500 baltųjų), Kaapo provincijoj, prie didžiojo geležin- 
kelio iš centrinės Afrikos į Kapštatą. Tačiau didžiausias Bečuanų krašto 
ir kartu visos P; Afrikos grynai negriškas miestas tai Serowe 
(35.000 gyv.), 60 km į vakarus nuo tik ką minėto geležinkelio. Į čia Ba- 
mangvatų tautelės karalius Khama, britų stumiamas, atkėlė savo tautos sos- 
tinę ir palaikė griežtą tvarką, uždrausdamas alkoholio pardavinėjimą ir plės- 
damas žmonių švietimą. Sis žymus vyras mirė 1923 m. turėdamas 93 metus, 
0 1925 m. Valijos princas atidengė Serowe'je jam paminklą, pagerbdamas 
išmintingą juodųjų vadą. 

Be Serowė's, Bečuanų krašte yra dar keletas stambių grynai negriškų 
miestelių, kaip Kanye su 12.000 gyv. (Bangvakece tautelės sostinė), ir Mo- 
Iepolole su 23.000 (Bakvenų sostinė) ir k. Sie miesteliai guli retai gyve- 
namose savanose, toli nuo geležinkelio. Todėl, administracijos patogumui, 
europiečiai šio didelio krašto sostinę nukėlė į „užsienį“, į geležinkelių maz- 
gą Mateking, įsteigtą 1855 m. 

Basutų rezervato sostinė Maseru turi tik arti 3000 gyv., kurių tarpe 
700 baltųjų valdininkų ir -pirklių. Cia basutai turi savo amatų mokyklas, 
savaitinį laikraštį, ligoninę ir kitas kultūrines įstaigas. Miestelis geležinkeliu 
sujungtas su Bloemfonteinu. Daugiau miestelių Basutų kraštas ir neturi. 
Suazių krašto sostinė Mbabane neturi ir pilno tūkstančio gyventojų, ku- 
rių tarpe baltųjų valdininkų ir pirklių esama apie 350. Sis miestelis įsistei- 
gęs gražiuose tarpukalniuose, į kur geležinkelis dar nepratiestas. 


20 pav. Autorius pas Pretorijos lietuvius 


K. Pakštas, Pietinė Afrika 169 


Visi p. Afrikos miestai ir miesteliai, seni ar jauni, pasižymi gana tie- 
siomis ir labai plačiomis gatvėmis, kad galėtų apsisukti 12—18 jaučių pa- 
kinkytas vežimas. O šitai lėtai ceremonijai reikia platesnės gatvės kaip 
Europos miestų platūs bulvarai. 


8. Zemės ūkis 

P. Afrikos Unijoj žemė matuojama vietiniais margais; margas lygus 
0,85 ha. Baltiesiems kolonistams visoje Unijoj priklauso 97 milijonai tokių 
margų, kurių tik 6,2 mil. yra javais apsėti ar vaisiais apsodinti, o jų tarpe 
410.000 margų iriguota. Visa ta žemė priklauso 99.000 ūkininkų, taigi vie- 
nam ūkiui tenka vidutiniškai 1000 margų arba 850 ha. kurių tik arti 60 
margų apsėtos žemės; didieji jos plotai, dėl lietaus stokos, tinka tik ganyk- 
loms.  Apsėtos žemės daugiausia yra Oranijoj ir Transvaaly, o ganyklų — 
Kaapo provincijoj. 

21 pav. Papau (Paw-paws) vaisiai Ž. Transvaaly; jie savo skoniu ir išvaizda 
kiek primena kantalupus (kavonus) ir palengvina virškinimą. Papau auga be- 
veik visoje Afrikoje į pietus nuo Saharos 


Javų pirmąją vieta čia turi kukuruzai, kurių užauginama kas metai po 
15—20 mil. kvintalų. 900', šitų javų užaugina Transvaalis ir Oranijos ry- 
tinė dalis. Kukuruzai auga čia vietose iki 1800 m v. j. I., jei esti gana lie- 
taus, kurs labai padidina derlių.  Sausesnėse vietose gaunama tik nuo 4 
iki 10 kvintalų nuo hektaro, o lytingose - apie 25 kv. ir net daugiau. Sie 
javai daugiausia vartojami gyvuliams šerti ir negrų maistui; baltieji maža jų 
valgo. Didžiausi p. Afrikos plotai, ypač centre ir vakaruose, yra per sausi 
kukuruzams auginti. 

Kviečių p. Afrika pagamina apie 3 mil. kv. Daugiausia jų užauga Ka- 
apo ir Oranijos provincijose. Jie čia, dėl drėgmės stokos, sėjami tris kar- 
tus rečiau, kaip žiem. vakar. Europos drėgname klimate. P. Afrikos kviečiai 
geriau tinka makaronams ir pyragaičiams, kaip duonai, kuri dažniau čia 
kepama iš importuotų miltų. 

Negrai daugiausia sėja įvairios rūšies sorgų (Egipto durra, džuar iš 
Indijos, kaoliang iš Kinijos ir kitas vietines bei įgabentas rūšis). Šie javai 
geriau prisitaiko prie vietinio sausoko klimato ir atsparesni skėriams. Avi- 
žos čia sėjamos daugiausia pašarui ir nukertamos dar neprinokusios; mat, 
šioj šaly stinga šieno, o pašarinių žolių čia gerai auga tik liucerna, bet ir 
tai tik iriguotose dirvose. Užauginama dar šiek tiek miežių ir po truputį 
ryžių, rugių, grikių, pupų, žirnių ir k. Auginama gana daug kanarėlių grū- 
dų ir cikorijų.  Transvaalio ir Oranijos rytinėse, drėgnesnėse dalysė daug 
sodinama bulvių. Medvilnės auginimas, neišlaikant konkurencijos, pastarai- 
siais keleriais metais labai sumažėjo. 

22 pav. Negrai renka medvilnės dėrlių Nataly 


P. Afrika labai turtinga įvairiais vaisiais: jos soduose auga apie 18 mil. 


įvairių vaismedžių. Ypač vasaros sezonas (gruodis-vasaris) pasižymi vaisių | 


gausumu ir įvairumu, nors jų čia nestinga ir bet kurį mėnesį. Pagal pro- 
dukcijos didumą šio krašto vaisiai eina šiąja tvarka: ananasai, oranžai, kriau- 
šės, vynuogės, persikai, slyvos, greipiruktai, nektarinai, obuoliai, mandarinai, 
aprikosai ir citronai. Po truputį auginama ir bananų, mangų, kvinsų, avo- 
kadų, figų, papau ir kitų. “ 4 
Pramoninių augalų tarpe svarbiausią vietą p. Afrikoje turi cukraus 
nendrė. Cukraus nendrei tinkamų žemų, karštų ir drėgnų vietų yra Natalio 
provincijoj ir ypač Zulusų krašte. Siose vietose esti apie 800—1200 mm 

lietaus per metus ir lygi, aukšta temperatūra. Nendrėmis apsodinta apie 
120000 ha. Cukraus p. Afrika pagamina tarp 4 ir 7 mil. kvintalų. Po cuk- 
raus nendrės eina tabakas, kurio daugiausia užaugina Kaapo ir Transvaalio 
provincijos. Po truputį auginama arbatos (Nataly), kavos, žemės riešutų, 
saulėgrąžų, kanapių, šilkmedžių ir vaistinių augalų. 


: Bečuanų žemė 
Piet. vak, Afrika 

23 pav. Galvijai p. Afrikoje : taškelis ženklina 10.000 galvijų 


Neapmatomos savanos ir reti krūmokšniai labiausiai tinka tik ganyk- 
loms, ypač avims ir ožkoms. Pirmosios avys p. Afrikon atgabentos 1654 m., 
o vilnos pradėta iš čia eksportuoti 1700. m. Dabar šio krašto avys virto 
jau dideliu turtu, savo skaičium peržengę per 48 mil, kurių 909/, gerų 
merinosų veislės, duodančių daug vilnų. Iš to skaičiaus 26 mil. tenka vie- 
nai Kaapo provincijai, 13 mil. Oranijai ir po mažiau kitoms provincijoms. 
Lytingesniuose kraštuose 1-me ha išminta 3 avys, bet sausose ganyklose 
vienai aviai reikia iki 4 ha. Ožkų Unijoj yra apie 8 mil., kurių tarpe esama 
arti 2 mil. Angoros ožkų, pirmą kartą čion įgabentų iš M. Azijos 1838 m. 
Ožkos išminta ir tokiose vietose, kur kiti gyvuliai jau nebegali išmisti, dėl 
to jos labai naudingos sausose savanose ir pusdykumose. Angoros ožkos 
duoda puikių ir brangių vilnų, garsaus „mohairo“, kurio eksportu p. Afri- 
ka turi pirmą vietą pasauly. (Antrą — Turkija). Beveik visos Angoros ožkos 
auginamos Kaapo provincijoj. 

Stambiųjų raguočių p. Afrika turi apie 11 mil. Senesniais laikais be- 
veik visas p. Afrikos susisiekimas eidavo jaučių pakinkytais vežimais. Pa- 
prastai 16—18 jaučių traukdavo didelį vežimą su 4—6 tonomis krovinių, 
padarydami per dieną nuo 30 iki 50 km. Dabar didesne galvijų dalis ski- 
riama mėsai ir eksportuojama daugiausia ltalijon. Tų galvijų daugis — tai 
vietinė afrikanderių veislė, kai kur pagerinta importuotais šorthornais. Yra 
ir olandų veislės pieninių karvių, tačiau jos p. Afrikos sąlygose neduoda 


172 iK. Pakštas, Pietinė Afrika 


tokių gerų rezultatų, kaip vak. Europos drėgnose ganyklose. Galvijų skai- 
čius gana lygiai pasiskirstęs visose keturiose Unijos provincijose. 

24 pav. Pietinės Afrikos galvijai, vadinami „afrikanderiai“ 


P. Afrikoje yra arti 900.000 arklių, 800.000 asilų ir arti 140.000 mulų. 
Arkliai gerai tarpsta tik pietinėje krašto daly, o žieminėj ir karštesnėse že- 
mumose juos apnyksta įvairios ligos. Arklio vaidmuo šiame krašte jau eina 
mažyn, nes daugelis ūkininkų greitesniam susisiekimui turi automobilius 
ar motociklus, '0 gramozdiškas sunkenybes vežioja jaučiais. Arkliai čia dau- 
giausia anglų ir arabų veislių, sudarę bent kiek savotišką vietinį tipą. Asi- 
las šio krašto sąlygose yra kiek naudingesnis gyvulys kaip arklys. Jis at- 
sparesnis ligoms ir musės cece kandimui. Sunkesniam vežimui ir tolimai 
kelionei įkinkoma iki 20 asilų, kurie 2 tonų vežimą nutempia per dieną apie 
18 klm.  Kalahari dykumoje pašto ir policijos reikalams laikoma šiek tiek 
ir kupranugarių, kurie čia pasirodė labai naudingi, maitindamies „tsama“ 
(laukiniu melonu) ir gana ilgose kelionėse apsieidami be vandens. 

Kiaulių p. Afrikoje palyginti nedaug: apie 1.000.000, kurių arti pusės 
vien Kaapo provincijoj. Kiauliena valgoma daugiau tik žiemos mėnesiais, 
nuo gegužės iki rugpjūčio. 


Strausų ūkis savo kulminacinio punkto buvo pasiekęs 1913 m., kuo- + 


met šių prijaukintų (nuo 1857 m.) paukščių skaičius buvo pasiekęs arti 
milijono. Madoms pasikeitus ir jų plunksnų kainai kritus, strausų ūkiai ne- 
beišsimoka, ir 1930 m. šių paukščių skaičius nukrito iki 32.000, kurie beveik 
visi jie auginami  Kaapo provincijoj, kur iriguotose žemėse pietinėje pro- 
vincijos daly gerai želia strausų mėgiama liucernos žolė. P. Afrikos klima- 
tas labai palankus vištų ir kitų naminių paukščių ūkiui; dėl to Unija eks- 
portuoja kiaušinių kas met už 15—18 mil. It. 

9. Pramonė ir prekyba 


Pramonės pagrindu p. Afrikoje buvo ir pasilieka beveik išimtinai 
mineraliniai turtai. Iki 1886 m. p. Afrika buvo grynai žemės ūkio ir gyvulių 
auginimo kraštas. Baltųjų gyventojų tuo metu būta arti pusės milijono. 
1936 m. jų skaičius siekė jau dvieių milijonų, kurių 3/, gyvena miestuose, 
o pramonės įstaigose ir kasyklose dirba beveik toks pat skaičius, kaip ir 
žemės ūky. Toks miestų augimas ir europiečių daugėjimas (per 50 metų 
padaugėjo 4 kartus) gali būt pakankamai išaiškintas tik mineralinių turtų 
atradimu. 1870 m. aptikta ir pradėta kasti deimantai Kimberley apylinkėje. 
1873 m. atrasta aukso Lydenburge, 1884 m. Barbertone, 1886 m. Witwa- 


25 pav. Stručių ūkis Kaapo provincijoj prie Oudts Doorn 


tersrande. Paskutinis atradimas supurtė visą p. Afriką. Daug ūkininkų mes- 
davo savo ūkius ir bėgdavo į aukso kasyklas. Baltųjų žmonių skaičių di- 
dino nauji ateiviai iš tolimų kraštų. Kartu augo pareikalavimas maisto pro- 
duktų ir kitų reikmenų. Auksas pagimdė ir grybo greitumu užugdė patį 
didžiausį p. Afrikos miestą Johannesburgą, šį naujųjų amžių pasakišką Ofyrą. 
Aukso perteklius pradėjo varvėti ir į gimstančios pramonės gyslas. Jis ati- 
dengė naujas žemės gelmių paslaptis, naujas mineralų kasyklas. Šiais lai- 
kais Transvaalio provincijoj iškasama truputį daugiau kaip pusė (510/;) viso 
pasaulio aukso produkcijos: 1935 m. už 2 milijardų 300 milijonų litų. 1928 m. - 
iškastų deimantų vertė buvo pasiekusi savo rekordo: 830 milijonų litų; bet 
1935 m. jų kaina (už 65 mil. lt.) ir produkcija gerokai sumažėjo. Be to, p. 
Afrikoje iškasama (1936 m. daviniais) akmens anglio 15 mil. tonų, šiek tiek 
geležies rūdos, vario, magnezito, asbesto, platinos, sidabro, gipso, druskos 
ir kitų mineralų, -kurių produkcijos vertė 1928 m. buvo pasiekusi rekordi- 
nės sumos — 3 milijardų 300 milijonų litų, o 1935 m. buvo nusileidusi iki 


174 K. Pakštas, Pietinė Afrika 


2,6 milijardų li. Visose kasyklose 1935 m. dirbo 405.000 darbininkų. Mine- 
ralų gausumas žymiai padėjo augti ir visoms kitoms pramonės šakoms, 
kurių tarpe labiausiai yra išsiplėtoiusios valgomųjų produktų, mašinų ir me- 
talinių dirbinių bei statybos šakos. Visų (be kasyklų) pramonės šakų me- 
tinė produkcija siekia apie 5 milijardų litų ir duoda darbo 85.000 baltųjų 
bei 123.000 juodųjų darbininkų (1928 m. daviniais). 

Pietvakarių Afrika javais apsėtos žemės turi tik apie 15.000 ha., 
kurių apie 60*/; tenka kukuruzams ir po truputį bulvėms, kviečiams, sor- 
gai ir k. Cia didesnių galimumų turi tik gyvulininkystė, kuri po 1914 —18 m. 
karo padarė labai didelę pažangą. Dabar šioj šaly ganosi per 700.000 stam- 
biųjų raguočių, per 1.600.000 avių, 1.200.000 ožkų, šiek tiek asilų, mulų ir 
arklių. Sioj šaly labai išplėtota karakulių gamyba, daugiausia iš juodgal- 
vių persiškų avių. 1935 m. išvežta 515.000 karakulio kailiukų. Pajūriuose 
gerokai išugdytas žuvų, vėžių (langustų) ir banginių gaudymas; visa šios 
šakos pramonė duoda per metus eksportui už 8 mil. lt. produktų. Kaip ir 
„p. Afrikos Unijoj, pietvakarių Afrikoje svarbią pramonės ir kartu eksporto 
šaką sudaro kasamieji mineraliniai turtai, ypač deimantai ir varis. 1935 m. 
šis kraštas eksportavo deimantų už 18 mil. lt., vario už 2 mil. lt, kitų mi- 
neralų (vanadiumo ir k.) už 7 mil. lt. ir gyvulių bei jų produktų už 45 mil. It. 
Tais pat 1935 m. visas pietvakarių Afrikos importas siekė 44 mil. It. ir eks- 
portas 74 mil. lt. 

Bečuanų žemės nereguliarus lietus neleidžia išaugti žymesnei javų 
kultūrai, tat svarbiausia pragyvenimo versmė yra gyvulininkystė. Sitame 
didžiame sausų ir skurdžių ganyklų krašte vis dėlto išminta apie 1.300.000 
galvijų, 250.000 ožkų, 135.000 avių ir keletas tūkstančių asilų, mulų ir ar- 
klių. Siame krašte (Tatidi apskrity) aptikta truputis aukso, bet jo kasimas 
dar nesudaro reikšmingos pramonės (1926 m. aukso ir sidabro rasta už 
2.400.000 It.). 

Basutų ir suazių kraštai, turėdami lietingesnį klimatą, daugely vietų 
gali sėti įvairius javus: kviečius, kukuruzus ir sorgą. Abiejuose kraštuose 
europiečiai neturi teisės įsigyti žemių, tad visi ūkininkai čia yra negrai. Au- 
gina jie galvijų (350.000), ožkų (430.000) ir avių (1.300.000). Basutų krašto 
svarbiausi eksporto dalykai tai vilnos ir šiek tiek kviečių bei kukuruzų. Su- 
azių kraštas eksportuoja galvijų produktus, taboką ir alavą. Basutų ekspor- 
tas labiausiai buvo pakilęs 1928 m. ir pasiekęs 50 mil. lt, 0 importas 45 
mil. lt., bet paskutiniais keleriais metais šio negrų krašto užsieninė prekyba 
beveik trigubai nusmuko. (1935 m. eksportas 17 mil. lt., importas 10 mil. lt.). 
Panašus reiškinys pastebėtas ir suazių krašte. Tai reiškia, kad pasaulinė 
ūkio krizė lygiai atsiliepia ir tolimiems, primitiviems kraštams. Žmonių švie- 
timą pakėlus ir susisiekimą praplėtus, šiuose juodųjų kraštuose dar yra ga- 
limumų ūkio gamybą žymiai padidinti. 

P. Afrikos Unijos užsienių prekyba didžiausių apyvartų 
buvo pasiekusi 1929 m., -o 1930 ir dar labiau 1931 m. ją jau palietė pa- 
saulinė ekonominė krizė, ir ji pradėjo smukti. Unijos importas 1929 m. pa- 
siekė 4 milijardų 150 mil. litų, o eksportas net 4 milijardų 850 mil. It. 
Prieš pasaulinį karą (1910—14 m.) ir po karo visą laiką šio krašto užsie- 
nių prekybos balansas buvo labai aktyvus dėl išvežamų brangiųjų mineralų: 
aukso ir deimantų. Beveik trečdalį importo sudaro mašinos ir kiti metali- 

niai dirbiniai, ketvirtą dalį —įvairūs drabužiai ir audiniai, paskiau eina mais- 
to produktai, tepalai ir dažai, vaistai ir chemikalai, odos bei kaučiuko dir- 
biniai ir kiti dalykai. 

1936 m. svarbiausieji eksporto dalykai stovėjo šioj eilėj: auksas 2.450 
mil. It, avių vilnos 290 mil. It, deimantai 75 mil. It, odos ir kailiai 27 
mil. lt, kukuruzai 3 mil. lt. ir akmens anglys 16 mil. Itt Be to, dar eks- 
portuojama cukrus, mohairas, žuvys ir banginių taukai ir tt. 1936 m. visas 
Unijos eksportas dar siekė 3 milijardų 420 mil. It, o importas 2 milijardų 
850 mil. lt. 

Du trečdaliu p. Afrikos Unijos eksporto eina į D. Britaniją, iš kurios 
Unija gauna beveik pusę savo importo. Paskiau importe stovi Jungtinės 
Valstybės, Vokietija, Kanada, Britų Indija, Prancuzija ir Belgija, o eksporte: 
Vokietija, Prancuzija, Belgija ir Br. Indija. Žymiais kiekiais p. Afrikos pre- 
kyboje dalyvauja dar Olandija, Italija, Australija, Japonija ir Svedija. Iš Bal- 
tijos kraštų čion ateina nemąža statybai reikalingo medžio, lentų ir faneros. 

Du milijonu Unijos baltųjų gyventojų turi savo rankose beveik visus 
svarbiuosius p. Afrikos turtus. Jų rankose yra ir visa stambioji ir beveik 
visa smulkioji prekyba. Sio krašto užsienių prekybos apyvarta yra žymiai 
didesnė už visos milžiniškos Rusijos prekybą. Tad vidutinis Unijos kolo- 
nisto turtas yra labai didelis, o šio krašto įtaka pasaulio ekonominiams in- 
teresams duoda jam tikrai galingą prestižą, kurio paiso ir didelės bei ga- 
lingos valstybės. : 


10. Susisiekimas 


26 pav. 16 jaučių pakinkytas afrikansų vežimas traukia per negilią upę 


Prieš šimtą metų p. Afrika buvo sunkiai prieinama šalis: be uostų, be ke- 
lių, be naviguojamų upių ir be geležinkelių. Dabargi ji teikia mums jau vi- 
sai kitą vaizdą. Jos kalnuotą paviršių staigiais vingiais ir stipriais gradientais 
raižo dideli plentai, geležinkeliai ir jų tuneliai. Pirmasis geležinkelis pietų 

Afrikoje (Durban-Point linija) buvo pastatytas 1860 m. Bet ilgesnių linijų 
statyba prasidėjo tik 1874 m. Svarbiausioji magistralė iš Kapštato į Preto- 
riją atidarytą 1892 m. Siandien geležinkeliu galima iš Kapštato, Durbano 
ar Johannesburgo, per Mafekingą, Bulawayo, Livingstoną ir Elisabethville 
pasiekti patį vidurį Kongo, t. y. Port Francgui prie Kassai upės, už 5500 
km nuo Kapštato. Siuo metu įvairūs p. Afrikos kraštai turi šiokio ilgumo 
geležinkelio linijas: 


P. Afrikos Unija 21.000 km. Bečuanų žemė 648 km. 
Pietvakarių Afrika 2.500 km. Basutų žemė 26 km. 


Unijos geležinkeliai pritaikinti ilgoms distancijoms, pasižymi greitumu, 
punktualumu, miegamųjų vagonų ir restoranų patogumu bei pigumu. Jų 
pastatymas valdžiai kainavo daugiau kaip 7 milijardus litų, o jiems aptarnaut 
1933 m. dirbo 79.500 tarnautojų. Milžiniška Unijos geležinkelių įmonė taip 
pat turi ir savas automobilių bei autobusų linijas, kuriomis pristato į ge- 
ležinkelių stotis keleivius ir prekes iš tolimų provincijos kampų.  Automo- 
biliais pravažiuojamų kelių p. Afrikos Unija turi apie 120.000 km, tačiau 
šitie plentai ir vieškeliai negalėtų pasigirti savo puikumu. Tik didžiųjų 
miestų apylinkėse yra pirmos rūšies patogių plentų, o daugelis vieškelių 
lietaus pusmety sunkiai pravažiuojami automobiliais. Pietvakarių Afrikoje, 
Bečuanų žemėje ir negrų rezervatuose vieškelių dar labai maža. 

277rav. Kalahari dykumoje. Paštas susisiekimą palaiko kupranugariais 


Unijos valdžia turi 11 uostų, butent: Kapštatą, Durbaną, Port Eliza- 
beth, East London, Walvis Bay, Mossel Bay, Port Nolloth, Luderitz, Si- 
monstown, Knysna, Port St. John; jų visų statyba ir įrengimai kainavo apie 
800 mil. It. 1936 m. šiuos uostus aplankiusių transokeaninių laivų tonažas 
siekė 8,5 mil. tonų, kurių britų vėliavai teko apie 609/, o kita — Vokieti- 
jai, Japonijai, Olandijai ir k. 


"rr + d. "TRS Šu - 
PEN TAR EBTT TMRSET PH HPANVE 


"RPPKT 


dikia I mk 


„Audi 


i i ias nariai is o ii is A 


WPRPAHPHMAVYN VS VY VYipPprEEASYSO 


K. Pakštas, Pietinė Afrika 177 


Unijos valdžia jau yra padariusi pradžią ir savo tautiniam laivynui, 
kurs dabar turi per 40.000 tonų. Bendrai tariant, didieji p. Afrikos uostai, 
kaip Kapštatas ir Durbanas, palaiko reguliarų susisiekimą su svarbiausiais 
Vak. Europos, Indijos, Japonijos, Australijos ir abiejų Amerikų uostais. 


11. Didžiausios politinės problemos 


Į tolimus antipodų vandenis prasikišęs p. Atrikos smaigalys mums, 
europiečiams, tikrai yra egzotiškas, originalus ir net labai sudėtingas (kom- 
plikuotas) pasaulis. Įvairi ir keista jo geologinė struktura, kaprizingas jo 
klimatas ir labai marga jo gyventojų sudėtis. Visa tai labai komplikuoja ir 
aukštesniojo, politinio, gyvenimo formas ir gimdo tokias politines bei eko- 
nomines problemas, kurjos mūsų kraštų sociologams nėra įprastos ir sunkiai 
prieinamos. Cia trumpai priminsime tik kelias tokių svarbesniųjų problemų. 

1. Valdžia. Iki 1806 m. p. Afriką valdė ir kolonizavo Olandijos išei- 
viai, praminti burais, arba boerais, t. y. ūkininkais, arba kaimiečiais. 1806 m. 
pradėjo čia politiškai įsistiprinti britai, kurių kolonizacija sustiprėjo tik nuo 
1820 m., t. y. 170 m. vėliau kaip olandų. Visą 19-44 amžių ėjo smarkios 
varžytinės tarp šių dviejų energingų tautų. Labai kruvinas ir vargingas 
1899—1902 m. karas pasibaigė sunkiai pelnyta ir labai brangia britų per- 
gale, kuria jie niekur nedrįsta didžiuotis. Sis karas iškėlė negirdėtai didelį, 
tiesiog pasakišką burų heroizmą, kuris rodos prašoka visas žmogiškas ga- 
lias. Savo heroizmu buraį laimėjo viso pasaulio, net daugumos britų sim- 
patijas. Kad ir nugalėti, išdidūs burai nepalenkė sprandų ir visur reiškė 
savo viršenybę prieš britus, visuomet pasiryžę vėl pradėti kruvinas imtynes 
su milžinišku priešu. Sitoks padėties nušvietimas yra reikalingas, kad su- 
prastume britų išmintingą nuolaiddumą formuojant p. Afrikos dominiją. 

Po burų karo, nuo 1902 iki 19010 m., p. Afrikos britaniška dalis buvo 
suskirstyta į keturias autonomines kolonijas: Kaapą, Oraniją, Transvaalį ir 
Natalį. Sios kolonijos jokio savitarpio politinio ryšio neturėjo, buvo val- 
domos Londono skiriamų gubernatorių, naudojosi visai atskiromis admi- 
nistracijomis ir net apsitvėrė atskiromis muitų sienomis. Tokia auganti 
izoliacija pasirodė esanti perbrangi, nenaturali ir trukdė ekonominę evoliu- 
ciją. 1908—9 m. šių kolonijų konferencijos Durbane ir Kapštate visas sa- 
vystoves kolonijas suvedė į vieną dominiją, pramintą p. Afrikos Unija. Pa- 
gal 1909 m. konstituciją, vykdomoji valdžia priklauso general-gubernatoriui, 
kurs atstovauja D. Britanijos karaliui, ir ministerių kabinetui, turinčiam 
parlamento pasitikėjimą. Parlamentas leidžia įstatymus. Jis susideda iš dvie- 
jų rūmų: senato ir seimo (House oi Assembly). Senatas susideda iš 40 
senatorių; po 8 renka kiekviena Unijos provincija ir 8 skiria general-gu- 
bernatorius. Į seimą kiekviena provincija renka atstovus proporcionaliai jos 
baltųjų gyventojų skaičiui. Juodieji ir spalvuotieji neturi teisės būti renka- 
mi į parlamentą, o balsuoti gali tik Kaapo provincijoj, ir tai tik tie, kurie 
turi nekilnojamo turto nemažiau kaip 75 svarų vertės arba gauna 50 svą- 
rų algos per metus ir moka rašyti. Sis cenzas Kaapo provincijoj taikomas 
lygiai ir baltiesiems; per tokį koštuvą 1920 m. galėjo pereiti tik 41.000 
spalvotųjų, prieš 167.000 baltųjų. Negalėdami statyti savo kandidatų, spal- 
votieji parlamente, žinoma, nieko nereiškia, 

Centrinei Unijos valdžiai priklauso santykiai su Imperija ir su užsie- 
niais, muitai, uostai, geležinkeliai ir didieji plentai, karo reikalai, aukštosios 
ir specialinės mokyklos. Kitus reikalus rūpina žymia dalimi paskirų provin- 
cijų valdžios, pagrįstos plačia autonomija. 

2. Sostinės. Trys patys didžiausiejiį Unijos miestai (Johannesbur- 
gas, Kapštatas ir Durbanas) turi britaniško elemento žymią persvarą. Betgi 
provincijoj ir kai kuriuose mažesniuose miestuose vyrauja burai, sudarą 
bent 570/5 visų baltųjų gyventojų. Tad kuriant Uniją kilo varžytinės dėl 
sostinės. Britai siūlė Kapštatą, kurs jų karo laivynui lengvai prieinamas iš 
jūros pusės, dėl to bet kuriuo pavojingu momentu lengvai sukontroliuoja- 
mas. O burai, daugumoje vietų nuo jūros atstumti įr žiūrį į kontinento 
gilumą, matą ten saugumą ir galimumus išsiplėsti retai gyvenamuose neg- 
rų kraštuose, pasiūlė Pretoriją. Taip šitų skirtingų nuomonių prieitas labai 
įdumus kompromisas: parlamento buveine paskelbtas Kapštatas, o minis- 
terių kabineto — Pretorija, kur burai daugumoje. Parlamentas posėdžiauja 
pusę metų; tam laikuj general-gubernatoriųs ir ministeris pirmininkas per- 
sikelia arba atvažinėja į Kapštatą. Iš vienos sostinės į kitą yra apie 1600 
km arba 40 val. ekspresu. Tokia distancija labai apsunkina sakytą kompro- 
misą. Burams įgaunant kiek didesnės persvaros valstybės gyvenime, pasta- 
ruoju laiku keliama mintis ir parlamentą -perkelt į Pretoriją. Bet šis pagei- 
davimas, rodos, dar negreit bus įvykdytas. 

3, Oficialinės kalbos. 1909 m. konstitucija įsirašė visišką abiejų 
kalbų lygybę: anglų ir afrikansų, sudarytą iš reformuotos ir suprastintos 
olandų kalbos. Visi oficialiniai federalinės valdžios leidiniai spausdinami 
abiem kalbom. Tačiau gyvenime, ypač miestuose, anglų kalba atsistodavo 
pirmoj vietoj. Nors nuo pat Unijos įkūrimo ministeriai pirmininkai visuo- 
met būdavo aifrikansai, tačiau pirmieji jų priklausė p. Afrikos partijai, susi- 
dedančiai iš britų ir iš nuolaidesnių afrikansų. Bet vėliau (1924 m.) daugu- 
mą gavo afrikansų nacionalistų partija, kuri sudarė nacionalistinę valdžią 
ir pravedė valdžios įstaigose visišką abiejų kalbų lygybę. 1926 m. gyven- 
tojų surašinėjimas rodo, kad vaikų tarpe iki 7 m. amžiaus 22,69/; moka tik 
angliškai, 47,29/, — tik afrikaniškai ir 309/; moka abi kalbi. Bet vyresniojo 
amžiaus baltieji gyventojai (per 7 m.) jau daugumoje (58,29/;) moka abi 
kalbi, 21,69/; kalba tik angliškai ir 19,69/; — tik afrikaniškai. Kaimų mo- 
kyklose 80/; vaikų kalba angliškai, 699/, afrikansai ir 220/, abiem kalbom. 
Šitie skaičiai atidengia mums labai įdomų faktą, rodantį konkurencijos pa- 
darinius tarp dviejų labai nelygaus didumo kalbų, besinaudojančių visiška 
teisine lygybe: iš 22 britų tik 1 išsimokina afrikaniškai, o iš 47 afrikansų 
apie 27—38 išmoksta angliškai. Be to, reikia manyti, kad žymi dauguma 
dvikalbių vaikų iki 7 m, amžiaus taip pat yra afrikansai. Einant įstatymais, 
nacionalistinė afrikansų valdžia į visas vietas skiria tik abi kalbi gerai mo- 
kančius valdininkus. Tokių kandidatų britai labai maža turi, tad beveik vi- 
sas valdiškas aparatas pereina į afrikansų rankas, o brituose kyla įstatymų 
nepagrįstas nepasitenkinimas. 

4, Mokyklos. Ilgus laikus p. Atrika stigo gero mokyklų tinklo, 
kurs labai sunku organizuoti retai gyvenamoje šaly. Dalis burų, avių bandas 
ganydami, klajojo milžiniškuose felduose ir gyveno nomadų gyvenimu, prie 
kurio dažnai net negalima pritaikinti nekilnojamą mokyklą. Tačiau pastaruoju 

laiku vyriausybė ėmėsi labai energingų žygių mokyklų tinklui išplėsti ir 
kovai su analfabetizmu. Siuo metu baltųjų tarpe beliko tik apie 39/; neraš- 
tingųjų. Privalomas mokinimas (nuo 7 iki 16 m.) baltiesiems įvestas visose 
Unijos provincijose. Visose mokyklose mokosi apie 750.000 mokinių, ku- 
rių tarpe arti 400.000 baltųjų, kas sudaro apie 209/, visų baltų gyventojų. 
Pradžios mokslas priklauso provincijų valdžios kompetencijai. Švietimo rei- 
kalams (be universitetų) valdžia išleidžia kasmet apie 400 milijonų litų. 
Devyni p. Airikos universitetai turi per 7500 studentų. Čia, kaip ir Rode- 
zijose, švietimo srity sunkiausia problema tai erdvės ir distancijos nugalė- 
jimas. Valdžia įvairiais būdais stengiasi padėti izoliuotų ūkininkų vaikams 
pigiau pasiekti tolimas mokyklas. Dėl dėstomosios kalbos nesusipratimų 
beveik nebūna, nes įstatymai garantuoja laisvą kalbos pasirinkimą. 


28 pav. Zulusų orkestras groja savotiškais būbneliais.. Balsą aimuša. 
iš apačios parištos įvairaus didumo skardinės dėžutės arba didelių rie- 
šutų kevalai 


5. Negrų padėtis. P. Afrika naudojasi tokiu klimatu, kurs leidžia. 
gyventi čia europiečiams ir dirbti visų rūšių darbus. Tat čion ir įsibrovė 
gausingi baltieji, visame regione pasiekę 189/5, o keturiose Unijos provin- 
cijose 229/, visų gyventojų tarpe. Sudarydami tik penktą gyventojų dalį, 
europiečiai vieni šeimininkauja visoje šaly, ekspluatuodami ir pasisavindami 
jos turtus, o negrams palikdami tik trupinius nuo savo gausiai apkrauto 
stalo. Baltųjų, ypač afrikansų, svajonė yra ne tik išsilaikyti dabartinėje val-. 
dančiųjų padėty, bet pagal išgalę dar kaip nors išstumti iš čia geroką dalį 
juodųjų ir taip dar labiau nubaltinti visą šalį, paversti ją vien baltųjų tė- 
vyne, kur jie galėtų visai saugiai jaustis. Kad kelis kartus gausingesni juo- 
dieji ir spalvotieji neįgytų jų skaičiams atitinkamos reikšmės, europiečiai 
nesiskubina kelti mokslo juodųjų tarpe, nepriima jų į savąsias mokyklas, 

visai neįsileidžia į universitetus ir visaip sulaiko jų pasireiškimą. Iš 36.000 
valdžios įstaigose dirbančių žmonių 1928 m. buvo tik 8.000 spalvotų bei 
juodųjų, kurių tarpe būta arti 4000 smulkių policijos tarnautojų tolimos 
provincijos užkampiuose, 1100 pašto ir telegrafo žemesniųjų valdininkų ir 
850 valdininkų negrų reikalams aprūpinti. Aukštesnės vietos jiems nepriei- 
namos. Pradžios mokyklų negrams įsteigtų yra apie keturis kartus mažiau 
kaip tokiam pat skaičiui europiečių. Ypač mažai progų negrams šviestis 
duoda afrikansų valdomos provincijos: Transvaalis ir Oranija, nes afrikan- 
sai visomis jėgomis stengiasi apsidrausti prieš kylantį negrų pavojų. Iš 
386 p. Afrikos Unijoj einančių laikraščių negrai kol kas turi tik 18. Tik- 
rojo universiteto juodieji dar neturi. Tačiau, kad sulaikytų negrų stojimą į 
Amerikos negrų universitetus, 1915 m. buvo įkurta p. Afrikoje aukštoji 
negrų mokykla (kolegija), beveik lygi universitetui ir ruošianti jiems moky- 
tojus, agronomus, komersantus, technikus ir k. Gimnazijų ir menkesnių 
kolegijų dabar jau yra apie 30. Zodžiu, p. Afrikos negrai jau prasikala iš 
ignorancijos lukšto ir ugdo savo ambicijas kuomet nors baltuosius nuga- 
lėti gyvenimo kovoje. Daug prasčiau gyvendami ir pigiau dirbdami, negrai 
vis dėlto gausiai samdomi į europiečių įmones prastesniems ir sunkesniems 
darbams atlikti ir sudaro labai rimtą konkurenciją baltiesiems darbininkams. 
Ekonominei krizei aštriai palietus ir p. Afriką, darbai sumažėjo ir visur 
sustiprėjo agitacija prieš negrų samdymą į europiečių įmones bei ūkius, 
nes atsirado ir baltųjų tarpe skurdžių ir bedarbių. Nuo 1904 m. iki 1931 m. 
negrų procentas Unijoj beveik nepasikeitė, jie vis sudaro 679/,, europiečiai 
220/, azijatai 2,59/; ir negrų mišinys su europiečiais apie 80/,. Europiečių 
imigracijai daug patogių progų nenumatant, sunku pramatyti kuomi baig- 
sis ar kur pasvirs baltųjų ir juodųjų rasinės lenktynės, ar p. Afrika dar 
kiek „išbals“, ar ji visai „pajuoduos“. Tačiau šis šimtmetis greičiausia dar 
nepakreips rungtynių laimėjimo nei vienon, nei kiton pusėn. 

6. Azijatų problema tikrumoje sutampa su indusų proble- 
ma, nes malajų, kinų ir japonų p. Afrikoje dar labai maža, kad jie suda- 
rytų kokį pavojų europiečių civilizacijai. Nuo neatmenamų laikų indusai tu- 
rėjo prekybinių santykių su ryt. Afrikos pakraščiais. Kai Natalio provincijoj 
europiečiai pradėjo auginti cukraus nendres ir arbatą, tai kilo kruopščių ir 
rūpestingų darbininkų reikalas. Negrų tarpe tokių darbininkų nebuvo, tad 
britai pradėjo kontraktuoti ir įgabenti indusus. Jų gabenimas ir laisva imi- 
gracija truko nuo 1860 iki 1911 m. Sutartą laiką atidirbę plantacijose, in- 
dusai virsdavo smulkiais pirkliais, daržininkais ir amatininkais. Pripratę prie 
žemesnių pragyvenimo normų (inferior standard of living), įndusai vikriai 
skverbėsi į Durbaną (88.000 indusų!), į Dundee, į Ladysmith, į Pieterma- 
ritzburgą, į Johannesburgą, Kapštatą ir kitus miestus ir iš daugelio vietų 
išstūmė europiečių krautuves ir pirklius, privertė bankrutuoti keletą firmų. 
Europiečiai labai aiškiai pamatė pavojaus rimtumą ir (1911 m.) uždraudė 
indusų įvažiavimą p. Afrikon. Bet ir iki tol įvažiavusių indusų jau buvo 
gana europiečių prekybai stumti į bankrotą. Tad kilo prieš juos didelis 
europiečių įnirtimas. Pradėta (sutinkančius) deportuoti juos į Indiją, norėta 
įstatymų keliu įsteigti jiems atskirus užmiesčiuose kvartalus (ghetto), už 
kurių ribų jie neturėtų teisės verstis prekyba, amatais bei kitais uždarbiais. 
Turėdami daugiau gabumų už negrus, indusai čia baltiesiems labiau pavo- 

jingi. Tad jų problema čia labai sunki ir europiečiai nerodo jokio palinki- 
mo duoti indusams lygias teises. Tik Indijos valdžios užtarimas sulaikė p. 
Afrikos politikus nuo vykdymo kai kurių labai drastiškų sumanymų, nu- 
kreiptų prieš indusus. 


Masielis 

29 pav. Europiečių kolonizacijai tinkami plotai 


7. Bendroji imigracija ir žydų klausimas. P. Afrikos Uni- 
joj palikus apie 10 milijonų margų (8!/4 mil. ha) žemės negrų reikalams, 
šiandien nebematoma plačių galimybių dar naujiems europiečiams ūkiuose 
kolonizuotis, nes reikia bent kiek rezervuoti žemės ir esamųjų ūkininkų 
gana sparčiai priaugančiai kartai. Jei kuriuo momentu kasyklose ir pramo- 
nėje dar labiau padidėtų darbai, tai pigių negrų darbininkų čia pat laukia 
„didelis rezervas. Tat naujus imigrantus kurį laiką dar gali absorbuoti tiktai 
prekyba ir kai kurie verslai. Šituos galimumus iki šiol stropiai išnaudojo 
tiktai žydai, ligšiol tebeduodą stambiausį ateivių kontingentą, o kitos tautos 
mažai čion imigruoja. Žydų imigrantų tarpe pirmoj vietoj stovi Lietuvos 
žydai, o paskiau eina Lenkijos, Latvijos, Rusijos ir kitų ryt. Europos kraš-. 

tų žydai. Padaugėję iki 80.000, jie vikriai apėmė judresnes gatvių kertes, 
pristeigdami daug krautuvių ir įmonių, kurių konkurenciją rimtai pajuto 
krašto valdovai: afrikansai ir britai. Pastaruoju laiku žydai stipria banga 
užtelėjo į laisvąsias profesijas: advokatyrą, mediciną, techniką. Prekyboje ir 
pramonėje jau įsistiprinusiems britams žydai pasirodė mažiau pavojingi 
konkurentai. Bet afrikansai dar tik pradeda didesne mase brautis iš laukų 
į miestus, skverbtis į prekybą ir į laisvąsias profesijas. Tat jie žydų įsi- 
stiprinimą p. Afrikoje palaikė labai pavojingu reiškiniu ir, gavę parlamente 


daugumą, pasistengė pravesti žydų imigraciją varžantį įstatymą (1930 m.). 


„Nepatogus būtų įstatymas, jei jis būtų tiesiai nukreiptas prieš įtakingus 
žydus. Tad sugalvota savotiška, įdomi formula: iš visų ryt. Europos šalių 
(t. y. į rytus nuo Italijos, Austrijos ir Vokietijos) leidžiama per metus įva- 
žiuoti tik po 50 ateivių. Taigi, suvaržymas palietė tik tas šalis, kur daugiau- 
sia yra žydų. Visai naturalu, žydai pareiškė ir tebereiškia didelį savo ne- 
pasitenkinimą prieš tokį įstatymą, kurs apriboja jų įsigyvenimą didelių ga- 
limumų šaly. (Faktinai jų žymiai daugiau ten įvažiuoja, nes kvota padaro 
stambių išimčių jau įsigyvenusiųjų giminėms atvykti). 

8. Didžiosios žemės ūkio problemos. Visoje p. Afrikoje val- 
džiai priklauso dar labai didelis negyvenamų žemių plotas, būtent (p. Afri- 
kos margais): 


Pietvakarių Afrikoje 20.000.000 margų; Transvaaly 5.500.000 margų; 
Kaapo provincijoj  8.000.000 š Nataly 1.000.000 ,„ 


Taigi, viso apie 34.500.000 margų, arba arti 30.000.000 ha. Bet dideli 
šių žemių plotai yra dažniausia labai sausuose kraštuose arba žemose, ma- 
liarijos zonose. Du trečdaliu (per 659/;) viso p. Afrikos ploto guli tokiose 
zonose, kurios gauna per metus tik iki 500 mm lietaus, 0 pusė šito apy- 
sausio ploto tegauna iki 250 mm lietaus, taigi jo neužtenka ne tik žemdir- 
bystės tikslams, bet ir galvijų ganiavoms. Kritiškiausias laikas esti sausąjį 
pusmetį, ypač rugpiūčio, rugsėjo ir spalių mėn., kuomet 909/; viso ploto 
esti reikalingi irigacijos, arba dirbtinio apdrėkinimo, jei žemė naudojama javų 
kulturai. Upių šalyje nedaug, jų vandens debitas nedidelis ir topografinės 
sąlygos nepalankios platiems irigacijos sumanymams. Tiktai pietuose ir ry- 
tuose, .t. y. pajūrio skardžių zonose, lietaus esti tiek, kiek užtenka daugu- 
mai javų auginti. Be to, lietaus pasiskirstymas metų eigoje labai nelygus ir 
kas keleri metai iššaukia dideles, nuostolingas sausras, kaip 1903, 1918—19 
ir 1026—27 m. Priešpaskutinės sausros nuostoliai siekė 800 mil. lt, o pa- 
skutinės — 150 mil. It Seniau tos sausros paliesdavo naturalinėje padėty 
esančias savanas. O dabar nuo sausros kenčia tie patys plotai, bet jau nu- 
ganyti, gyvulių nutrypti ir saulės iškepinti. Šitokias dirvas stipriau veikia 
erozija; dažniau pasitaiko potvyniai. 

Pietiniuose ir rytiniuose pajūrių skardžiuose žemės ūkiui ir pramonei 
žymiai daugiau būtų naudos, jei upių tekmė ir debitas būtų sureguliuoti ir 
skardžiai miškais apsodinti, o vandens jėga panaudota elektrifikacijai. Šitoje 
pajūrio juostoje apie 1600 km ilgumo ir apie 25 km platumo lietaus iškrinta 
tarp 600 ir 1000 mm. Galima pramatyti, kad šioje juostoje ateity koncen- 
truosis svarbesnioji pramonė ryt. Afrikos žaliavai apdirbti. 

Toliau nuo pajūrio, sausesniuose plokštakalniuose, suskaičiuojama, kad 
dar apie 1.200.000 ha žemės galima būtų kaip nors iriguoti, tačiau pesimis- 
tiškiau manant* apsimokėtų iriguoti tik apie 400.000 ha. Ir dabar Irigacijos 
Departamento pagalba ir stambiomis paskolomis kasmet pragręžiama apie 
1000 gilių artezinių šulinių. 1931 m. Unijoj pragręžta net 1334 šuliniai, 
sudarą beveik 70.000 metrų bendrojo gilumo (taigi vidutinis šulinio gilumas 
apie 55 m). Taip pat užtvankomis upėse sulaikomas lietaus vanduo ir kon- 
servuojamas irigacijai, kanalais ir pompomis nukreipiamas į reikalingas vie- 
tas. Šitiems tikslams nesigailima labai didelių pinigų ir pastangų. 

Sale sausros, p. Afrikos ūkius kas kelinti metai aplanko dar kita ne- 
laimė: skėriai — raudonieji ir rudieji. Prieš juos p. Afrikos valdžia visuo- 
met yra pasiruošusi kariauti: turi didelius sandėlius koncentruotų nuodų ir 
daug tukstančių švirkšlių, dovanai siunčiamų į pavojaus ištiktas sritis. Nuo- 
dai iš švirkšlių panaudojami prieš jaunus, dar nepaskrendančius skėrius. 
1922 m. šiuo būdu tapo sunaikinta 119.000 spiečių. 1935 m. kovai su skė- 
riais išleista net -30 mil. It: Nuo to laiko skėrių veisimasis tapo apvaldytas 
ir jų skaičius sparčiai mažinasi. 

0. P. Afrikos nacionalinės ambicijos. Nuo 1924 m. P. Atri- 
kos valdžios vairą laikė nuosaikesni burų generolai Botha ir Smuts. Tau- 
tinės vienybės ir saugumo vardan, jie valdė kraštą pagal šiuos tris principus: 

a) P. Afrika pasilieka Britų Imperijos ribose ir nesiekia visiškos ne- 
priklausomybės. 

b) Baltosios rasės abi šakos, afrikansai ir britai, atvirai ir nuoširdžiai 
bendradarbiauja. 

c) Tautinė energija koncentruojama krašto ūkiui plėtoti. 

ių ir panašių principų įkvėpta, p. Afrikos Unija noromis dalyvavo 
pasauliniame kare prieš vokiečius. Jos armijai vadovavo tie patys genero- 
lai, kurie prieš 12 metų taip heroiškai kariavo su britais. Unijos armija at- 
kariavo nuo vokiečių didžiulę pietvakarių Afriką, kurios mandatą vėliau jai 
pavedė Versalio sutartis. 19014—18 m. įvairiuosna britų frontuosna Unija 
pasiuntė 136.000 baltųjų kareivių ir apie 70.000 negrų darbininkų, 0 pini- 
gais jai tie karo žygiai kainavo arti 2 milijardų litų. 

Tuo laiku, kai nuosaikesnieji afrikansai atvirai bendradarbiavo su bri- 
tais, smarkioje opozicijoj pasilikusi afrikansų načionalistų partija vis po tru- 
putį ėjo stipryn: Jos vadas generolas Hertz og savo viešose kalbose nuo- 
lat keldavo p. Atrikos visiškos nepriklausomybės klausimą. Rodėsi, kad 
gavęs valdžią jis tuojau skelbs išėjimą iš Britų Imperijos. 1924 m. rinki- 
muose nacionalistai gavo viršų. Tačiau 1926 m. Imperijos Konterencijoj 
gen. Hertzog rado naujų galimumų bendradarbiauti su kitomis Imperijos 
dalimis ir pareiškė, kad atsiskyrimo klausimą jis paliekąs tolimesnei ateičiai. 
Matyt, ir nacionalistų vadai įsitikino, kad Londono valdžia neslėgia ir ne- 
diriguoja dominijoms, nereiškia visiškos savo supremacijos, palikdama do- 
minijoms, laisvę plėtoti savo institucijas ir net turėti kiek skirtingą savo už- 
sieninę politiką. Atsisakius afrikansams siekti visiškos nepriklausomybės, 
susidarė naujų galimumų sujungti visas p. Afrikos pajėgas bendram vals- 
tybiniam darbui. Žinoma, britai žymią dalį savo simpatijų rezervuoja se- 


* The South and East African Year Book and Guide for 1933, pusl. 270. 

najai tėvynei — D. Britanijai, o afrikansai visą savo širdį paveda išimtinai 
p. Afrikai. Pirmiau afrikansai tik save vienus laikė tikraisiais patriotais ir 
viso krašto išimtinais savininkais, britus ir kitus baltuosius laikydami ne- 
teisėtais įsibrovėliais. Sis jų nusistatymas sukeldavo daug aštrių ginčų. 
Dabar, nacionalistams nebereikalaujant visiškos nepriklausomybės, atsivėrė 
nauji ir, rodos, pastovūs galimumai visiems europiečiams savo bendrai ge- 
rovei dirbti, kas yra būtinai reikalinga atsižvelgiant į tuos lėtai, bet tikrai 
augančius pavojus, kurie bręsta juodųjų tarpe. Šitų pavojų akivaizdoje, ma- 
tyt, ir nacionalistai sprendžiamuoju momentu tinkamai įvertino D. Britani- 
jos globojantį sparną. 

Nebūdama visiškai nepriklausoma p. Afrikos dominija vis dėlto pa- 
reiškia kai kurį savarankumą net ir užsienių politikoje. Ji yra Tautų Sąjun- 
gos narys ir laiko savo atstovą Ženevoje. Ji turi savo įgaliotus ministerius 
Paryžiuje, Berline, Hagoje, Romoje, Vašingtone ir aukštąjį komisionierių 
Londone, o jos konsulatų ir prekybos agentų yra daugelyje svarbesnių vals- 
tybių. Panašus skaičius valstybių yra aiatinkamai atstovaujamas ir p. Afri- 
kos sostinėse bei svarbesniuose miestuose. Zodžiu, visos europiečių poli- 
tinės grupės p. Afrikoje įsitikino, kad dominijos teisės Britų Imperijos ri- 
bose labiau atatinka jų svarbiuosius nacionalinius interesus, kaip visiška 
nepriklausomybė, išstatyta į daugelį rimtų pavojų. 

Siaurės pašvaistė 
Dr. P. Slavėnas, Kaune* 


Šių metų Rugsėjo mėn. 30 dieną apie 21 val. (apie 0 valandą vakare) 
visą Lietuvą nustebino nepaprastas gamtos reiškinys. Dangaus skliaute, 
žiemių pusėje, nušvito tarytum milžiniško gaisro pašvaistė. Galima buvo 
pamanyti, kad kažkur toli dega ištisi kaimai arba net koks miestas. Tik to 
gaisro šviesa pasirodė kiek neįprastos spalvos. Vietomis ji buvo jau per- 
daug balta, o kitur — skaisčiai ružava. O kas už vis keisčiausia, tai kad 
nuo horizonto pakilo aibė tiesių spindulių: jię atrodė žalios spalvos, ir buvo 
labai tiesūs, tarytum išėję iš prožektorų, pastatytų didelėje tolumoje. Spin- 
duliai ir pašvaistė visą laiką keitėsi. Ružavos dėmė slinko danguje, čia 
eidamos ryškyn, čia vėl nublukdamos, o žalsvi spinduliai vietomis aukštai 
siekė, kitur pasidarydavo trumpesni, ir, be to, kai kurie jų iš lėto krypo 
čia į rytus čia į vakarus. Taip truko gal keliolika minučių. Paskui viskas 
pradėjo blukti. Iš didelės pašvaistės beliko tik kažkokios neaiškios rausvos 
dėmės. Žiūrint iš aukštumos, atviroje vietoje, dar gana ilgai buvo matyti 
prie horizonto tiesių spindulių likučiai. Bet paskui ir šie pranyko. 

Nepaprastas dangaus reiškinys sukėlė daug visokių kalbų ir spėjimų. 
Žmonės klausė vieni kitus, skambino telefonu, teiravosi, jieškojo visokių 
išaiškinimų, bet pagaliau prieita išvados — ir visai teisingos išvados — kad 
tai būta vadinamosios šiaurės pašvaistės. Kaip jau pats tas pavadi- 
nimas pasako, šiaurės pašvaistė — arba trumpumo dėliai pasakytume tie- 
siog pašvaistė— pasitaiko labiau atšiaurio kraštuose. Kur nors Ziem. Nor- 
vegijoje, Lediniuotos jūros pakraštyje, Ziem. Rusijoje sakysime, apie Archan- 
gelską, Kanadoje, ar šiaip bet kur tolimuose žiemiuose tokios pašvaistės 
yra visai paprastas reiškinys. Jos ten vietomis pasirodo daugiau kaip šimtą 
kartų per metus, ir kartais būna labai šviesios ir gražios. Trunka jos ten 
taip pat ilgiau, — ištisą valandą ir dar ilgiau. Tolimuose žiemiuose 
žiemos naktys būna labai ilgos. Kartais Saulė nepasirodo danguje per visas 
24 valandas, ir tuomet naktis užstoja kelioms savaitėms ir net mėnesiams. 
Niuri yra žiemių gamta. Ypač per tas ilgas naktis, rodos, viskas apmiršta, 
viskas paskęsta tamsoje ir šaltyje. Tik vėjas siaučia ledo sukaustytoje dy- 
kumoje. Protarpiais Mėnulis šiek-tiek pasirodo danguje, apšviesdamas ap- 
šalusią jūrą ir nepasibaigiamus sniego laukus. O paskui vėl užgula juoda 
naktis. Bet ir tuomet, dangui esant giedram, dažnai pasirodo pašvaistė, ir 
prasideda gražūs, pas mus nematomi, reginiai. Įvairiomis spalvomis, įvai- 
riais piešiniais mirga ir žiba pašvaistė, vis įvairindama savo išvaizdas. Sis 
grožis tarytum atlygina žiemių gamtai už jos skurdą ir nykumą. 

Dažniausiai pašvaisčių pasirodymo sritis yra kaip tiktai aplink ašigalį — 
plačios, uždaros ratu, juostos pavidalu. Pačiuose tolimiausiuose žiemiuose 
— tiksliai sakant, žiemių ašigalyje — kur naktis ir diena trunka po pusę 
metų, ten pašvaistės jau yra kiek retesnės. Taigi, mėgiamiausia pašvaisčių 
sritis yra palyginti lengvai prieinama keleiviams. Einant į pietus, pašvaistės 
darosi retesnės. Mūsų krašte geros pašvaistės. regimos, bendrai imant, kartą 


* Praplėsta paskaita, skaityta Valstybės Radiofone 1937 m. Spalių m. 13 d. 

per kelerius metus, bet ir tai trunka neilgai ir todėl dažnai praeina nepaste- 
bėtos. O jau šiltuose atogražų kraštuose šios pašvaistės kaip ir visai neži- 
nomos. Einant dar toliau, pietiniame Zemės pusrutulyje, prie šaltų pietinio 
ašigalio kraštų, vėl pasirodo tokios pat pašvaistės, kaip ir mūsų žiemiuose. 
Siuo atžvilgiu abudu Zemės ašigaliu neturi esminio skirtumo. Gamta ir 
vienur ir kitur atrodo panaši. Bet, kadangi pietų lediniuoti kraštai yra blo- 
giau ištirti, kaip žiemių, tai ir mūsų žinios apie pašvaisčių pasirodymą tenai 
nėra tokios tikslios. 

Įdomu pastebėti, kad šiaurės pašvaistė, pagal savo dažnumo pasiskir- 
stymą įvairiose Žemės juostose, yra priešinga žaibams ir perkūnijai. Di- 
džiausios audros su žaibais ir perkūnija pasitaiko kaip tiktai šiltuose ato- 
gražų kraštuose, kur pašvaistė yra svetimas dalykas. O pašvaisčių kraštuose, 
kaip ir šiaip atšiaurio kraštuose, žaibas yra labai retas, tiesiog nenormalus, 
gamtos reiškinys. 

Zemių kraštų tyrinėtojai yra surinkę apsčiai duomenų apie pašvaistes. 
Nors pašvaisčių išvaizda, kaip jau sakyta, būna labai įvairi, tačiau galima 
sužymėti jų bent kelios pagrindinės rūšys. Kai kada pašvaistė gali būti kaip 
ir visai be jokios išvaizdos: tiesiog dangaus kraštas sušvinta tarytum per 
prieblanda. Tokio pobūdžio, pavyzdžiui, buvo šių metų Rugsėjo 30 d. pa- 
švaistė Lietuvoje savo pasirodymo pradžioje. Neveltui daug kam atrodė, 
kad gal Mėnulis teka; skirtumas tik tas, kad reginys buvo ne rytuose, bet 
žemiuose. Kartais pašvaistė pasilieka ir iki pat galo tokioje prablandos for- 
moje. Bet būna ir kitaip: pašvaistė pereina į kurią kitą formą, o jų vėl gali 
būti keletas. Siaurės kraštuose matomoji pašvaistė dažnai turi lanko išvaizdą. 
Galima būtų palyginti tokią pašvaistę su vaivorykšte; tačiau skirtumas tarp 
šių dviejų reiškinių, net formos atžvilgiu, yra labai didelis. Pašvaistės lan- 
kas yra daug platesnis, kaip vaivorykštės, ir jo kraštai turi nevienodą ryš- 
kumą. Paprastai, jos vidujis kraštas būna ryškesnis, o viršutinis (išorinis) 
lanko kraštas palaipsniui pereina į dangaus tamsą. Lankas nevisada būna 
ištisinis; kartais matyti tik atskiros jo dalys. Lygiai taip pat, prieblandos 
pavidalo pašvaistė kartais pasireiškia nepilnai, paskirų, šviesių dėmių pavi- 
dalu. Dažnai būna matyti taip pat tiesūs šviesūs spinduliai, kurie savo kryp- 
timis tarytum braujasi į vieną tašką danguje. Ypatingu grožiu pasižymi viena 
pašvaistės rūšis, — vadinamasis „vainikas“, arba „karūna“. Tai lanko arba 
šviesios dėmės junginys su spinduliais. Sviesi dėmė gali būti aukštai iški- 
lusi danguje, ir joje sueinantieji spinduliai sudaro tikrai žibančio vainiko 
vaizdą. Pagaliau, šiaurės pašvaistė kartais pasirodo pavidalu šviesių sulank- 
stytų juostų, labai gretai plevėsuojančių danguje. Sis vaizdas kiek primena 
vėjo blaškomą uždangą; bet čia uždanga yra tarytum ugninė arba sudaryta 
iš aibės žemyn nusileidžiančių spindulių. Visais atvėjais pašvaistėje vyrauja 
balta šviesa su žalsvais ir ružavais atspalviais. 

Iki šiol kalbėjome tik apie ryškias, ypatingai gražias pašvaistes, pasi- 
taikančias dažniausiai tik atšiaurio kraštuose. Tačiau žymiau daugiau pasi- 
taiko menkų, kartais vos pastebimų, pašvaisčių. Dėl to nėra jau taip pa- 
prasta nusakyti pašvaisčių dažnumą. Viskas čia pareina nuo akylumo. Juo 
dėmesingiau stebėsime dangų, juo daugiau rasime pašvaisčių. Pavyzdžiui, 
ir Lietuvoje, uoliai dežuruojant giedrais vakarais, be abejo galima be didelio 
vargo matyti kas metai bent keliolika šiokių-tokių pašvaisčių. Jų tiek pat 

randa kruopštūs vokiečių stebėtojai tokiame pat geografiniame plotyje, kaip 
ir pas mus. Padidinus stebėjimo akylumą, šiaurės pašvaistė (suprantama — 
savo menkesniais pasirodymais) pasidaro visai paprastu gamtos reiškiniu, 
Turbūt, kiekvienas yra pastebėjęs, kad giedrios tamsios naktys, be prieblan- 
dos 1r be mėnesienos, nėra visada vienodo savo tamsumu. Be jokios matomos 
priežasties naktis nakčiai pasirodo nelygi. Vieną kartą, pavyzdžiui, dangus 
atrodo visai juodas, išskyrus tik Paukščių Kelią: žvaigždės tuomet žiba, kaip 
iš kokios tamsios bedugnės. O kitą kartą dangus pasirodo šviesesnis, nors, 
rodos, šviečia tie patys dangaus kūnai. Akylesni tyrimai rodo, kad priežastis 
čia gludi šiaurės pašvaistėje, kuri kartais gali būti labai rami, silpna ir, kartu 
su tuo, pasiskleidusi po visą dangų. Maža to: tokia pašvaistė, kaip rodo 
pagrindingi tyrimai, niekad nenueina nuo dangaus: tik būna kartais silp- 
nesnė, o kartais ryškesnė. Bendra žvaigždėto dangaus šviesa yra mišrios 
kilmės. Dalis jos pareina nuo žvaigždžių, dalis nuo Paukščių Kelio — tai 
yra taip pat nuo žvaigždžių, tik nuo labai tolimų. Tačiau visa tai, kas ateina 
nuo dangaus kūnų, išskyrus Saulę ir Mėnulį, nesudaro nė penktadalio vi- 
sos naktinio dangaus šviesos. Likusi šviesa, ištyrus ją tam tikrais mokslo 
įrankiais — spektroskopais, pasirodo to paties pobūdžio, kaip ir šiaurės 
pašvaisčių šviesa. Ir panašiai yra ne tik šiaurėje, bet ir atogražų kraštuose. 
Iš to jau galima suprasti, koks platus yra šiaurės pašvaisčių pasiskleidimas. 
Ryškios pašvaistės — tai tik paskiri bendresnio reiškinio atvėjai. 

Stebint pašvaistę iš dviejų ar daugiau vietų ir suderinus stebėjimo 
duomenis, galima spręsti, kur tas reiškinys vyksta. Tokių tyrimų jau daug 
padaryta. Iš jų-matyti, kad pašvaistė vyksta, palyginti, ne taip toli nuo 
žemės. paviršiaus — maždaug nuo kokių 85 iki kelių šimtų kilometrų 
aukštyje, — taigi aukštesniuose Zemės atmosferos sluogsniuose, kur oras 
turi būti labai praretintas. Pašvaisčių šviesa įvairiomis savo ypatybėmis, 
kurias galima pažinti mokslinio tyrimo įrankiais, labai primena vadinamųjų 
Geisslerio vamzdelių šviesą, kuri gaunama, leidžiant elektrą pro labai 
praretintas dujas. Tokia šviesa daugeliui turi biiti gerai pažįstama iš švie- 
sos reklamų. Pavyzdžiui, Kaune, Laisvės Alėjoje vakarais galima vienur ki- 
tur pamatyti iškabas, kuriose visos raidės šviečia savotiška spalvota švie- 
sa. Tos raidės yra kaip tiktai Geisslerio vamzdeliai. Dienos metu nesunku 
pamatyti, kad jos yra padarytos iš stiklo. Vamzdelio viduje prileista kokių 
nors praretintų dujų: helio, neono, azoto ar kurių kitų: nuo to pareina švie- 
sos spalva, kuri šiaip gali būti labai įvairi. Prityręs fizikas, pamatęs naktį 
tokią šviečiančią iškabą, iš karto galėtų atspėti pagal spalvą, kokios dujos 
yra vamzdelių viduje. Panašiai, tik daug pagrindingiau, iš pašvaisčių tiria- 
ma viršutinių Žemės atmosferos sluogsnių sudėtis. Kitaip tariant, pašvais- 
tės šviesa liudija mums, iš ko susideda viršutiniai atmosferos sluogsniai. 
Tik reikia tuos liudijimus tinkamai suprasti. Dar netaip seniai, prieš kelio- 
liką metų, mokslininkai neviską galėjo toje šviesoje išaiškinti ir todėl spėjo 
esant aukštumoje kažkokių nežinomų dujų. Dabar tos abejonės išnyko. 
Jau įrodyta, kad ir viršutinėse atmosferos dalyse esama tų pačių dujų kaip 
ir apačioje, būtent deguonies ir azoto. Ir jei šiaurės pašvaisčių šviesa rodo 
kai kurių neįprastų savybių, tai visa tai kyla tik dėl ypatingai žemos tem- 
peraturos, sujungtos, be to, su labai dideliu praretinimu — kitaip sakant, 
su labai mažu dujų sūdrumu. 

Praretintos dujos pačios dar nešvies. Turi būti, bent nedidelė, elektros 
srovė. Kad šiaurės pašvaistėje esama tokių srovių, tai jau senai nustatyta. 
Iš tikro, pašvaistei pasirodžius, magnetinės adatėlės ima svyruoti, o elektros 
laiduose atsiranda silpnų indukcijos srovių. Vis tai patirta tiksliais bandy- 
mais. Belieka išaiškinti, iš kur tos srovės atsiranda. (Cia priežasčių reikia 
ieškoti jau anapus Zeinės ribų, astronominiame pasaulyje. Neabejojima, kad 
Saulė, kaip ir kiekvienas labai karštas kūnas, be šviesos, paskleidžia dar 
aibes elektrinių dalelių -— elektronų ir protonų. Tos dalelės, besibrauda- 
mos į Žemės atmosferą, kaip tiktai galėtų sukelti reikiamas elektros sroves. 
Cia svarbu pažymėti, kad tos elektrinės dalelės turėtų skrieti gerokai lė- 
čiau už šviesą, o be to, jų takai Zemės aplinkumoje, veikiant magnetinėms 
jėgoms, turėtų labai išsilenkti įvairiomis, gana painiomis kreivėmis. Išskai- 
čiuota, kad tokiu atveju dauguma dalelių turėtų „bombarduoti“ kaip tiktai 
tolimas žiemių ir pietų sritis aplink magnetinius ašigalius. Tą mes matome 
ir tikrovėje. Elektrinių dalelių kilmę patvirtina ir tą aplinkybė, kad šiaurės 
pašvaisčių dažnumas pasirodo susijęs su tam tikrais neramumo reiškiniais 
Saulėje. Pastaraisiais laikais Saulėje buvo pasirodžiusi daugybė dėmių. Kai 
kuriomis dienomis tatai buvo galima matyti be jokio žiūrono — tiesiog 
pro aprūkytą stiklą. Tad nenuostabu, kad šiuo laiku — kaip ir paprastai 
būna tokiais atvejais — susilaukėme retos savo ryškumu pašvaistės. 

Taip stovi dalykas mokslo plotmėje. Bet ryšy su kiekvienu neįprastu 
gamtos reiškiniu, paprastai, sklinda visokių gandų apie karą ir kitokias ne- 
laimes. Kai dėl buvusios pašvaistės, ji tikrai nieko blogo mums nežadėjo. 

Gamtos stebėtojams šiaurės pašvaistės, šalia meteorų (krintančiųjų 
žvaigždžių), sudaro labai dėkingą dirvą, net ir neturint ypatingų įrankių. 
Mums trūksta visų pirma platesnės pašvaisčių statistikos Lietuvoje. Jei at- 
sirastų daugiau akylesnių stebėtojų, šią spragą būtų lengva užkišti. Kol kas 
maža kas daro tokius stebėjimus, o dar mažiau —- juos užrašo. Todėl, ren- 
kant žinias apie pašvaistes Lietuvoje, tenka dažnai susidurti su netiksliais, 
atsitiktinai niugirstais gandais. O reikia atminti, kad pašvaistės mus aplan- 
ko dažniau, negu paprastai manoma. Užtektų paminėti, kad tą pačią naktį, 
t. y. iš IX—30 į X--I, apie 4 val. rytą vėl buvo matyt pašvaistė, bet maža 
kas apie ją rašė spaudoje. Netrukus vėl, naktį iš sekmadienio į pimadienį, 
Spalių mėn. 4 d. apie 3 val. 30 min. tikrai buvo matoma pašvaistė nėkiek 
ne menkesnė, kaip IX—30. Teko girdėti ir apie kitus pašvaistės pasirody- 
mus. Spėjama, kad kelis kartus, esant apsiniaukusiam dangui, pašvaistė 
šiek tiek švietė pro debesis. Matyti, ryšy su ypatingu Saulės aktivumu pa- 
staruoju lauku turėjome tikrą pašvaisčių sezoną. Tačiau iš to gavome ne 
per daugiausia duomenų. Būtų labai gerai nufotografuoti pašvaistę: tuvint 
aparatą su didele „šviesos galia“ (plačiu objektivu ir trumpu židinio ilgiu) 
tai galėtų visai lengvai pavykti. Be abejo, pas mus būtų neimanoma įgy- 
vendinti tokį našų pašvaisčių tyrimą, kaip, pavyzdžiui, Norvegijoje, kur pa- 
švaistės pasitaiko visai dažnai; tačiau pravartu pastebėti, kad mūsiškės pa- 
švaistės dažnai būna kitoniškesnės, negu atšiaurio kraštuose, ir jau dėl to 
jos vertos didelio demesio. Ypač pažymėtinas yra ružavos spalvos gausu- 
mas. Pagaliau patsai faktas pašvaisčių pasirodymo „ne savo vietoje“ gali 
daug ką nušviesti moksliniu atžvilgiu. Dėl to Lietuvoje kiekvienas rūpes- 
tingai užrašytas pašvaistės stebėjimas visada turės savo vertės geresnio gam- 
tos pažinimo plotmėje. 

Šią vasarą, gavęs progos dalyvauti prof. P. B. Šivickio suruoštoje 
Luodžio ežero faunai tyrinėti ekspedicijoje, susidomėjau vandens erkėmis. 
Susipažinęs su tą klausimą liečiančiais darbais, patyriau, kad dar nė vieno 
Lietuvos ežero hidrachnelos nebuvo sistemiškai tyrinėtos. Vienintėlis Lie- 
tuvoj hidrachnelų pionierius L. Ceraška (f 1934 m.) keliolikoj Lietuvos 
ežerų hidrachnelas rinko atsitiktinai, specialiai prie paskiro ežero ilgiau ne- 
sustodamas. Kita vertus, jo tyrinėtų ežerų sąraše Luodžio ežeras ir nefigu- 
ruoja. Piršosi mintis, ar nesama tokiame didžiuliame ežere naujų, dar mūsų 
ežeruose nerastų rūšių. Tatai ir paskatino mane minėto ežero erkes patyri- 
nėti. Vis dėlto, dėl palyginti trumpo laiko (viso 11 dienų), veikiausia ir man 
neteko visos šiame ežere gyvenančios hidrachnelų rūšys rasti. 

Medžiaga buvo renkama rankiniu ir velkamuoju tinkleliu. Prie velka- 
mojo planktonui rinkti tinklelio trumpai pririšus keletą (1—2 kg) akmenų, 
velkant jį padugniu, galima buvo pagauti ant dugno gyvenančius gyvulius. 
Keletą tokių traukimų, ypač litoralinėj ir sublitoralinėj zonoj, davė neblogą 
laimikį. Pargabenus medžiagą laikinai įruošton vasarnamy laboratorijon, hi- 
drachnelos būdavo pipete ar šepetėliu iš vandens išrenkamos ir fiksuoja- 
mos Dr. Vietso rekomenduojamame konservuojamame skystime (10 dalių 
glicerino 4-3 d. acto r.Ą-6 d. vandens). Tolimesnis gyvulių studijavimas, api- 
būdinėjimas vyko po mikroskopu, reikalui esant panaudojant ir mikrodi- 
sekciją. 

Vandeny gyvenančios erkės, vadinamos ekologine ne sistematine prasme 
hidrakarinomis (Hydracarina), sudaro daugeliu atžvilgių dvi skirtingas gru- 
pes. Abiejų grupių atstovai: hydrachnelos (Hydrachnellae)— tikrosios gėlųjų 
vandenų erkės ir halakaridos (Halacaridae) — jūrų erkės, gyvena ir 
gėluose ir jūrų vandenyse. Hydrachnelos daugiausia gyvena žemyno gė- 
luose vandenyse, čia jų daug genčių ir daugybė rūšių, o halakaridų teran- 
dama tik trys gentys (dvi jų grynai jūrinės) ir keleta rūšių. 

Erkės, Acari, žinomos jau daugiau kaip du tūkstančiai metų. Jas 
mini Senojo Testamento autoriai, graikų ir romėnų rašytojai bei gydytojai: 
Aristotelis (jis pirmasis erkes pavadino „acari“), Ciceronas, Gale- 
nas, Aetius ir kiti Apie 1600 m. erkės pastebėtos ant maisto produktų 
(sūrio ir miltų), vėliau ant augalų, gyvulių, ir tyrinėtos tuo metu jau kiek 
patobulintais padidinamaisiais stiklais, mikroskopu. Iki 1758 m.,, Linejaus 
„Sistema naturae“ 10 leidimo pasirodymo mokslui tebuvo žinomos 90 aka- 
rinų rūšys; po 50 metų (1804) jau 300, o dabar vien tik vandens erkių 
žinoma apie 2000 formų. Vokietijai tenka 485 rūšys bei porūšys, Lietuvoj 
iki šiol apibūdinta apie 115 rūšių. 

Gyvenančios vandeny, daugiausia mažos, ovalinės, retai kelių mm sie- 
kiančios, erkės turi nesegmentuotą kūną. Oda dvisluoksnė, dažnai turi ne- 
mažą chitininę, porosinę plokštelę, skydą, šarvą. Žiočių dalys, susiliejusios 
krūvon, sudaro maksilinį organą. Judinamos tik mandibulos (cheliceros). 

Prie maksilinio organo yra dvi judinamos penkianarės maksilinės palpos. 
Imago 4 poros kojų šešianarės, priaugusios prie epimerų, gulinčių ventra- 
linėj kūno srity. Gyvuliai dvilyčiai. Genitalinė anga plyšio pavidalo su chi- 
tininiais laukeliais. Seksualiniai ir rūšies skirtumai paprastai reiškiasi virši- 


niuose genitaliniuose organuose, antriniuose genitaliniuose požymiuose, kūno 


struktūroj ir didume, palpų požymiuose, kojose ir tt. Veisiasi kiaušiniais. 
Larvės šešiakojės, nimfos aštuoniakojės, bet genitalinės angos dar neturi. 
Suaugę individai gyvena laisvai, larvės dažnai parazituoja ant vandens gy- 
vulių (vabzdžių, moluskų). Erkės karnivorai: minta kitų gyvulių kūno sultimis. 

Vandens erkės gyvena ir veisiasi daugiausia pastoviuose vandenyse. 
Paskiros rūšys gyvena taip pat laikinuose vandenyse: upių apsemtose vie- 
tose, lietaus bei ištirpusio sniego klanuose ir kitose laikinose bei išdžiūs- 
tančiose vietose. Bendrai, kaikurioms rūšims pakanka visiškai menkos drėg- 
mės gyvybei palaikyti. Bendrai imant, hidrachnelų rasime beveik visuose gė- 
luose vandenyse — tekančiuose: šaltiny, upuokšny, upėj ir stovinčiuose — 
ežere, pelkėj, baloj, griovy, durpyne, duobėj ir kituose mažuose bei laiki- 
nuose vandenyse. 

Hydrachnelų kiekybę ir kokybę nulemia tiziografiški (anorganinės kil- 
mės) ir biologiški faktoriai. Fiziografiški faktoriai: vandens srovingumas, 
temperatūra, oksigenas. Kokios reikšmės hidrachneloms turi vandens gilu- 
mas (kartu šviesa, spaudimas), chemizmas (kalkės, humusas, pH) ir tt. dar 
maža žinoma. 

Neplaukikės tekančių vandenų erkės turi trumpas, storas kojas; 
neplaukikių stovinčių vandenų erkių kojos ilgesnės, kojų nareliai plonesni, 
tęvesni. Vadinasi, tų morfologinių pakitimų priežastim yra vandens tekėjimas. 
4 Didelės reikšmės hidrachnelų būviui turi vandens temperatura. 
Žiūrint amplitudos, t. y., terminio skirtumo tarp maksimumo ir minimumo, 
kurios ribose hidrachnelos gali gyventi, skiriame euritermines, t. y. pa- 
kenčiančias didelius temperaturos pakitimus, ir stenotermines, kurių 
gyvenimo optimuinas, t. y. normalus veisimasis Vyksta siaurose temperatu- 
ros ribose. Ežeruose daugiausia užtinkame euritermines hidrachnelas. 

Euriterminės formos žiemą, ypač gyvenančios mažuose vandenyse bei 
pelkėse, nesiveisia, individų skaičius sumažėja. Veisimosi periodas, papras- 
tai, nukeliamas į šiltesnį metų laiką, Stenotermininėms šaltųjų vandenų hi- 
drachneloms išaugti reikia daugiau laiko, tat, be abejonės, pareina nuo tem- 
peraturos. Pagal vant' Hoff'o dėsnį, temperaturai kylant, kyla ir chemiškų 
reakcijų greitumas ir tuo pačiu embrijono metabolizmas. Kitą vertus, šal- 
tųjų vandenų erkių jaunikliai greičiau subręsta. Tat visai suprantama, res 
gyvenimo sąlygos tekančiame vandenyje gyvenančioms erkėms yra žymiai 
nepalankesnės, sunkesnės, kaip stovinčiuose vandenyse (maisto trūkumas, 
judėjimo pasunkėjimas, be to, sunkiau rasti tinkamą tarpinį larvėms įsigy- 
venti gyvulį-šeimininką: insektą, moluską). Dėl to kaikurių erkių rūšių epi- 
morfozė žymiai sutrumpėja, praleidžiama arba peršokama bet kuri jų išaugi- 

Esąs hidrakarinuose karotinoidas smarkiai absorbuojąs oksigeną (Schulze). 
Žinome, kad šaltame vandeny oksigeno yra daugiau, kaip šiltame, tačiau iš 

šiltojo jis sunkiau atimamas, kaip iš šaltojo. Užtat respiracija šaltame van- 
deny pasunkėja. Tad galime sutikti, kad raudonoji gyvulio spalva, vande- 
niui vėstant, labai reikšminga respiracijos procesui. 

Oksigeno vaidmuo hidrakarinų gyvenimui dar neišaiškintas, dar neži- 
noma kiek minimaliai 0; gyvulio metabolismui reikalinga. Yra žinoma, kad 
šaltinių erkės gyvena tokiuose vandenyse, kur oksigeno visai maža tėra, 
Užtat tokios erkės gyvena visiškoje atmosferos oro įtakoje. Kita vertus, 
respiratorinė 0, vertė šaltam vandeny žymiai didesnė kaip šiltam (50 Ct dvi- 
gubai didesnė, kaip 150 Ct) Tat mums ir paaiškina, kodėl tokiame nedė- 
kingame 0, atžvilgiu biotope šaltinių hidrachnelos gali pakenčiamai gyventi. 
Stovinčių vandenų hidrachnelos perneštos į indą yra gana ilgai judrios, gy- 
vos, kai tuo tarpu kiti mikroorganizmai (krustacejai, vabzdžių larvės, mo- 
luskai ir tt) dėl oksigeno stokos gana greitai nugaišta. 

Kitos vandenų ištirpusios chemiškos dujos bei medžiagos pačioms 
hidrachneloms mažai reikšmingos. Vis dėlto labai kalkinguose, humosinės 
rūgšties turinčiuose bei užterštuose vandenyse hidrachnelų ir rūšių ir in- 
dividų randame žymiai mažiau. Tat visiškai suprantama. Užterštame van- 
deny sunkiai vegetuoja ar visai neauga augalai. Dėl to maža tesiveisia ar 
visai išnyksta mikroorganizmai, kuriais hidrachnelos minta; užtat jų skai- 
čius ir sumažta, 

Šiomis bendromis apie hidrachnelų mortologiją ir ekologiją pastabo- 
mis tariuos padėsiąs skaitytojui suvokti pagrindinius, būdinguosius gėlųjų 
vandenų erkių gyvenimo bruožus, juoba, kad šiais klausimais lietuvių kal- 
ba literaturos visiškai neturime. Toliau suminėsiu savo darbo duomenis. 

Tyrinėtasis Luodžio ežeras turi tipingą dideliam ežerui hidrachnelų 

fauną. Cia hidrachnelų ir rūšių ir individų skaičius gana didelis, nes joms 
vegetuoti sąlygos palankios. Vingiuota žieminė ežero pakrantė, kur dau- 
giausia teko medžiagą rinkti, gana pakili (0,5—5 m) ir apaugusi retu pušy- 
nu. Ežero paplūdimis čia palyginti gana siauras (1—2 m), vėjuotą dieną 
bangos skalauja aukštoką krantą. Litoralinė vandens zona 3—15 m tarpe 
neturi jokių augalų, dugnas prisėtas didesnių bei mažesnių akmenų. Van- 
duo, matyt, turi nemaža kalkių, užtat paplūdimyje gausu moluskų, dėlių. 
1—2 metrų gilumoje auga reta, siaura, protarpiais nutrūkstanti fragmiteto ir 
scirpeto zona, už jos tanki elodejų zona. Tipingos ežerams chara juostos 
nėra. Už elodejų zonos prasideda staigiai gilėjanti (7—15 m gilumo) pro- 
fundalinė zona. 
„ Fragmiteto, scirpeto ir elodejų zonoj hidrachnelų daugiausia rasta. 
Cia rastos dauguma didelio ežero litoralinei zonai tiek rūšių, tiek individų 
skaičium tipingos hidrachnelos: Limnesia undulata, Neumania vernalis, 
Piona coccinea tormos, Limnesia maculata, Higrobates nigro-maculatus, 
Arrenurus perforatus, Forelia liliacea, Hexatax crassipes, Diplodontus de- 
sptciens. Gilyn į sublitoralinę zoną hidrachnelų masė smarkiai eina retyn, 
o profundalinėj zonoj (apie 12 m) mano turimomis piemonėmis teko pa- 
gauti tik vieną būdingą tai zonai hidrachnelą (Mideopsis orbicularis). Toje 
ežero gilumoje, kiek teko pastebėti tikrinant pagal dugną slinkusio ir į bu- 
telį košusio timklelio pagaunamą medžiagą, nebesama žalių augalų; vargiai 
tad dugną pasiekia šviesa, vėjas nebejjudina vandens, temperatūra mažai 
kinta, dugnas dumblėtas. 

Limnesia undulata, Hygrobates nigro-maculatus, Forelia liliacea, Arre- 
nurus perforatus, pasak Dr. Vietso, yra tipingos ežerams erkės ir sudaro 
tipinga juose vegetacijos formą. Mideopsis orbicularis esanti būdinga dumb- 
lėtam dugnui, o Hexatax crassipes ir Piona rotunda esą galima užtikti vi- 
sose ežero zonose (aš, deja, pastarosios neradau). Pasak to paties auto- 
riaus, viduvasary didelė masė hidrachnelų gausi ir rūšimis ir individų skai- 
čiumi iškyla į ežero vandens paviršių ir apgyvendina daugiausia literalinę 
ežero zoną. Rugsėjo mėnesio pradžioje jos vėl iš lėto palieka litoralinę zo- 
ną ir nusileidžia į gilumą (apie 20 m), o pavasarį vėl iškilusios vandens 
paviršiun įsigyvena litoralėje. Visos ežero hidrachnelos, išskyrus gilumų, 
yra euriterminės ir geros plaukikės. 


Luodžio ežere rastųjų hidrachnelų sąrašas. 


Diplodontus despiciens (Mūll.) 
Lebertia sp. (?Pilolebertia). 
Limnesia (Limnesia) undulata (O. F. Mūll) 
Limnesia (Limnesia) maculata (O. F. Mūll) 
Hygrobates (Hygrobates) nigro-maculatus (Lebert) 
Unionicola (Hexatax) crassipes (O. F. Mūll) 
Neumania (Neumania) vernalis (O. F. Mūll) 
*Piona coccinea f. imminuta Piers) 
*Piona coccinea stjėrdalensis (Thor) 
Piona longipalpis (Krend.) 
*Piona discrepans (Koen.) 
Piona variabilis (Koch) 
Forelia liliacea (O. F,. Mūll) 
Mideopsis orbicularis (O. F. Mūll) 
Arrenurus (Arrenurus) albator (Mūll) 
Arrenurus (Arrenurus) bicuspidator Berlese 
* Arrenurus (Megaluracarus) adnatus Koen 
Arrenurus (Megaluracarus) globator (Mūll) 
* Arrenurus (Micruracarus) perforatus George 
Arrenurus (Micruracarus) sinuator (Mūll.) 


Zusammeniassung 


Ende August und Anfang September 1937 wurde der Luodis-See 
(etwa 1200 ha Gesamtiliche, Kreis Zarasai in NO Litauens) hydrobiologisch 
untersucht. Es wurden insgesamt 20 Hydrachnellae-Arten gefunden, darun- 
ter fūnt Arten die fūr Litauen neu sind: Piona stjėrdalensis (Thor), Piona 
coccinea f. imminuta (Piers.), Piona discrepans (Koen.), Arrenurus adna- 
tus Koen. und Arrenurus perforatus George. 

* Žvaigždutėmis pažymėtosios hidrachnelos pirmą kartą rastos Lietuvoje. Šiąja 
proga reiškiu gilią padėką jas patikrinusiam Dr. K. Viets (Bremene). 

Po Latvijos miestus ir laukus 


Latvijos geografų 6-ji konferencija Jekabpily 
Dr. VI. Viliamas, Kaunas 


Latvijos geografinė draugija, įsikūrusi 1923 m, Sausio mėn. 30 d., yra 
parodžiusi gana nemažą veiklą. Jau yra išleidusi 5 tomus savo organo 
„Geogratiski raksti“, eilę kitų leidinių, suorganizavusi daug paskaitų bei pra- 
nešimų ir, tai svarbiausia, 6 geografines konferencijas. Tos konferencijos 
yra tikrai susidomėjimo vertas dalykas. 

Pirmoji konferencija įvyko Rygoj 1927 m., antroji — taip pat Rygoj 
1929 m. Kitas konierencijas latvių geografai ėmė organizuoti provincijose 
pasirinkdami joms čia vieną, čia kitą miestą. Taip antai, 1931 m. konferen- 
cija įvyko Daugavpily, 1933 m.— Liepojoj, 1935 m. Cėsy ir 1937 m. Jekab- 
pily. "Konferencijos, paprastai, susideda iš dviejų dalių: iš eilės referatų ir, 
svarbiausia, gerai ir pigiai organizuotų ekskursijų po plačias tos vietos apy- 
linkes, kurioje vyksta konferencija. Mokėjimas sųdominti referatais ir eks- 
kursijomis latviams gerai sekasi ir todėl nenuostabu, kad konferencijose 
dalyvauja apie 300 —500 dalyvių. Jie toli gražu nėra visi geografinės drau- 
gijos nariai; čia daug ir mokytojų ir ypač daug pradžios mokyklų moky- 
tojų. Tos konferencijos gerai išpopularina geografijos reikalus ir, antra, 
duoda geros progos pažinti atskirus Latvijos regionus ir jų ypatybes. Be to, 
dalyviai gauna galimumo susipažinti, susigyventi ir pasisieloti taip pat kitais 
jų profesijos bei apskritai Latvijos reikalais. 

Šiais metais .Jekabpily įvykusioj 6-joj konferencijoj teko dalyvauti ir 
man, kaip Lietuvos geografinės draugijos atstovui. Si mintis kilo tuo metu, 
kai Kaune lankėsi Latvijos geografinės draugijos pirmininkas prof. L. Slau- 
citajsir čia skaiė paskaitą apie geografinius tyrinėjimus Latvijoj. Tat ir no- 
riu trumpai papasakoti apie 6-sios konferencijos eigą bei darbus. 

Rugpjūčio. mėn. 11 dieną rytą septyniais sunkvežimiais, kuriuose buvo 
įtaisyti suolai, išvykome iš Rygos Jekabpilio linkme. Važiavome kairiuoju 
Daugavos krantu. Išvažiavus iš miesto ribų tuoj krito į akis smėlėti laukai, 
daugumoj sausažemio kopos, o taip pat nemaži plotai balų, kurie dabar 
nusausinti arba sausinami ir-kuriuose dygsta nauji vienkiemiai, puošdamiesi 
raudonais stogais. Latvijoj šiaudiniai stogai išeina visai iš mados. Jų, be 
Latgalijos, nebedaug yra ir palikę. Laukuose dažniausiai dengiama skiedro- 
mis arba nedegama medžiaga, Valdžia varo didelę propagandą stogus da- 
žyti raudonais švediškais dažais. Tiems ūkininkams, kurie gyvena arti svar- 
besnių kelių, dažai duodami nemokamai. Taigi, Latvija puošiasi. 

Neužilgo privažiuojame Doles salą. Cia pasibaigia Daugavos lavinin- 
kystei tinkąs kelias. Daugava teka žieminiu Doles salos pakraščiu. Iš pietų 
salą supa „sausoji“ Daugava. Siąja vaga Daugavos vandenys teka tik upei 
patvinus; šiaip joj maža vandens. Privažiuojame Kekavos upę ir tuo pat 
vardu mažą miestelį. Nuo šios vietos baigiasi Vidurinės Latvijos lyguma, 
nežymiai pereinanti į pietryčių aukštumas. Sustojame apžiūrėti Daugmalės 
piliakalnio kasinėjimo darbų.  Daugmalės pilis labai sena. Tai viena svar- 
biausių pilių visoj Žemgalijoj. Si pilis penkis kartu buvo sunaikinta ir vėl 

iš naujo atstatyta. Tik nuo XII šimtm. ji jau nebeliesta. Atkasti klodai rodo 
jos praeities laikotarpius. 

Greit po to privažiuojame Naves salą. Tai Latvijos Verdunas. Čia vyko 
nepaprastai žiaurios kovos latvių ir rusų kariuomenės prieš vokiečius. Di- 
džiausios kautynės ėjo 1916 m. Latviai čia turėjo jau bent du pulku savos 
kariuomenės ir, rusų padėdami, parodė nepaprastą narsą kovoj su vokie- 
čiais. Visa žemė, kieti gipso klodai, buvo apkasais vagote išvagoti, vielomis 
išpinti. Cia nėra metro žemės, kur nebūtų buvęs nukautas karys. Toji vieta 
norima ypatingai pagerbti. Jau yra pastatytas paminklas, berods tik laikinas, 
o taip pat muziejus. Jame, be to, įgyvendintas vienas labiausiai pasižymė- 
jusių karių, kuris mums gražiai papasakojo šiurpulingus šios vietos įvy- 
kius. Netoliese matoma ir Uxkūles sala. Sioj vietoj kalavijuočių ordinas buvo 
pastatęs pirmąją Latvių teritorijoj pilį. Antros pilies jiems nepavyko pastatyti; 
paliko tik šaltus kapus... 

Toliau važiavome tiesiai į Kegumą, kur statoma milžiniška hidroelek- 
trinė stotis. Apie. šį kolosališką latvių darbą jau daug buvo mūsų spaudoj 
rašyta ir dar bus rašoma, nes darbai dar tik įpusėję; todėl aš apie juos 
nutylėsiu. 

Tolesnis kelias vyksta pro Lielvardį, Jumpravą, Skriverus. Gražiai ma- 
tyt Daugavos terasos. Siose vietose ypač žymu žemutinė ir vidurinė terasa, 
tačiau ir Daugava, kaip ir Nemunas, turi po tris terasas. Gaila, kad ne- 
teko daugiau pastudijuoti, ar nėra šiuo atžvilgiu tarp Nemuno ir Daugavos 
tam tikro paralelizmo. 

Ilgesnį sustojimą padarome Jaungjelgavoj (seniau: Friedrichstadt) Tai 
apskrities miestas. Įkurtas 1600 m. Kurzemės hercogo Friedricho. Švedų 
karo laikais jis buvo visai sunaikintas, bet po to vėl greit atsigavo. Jis tu- 
rėjo nemažos reikšmės kaip tarpininkas tarp Rygos ir Daugavpilio Dauga- 
va einančioms prekėms. Daug prekių, ypač linų, ėjo į Jaunjelgavą ir iš Lie- 
tuvos. Pravedus geležinkelį tarp Rygos ir Daugavpilio, jo reikšmė kiek su- 
mažėjo, bet vis tik dar ir 1914 metais miestas turėjo 7.300 gyv. Karas mies- 
tą labai sunaikino; 1920 m. čia būta tik 1.577 gyv. Daug prisidėjo ją su- 
smukdint ir iš užnugario Lietuvos linkme sumažėjimas. Dabar miestas po 
truputį vėl auga (1935 m. gyventojų buvo 2153), bet prieškarines normas 
jis dar negreit pasieks. Šiąja proga tenka paminėti, kad beveik visi Latvi- 
jos miestai po karo gyventojų skaičiumi buvo labai susmukę. Tai ypač 
tenka pasakyt apie miestus, esančius netoli Lietuvos sienos. Antai: Daugav- 
pils 1914 m. turėjo 105.000 gyv., 1920 — 28.938; Liepoja iš 94.000 nukrito 
į 50311, Jelgava iš 45000 — 19.364; Bauskė iš 8.300 į 2.855;  Jekabpils 
iš 8.200 į 3.459; Subatas iš 2.300 į 1404; Iluksta iš 4.100 maždaug į 1.000. 
Taigi, Latvijos problema yra miestus pripildyti, bet ne naujus statyti ir di- 
dinti. Mes šiuo atžvilgiu stovime visai priešingoj būklėj. 

Nuo Jaunjelgavos žemėvaizdis darosi dar įvairesnis. Paviršius pamažu 
kyla. Prasideda Latvijos aukštaičių (Aukszemes) aukštumos. Antai, nuo 
Greblo kalno (137 m) matyt daug įvairesni vaizdai, be to, dar Vigantes, 
Daudzeses ir kitų upių proslėnių išvagoti. Vėl prisiartiname prie Daugavos 
ties Staburagu. Tai bene gražiausi Daugavos krantai. Devono klinčių sta- 
tus krantas čia pasiekia maždaug 30 metrų aukštumo. Iš klinčių besisun- 
kiąs vanduo sudaro gražius kalkių varvulius. Jie apaugę gražiomis, žalio- 

mis samanomis. Tarp samanų auga ir retas reliktinis augalas alpiška tuklė 
(Pinguicula alpina). Nuo kranto vėl gražiausi vaizdai. Už kokių aštuonių 
kilometrų matyt Koknese garsi istorinė vieta net iš variagų laikų. Iš čia ne- 
betoli ir Selpils. Šis vardas veikiausia primena sėlius. Kalavijuočiai 1207 m. 
čia pasistatė pilį; dabar matyt tik jos griūvėsiai. Pilis itin buvo sunaikinta 
1704 m. per švedų karus. 

Jau visai prietemoį pasiekiame Krustpilį, o iš čia vėl per tiltą persi- 

kėlus ir Jekabpils, kur vyko konferencija. Greit susiradę savo patalpas ėjom 
ilsėtis, kad rytojaus dieną šviesiomis akimis galėtume sekti konferencijos 
darbus. 
Konferencijos posėdžiai vyko gražiuose ir erdviuose, naujai pastaty- 
tuose šaulių (aisargų) rūmuose. Po eilės sveikinimų, tarp kurių buvo ir 
manasis, ėjo paskaitos. Paskaitas skaitė: 1) P. Prikulis — Jekabpilio 
apskrities ūkiška būklė, 2) Ilukštos apskrities viršininkas J. Pubulis — 
Tautybių santykiai Ilukštos apskrity, 3) J. Vitinš — Bauskės apskrities 
kadastrai, 4) Prof. Malta — Aukštaičių floros ypatybės, ir 5) inž. P. 
Stakle — Daugavos būklė, 

Nenorėdamas atpasakoti čia paskaitų turinio, paminėsiu tik kai kurių 
vieną kitą bruožą. Antroji paskaita mažiau buvo mokslinio pobūdžio, bet 
už tat ypač įdomi. Referenias ypač puolė lenkus. Jis aiškiai pasisakė, kad 
Ilukstos apskrities lenkai nėra gryni lenkai, bet Katalikų Bažnyčios sulenkėjusių 
atstovų ir lenkų dvarininkų polonofiliškos politikos padaras. Tie tariamieji 
lenkai yra savo kilimu ne kas kitas, kaip latviai ir lietuviai. Pasirodo, kad 
polonizacija nesiliovė nė po karo, kada Ilukstos sritys atiteko latviams. 
Tik dabar polonizaciją varo nebe senieji adeptai, bet Varšuvos ir Vilniaus 
lenkų agentai, arba jų aiškiai inspiruoti vietiniai lenkai. Lenkų privatinės 
mokyklos, ypač prieš Ulmanio vyriausybės laikus, buvo nedvejojamai aiš- 
kūs polonizacijos lizdai. Jos daugely metų ne tik visiškai ignoravo Latviją, 
bet dargi ugdė Latvijos piliečiuose neapykantą tam, kas yra latviška. Tam 
davė visą eilę faktų, rodančių tiesiog nuostabų lenkų akiplėšiškumą. Polo- 
nizacija ne tik nemažėjo, bet dargi augo, lenkais save laikančių skaičius 
ėjo didyn jų visai neimportuojant, žymiai pranešdamas naturalų tariamų 
lenkų prieauglį. 

Dabar, stojus Ulmaniui Latvijos priešaky, griebtasi visų būdų šiam 
procesui sustabdyt ir net atitaisyt. Atitaisymas eina gana radikaliu būdu, 
ir užkliudomos net ir tos tautinės mažumos, kutios visai lojaliai laikosi 
Latvijos atžvilgiu. 

Labai įdomus buvo ir J. Vitin io, žymaus pedologo, referatas. Ka- 
dastrinių žemėlapių sudarymo atžvilgiu Latvijoj gerokai pasistūmėta pirmyn 
ir darbai planingai eina į priekį. Pas mus ši sritis dar tebedirvonuoja, 

Rytojaus dieną buvo dar referatai:I. Sleinio — Daugavos-Plavinio ba- 
seino subregionas, G. Ramanio-— Latvijos geografinių regionų problema 
ir E. Valterio—Naturiškas augalų geografijos mokymas. Referatai buvo 
visų dėmesingai išklausyti. Diskusijos buvo kilusios tik del Ramanio refe- 
rato. Po referatų vėl prasidėjo ekskursijos -- geografijos mokymasis pačioj 
gamtoj. 

Pirmiausia, žinoma, susipažinome su Jekabpiliu ir jo apylinkėmis. Je- 
kabpilis yra išaugęs iš seno Daugavos uosto. 1670 m. herzogas Jokūbas 

suteikė jam savo vardą ir miesto teises. Kad ir miestas sparčiai augo, ta- 
čiau karai, gaisrai ir epidemijos jį labai vargino ir vėl sunaikindavo. Ir nuo 
Didžiojo karo Jekabpilis gana nukentėjo. Gyventojų skaičius, kaip matėme, 
sumažėjo daugiau kaip du kartu. Dabar virtęs apskrities miestu vėl po 
truputį atsistato. 1935 m. gyventojų skaičius siekė jau 5826. Yra gimnazija, 
komercinė mokykla, bent trejetas bažnyčių ir kitų įstaigų. Nesenai sujung- 
tas geležiniu tiltu su Krustpiliu dar pagyvėjo. Galimas daiktas, kad šiuodu 
miestu suaugs į vieną. — Iš istorinių vietų tenka paminėti labai didelės 
karčiamos griuvėsius, astronomo Struvė's triangulacijos punktas iš 1820 m., 
pora senų bažnyčių ir kt. Daugavos krantai čia nuolaidūs. Dolomito ato- 
dangose gražiai matomos ledynų slinkimo įraižos, pagal kurias galima špręs- 
ti apie ledynų kryptį. - 

Be Krustpilio, netolimoj kaiminystėj stovi didelis rusų sentikių kaimas . 
Brodi. Rusai, ypač senesniais laikais, versdavosi sielių plukdymu ir žvejy- 
ba. Dabar Daugava sielių labai maža tesirodo. 

Iš Jekabpilio pirmoji ekskursija buvo padaryta į Laudoną prie pat 
Aiviekstes upės, kad dalyviai bendrai susipažintų su Labano didele žemu- 
ma. Aiviekstė — tipinga žemumų upė su plačiais, balotais krantais: Žemos 
ir lygios vietos vietomis virtusios pievomis, vietomis apaugusios krūmais 
"ir kemsynais eina kilometrų kilometrus. 

Ir Aiviekstes upė jau išnaudojama elektrofikacijai. Aiviekstės stotis jau 
dabar duoda 1200 arklių įėgų (H. P.) po metų jau duos 2000, o galutinai 
įrengta 5000. Prie elektrinės stoties įrengta ir radio stotis. Latviai dabar 
turi jau net keturias radio stotis: Rygoj, Liepojoj, Cėsy ir Aiviekstėj. 

Nuo čia vykstame pro Gostinę į Plaviną. Gostinė per daug žydiškas 
miestas. Ji čia įsikūrė maždaug toj vietoj, kur susisiekia Zemgalės, Lat- 
galės ir Vidzemės sienos. Plavinas jau laisvas nuo žydų ir gana švarus 
miestelis. Ties Plavinu Daugavoj yra labai didelė reva, kuri yra baisiausia 
visoj Daugavoj. 

Kitą dieną vykome pro Zasa, Rubenus, Bebrenį į Ilukštą. Ilukšta taip 
pat apskrities miestas. Ilukštos istorija taip pat siekia ordeno laikus. Ilukš- 
ta vėliau pergyveno ir reformacijos laikus. Bet kai Ilukšta, kaip ir visa Lat- 
galija, pateko į Lietuvos-Lenkijos valstybę, šio miesto apylinkių gyventojai 
su didiku Žibergu vėl grįžo į katalikybę. 1770 m. čia pastatyta didžiulė 
katedra, kuri buvo viena didžiausių ir gražiausių bažnyčių visame Pabal- 
tijy. 1865 m. pasistatė mažą bažnytėlę ir liuteronai. Prieš karą Ilukšta tu- 
rėjo 41000 gyventojų. Tačiau karas ją beveik visai sunaikino. Po karo liko 
tik griūvėsiai. Bažnyčia ir jėzuitų vienuolynas visai sudaužyti. Gyventojų 
buvo palikę apie 400. Dabar jau yra arti 1500. Ilukšta atsistato daug spar- 
čiau. Mes taip pat buvome pašto ir savivaldybės namų pašventinimo dalyviai. 

Iš čia atvykome į Eglainę. Tai paskutinė Latvijos stotis geležinkelio 
linijoj Daugavpils-Obeliai-Panevėžys. Ji po karo taip pat atsistato. Toliau 
vykome į Subatę. Netoli Balimuzės, pakely, gražiame, aukštame miškely, 
ant senų kapinių stovi estetiškas paminklas Lietuvos kariams, nukautiems 
čia kovose su bolševikais. Ilukštos apskritį nuo bolševikų apgynė lietuviai. 
Šis kraštas etnografiškai daugiau priklauso Lietuvai kaip Latvijai. Dar ir 
dabar čia gyvena nemaža lietuvių. Tačiau lietuvių krauju atpirkta žemė ati- 
teko latviams. Mes gavome už tai iš dalies Palangą, kuri prieš karą pri- 

klausė Kuršo gubernijai. Kaip ten bebūtų, bet šis paminklas dabar vietos lie- 
iuviams, o, žinoma, ir mums visiems, taip pat ir latviams labai gražus 
simbolis ir atsiminimas pralieto kraujo už šalies nepriklausomybę. Simbo- 
lingas paminklo parašas kalba: „Keleivi, pasakyk Lietuvai, kad mes žuvom 
gindami tėvynę“. Prieš paminklą stovi eilės mūsų karžygių kapų. Kapai 
gražiai apžiūrėti. Ant jų žaliuoja rūtos. Daugelis latvių pirmą kartą pamatė 
šią lietuvišką gėlę. Paminklą pagerbėm tylos valandėle ir padėdami gyvų 
gėlių pluokštes. 

Greit pasiekėm ir Subatę. Man šis miestas jau iš vaikystės dienų ge- 
rai pažįstamas. Subatėj (lietuviai sako Subačius) susidaro ir Senosjos ir 
Naujosios Subatės. Senoji Subatė įkurta 1550 m., Naujoji 1685 metais. Jie- 
dvi skiria ilgo Subatinio ežero sąsmauka. Tai tipingas ežeras, susidaręs iš 
gana ilgos subglacialinės rinos, kuri nusitraukia į Lietuvą eidama toliau 
per Tilvykų, Antakriauno ežerus ir dar toliau pasiekdama Dusetas. Prieš 
karą Subatė buvo gana gyvas miestelis, 1914 m. turėjęs 2300 gyv. Atpjovus 
Lietuvos-Latvijos siena jam platų užnugarį, jis gerokai susmuko. Dabar 
turi tik 1500 gyv. Senojoj daly yra katalikų bažnyčia, naujojoj liuteronų. 
Gyventojų sąstatas labai įvairus. 1920 m. čia buvo 553 žydų, 268 latviai, 
179 lietuviai, 146 rusai ir 22 vokiečiai. Subatėj yra ir dviejų komplektų 
lietuvių mokykla. 

Maždaug už penkių kilometrų į vakarus nuo Subatės ant pat Lietu- 
vos-Latvijos sienos magnetiška deklinacijos anomalija pasiekia 380. Ji ir kiti 
tyrimai rodo, kad čia apie 800 metrų gilumoj yra geležies, kuri guli jau 
ant archajinių sluogsnių. Klodas gali turėti apie 5 km. ilgio (iš žiemių į 
pietus) ir apie 2,5 km. pločio. Tas plotas valstybių sienos kaip tik dali- 
namas pusiau, Šiuos stebėjimus atliko latvių geofizikas ir geografas prof. 
Slaucitajs. Jis man pats pareiškė, kad geležies klodas Lietuvos pusėj 
guli geresnėj būklėj ir greičiausia yra truputį arčiau prie paviršiaus. (Gele- 
žies konstatavimas yra, žinoma, įdomi sensacija. Tuo tarpu tai yra įdomu 
eksperimentiniu atžvilgiu. Tačiau kas žino, gal tai kada turės ir praktiškos 
reikšmės. 

Ieškant žemės turtų daroma labai gilių gręžinių. Antai, giliausias grę- 
žinys Texase siekia 3600 metrų, Johanensburge 3262 m, Sūlzė'į ties Hano- 
veriu 2000, o šachtos taip pat jau pasiekia beveik 2000 m (Minas Geraes 
1960 m). 

Greit pasiekėm Aknystą (Akniste). Apie šį kraštą taip pat gyvena nema- 
ža lietuvių. Pats miestelis nedidelis, vos apie 5000 gyv. Iš čia per gana 
balotas ir smėlingas vietas, pro Klaucanų ežerą vėl dar grįžtam į Jekabpilį. 

Paskutinę konferencijos dieną mums teko padaryti ilgiausia kelionė. 
Tai buvo Rugpiūčio mėn. 15 dieną, saulėtą ir gražią. Važiavome pro Su- 
nakstę, Viesitę vėl į Latvijos-Lietuvos pasienį. Sunakstės kapuose yra se- 
nas Sienderio kapas. Stenderas Latvijai buvo maždaug tas, kas Lietuvai Sauer- 
veinas ir dar daugiau. Jis rinko ir kėlė latvių liaudės dainas, rašė gramati- 
kas ir tt Pats būdamas vokietis, žavėjosi Latvių tautos lobiais. Viesitė 
jau kiek didesnis miestelis (1500 gyv.), stovi prie Viesitės upės. Nuo čia 
nebetoli ir Ormanų kalnas (167 m), nuo kurio įtin gražūs vaizdai, ypač į 
čia pat vakaruose gulintį gana nemažą Saukas ežerą. Pietums sustojome 
Neretose. Pats miesteli nedidelis, gyvantojų per 600, nuo jo netoli dvaras. 


* 

Dvare pastatyta didelė trijų aukštų latvių pradžios mokykla. Gražiai ir mo- 
derniškai įruošta, salėj puikiausias parkietas ir kt. Taip pat statoma ir pie- 
ninė, kuri bus moderniškiausia visoj Latvijoj. Pačiame miestely yra salė vai- 
dinimams ir susirinkimams. Taigi, gana gražus kulturinis židinys. Nuo čią 
Lietuva tik už keturių kilometrų. Apylinkėse lietuvių labai daug. - Miestely 
taip pat visi kalba lietuviškai. Yra čia ir lietuvių dviejų komplektų pradžios 
mokykla. Ji įrengta sename mūriniame name. Vaikų mokosi apie 70. Latviai 
ypač pasieniuose nori sukurti gyvus kulturinius židinius, ypač kur nemaža 
yra kitataučių. Savaime suprantama, kokią misiją toki židiniai gali atlikti. 

Iš čia Susėjos paupiu važiuojame į Murmuizą, stovinčią prie pat Ne- 
munėlio. Cia Nemunėliu eina Latvijos ir Lietuvos siena. Sioj vietoj Lietu- 
vos teritorija turi toliausiai į žiemius nusikišusi tašką. Truputį stabtelėjam. 
Išlipę su ekskursijos vadovu I. Sleiniu tuoj sutinkame tris jaunus vyru- 
kus ir dvi merginas. Jis juos tuoj užkalbino latviškai; bet pasirodė, kad jie 
latviškai nemoka. Ponas Sleinis pavedė man su jais pasikalbėti lietuviškai; 
bet ir mano klausimus girdėdami jie nieko neatsakė, — nesuprato. Susido- 
mėjau, kas čia per žmonės. Pasirodė, kad jie yra gudai, kilę iš Vilniaus 
krašto, Vileikos apskrities. Cia jie gretimame dvare bernauja. Neturtingi Vil- 
nijos gudai pigiai samdosi latviams. Siaip jau Latvijos pasieny nemaža yra 
ir lietuvių, nusisamdžiusių vasaros darbams pas turtingesnius Latvijos ūki- 
ninkus. Tokių lietuvių darbininkų traukia į Latviją po dešimts ir daugiau 
tukstančių per metus. 

Priėjau prie pat Nemunėlio. Kaip tyčia latvių pusėj meškerioja senas 
žmogelis, lietuvių pusėj jaunas vaikinas. Jie tarp savęs susišneka, Iš tos pa- 
čios upės vienas traukia latviškas, kitas lietuviškas žuvis; lietuviai upę vadina 
Nemunėliu, o latviai Mėmeles upe... Gražiai matyt prie Murmuizos dvi Ne- 
munėlio terasės. Daugely vietų krantuose kyšo dolomito atodangos. Latvių 
pusėj beveik niekur nematyt šiaudinių stogų, lietuvių pusėj šiaudiniai sto- 
gai dažni. 

Dešiniuoju Nemunėlio krantu pro Kurmene vykstame į Skaistkalnę 
(Schonberg, Simbarkas). Tuoj už Kurmenės į Nemunėlį atneša savo van- 
denis Biržų Apaščia. Nemunėlis žymiai paplatėja. Ties Skaistkalne jis jau 
visai stamboka upė. 

Skaistkalnė stovi pačiame Nemunėlio krante. Pats miestelis nedidelis 
(760 gyv.), bet gana gyvas. Didelė ir labai graži bažnyčia pastatyta 1677 m. 
Vėliau čia nuo 1692 m. gyveno įėzuitai. Bažnyčioj yra Sv. Panelės Dangun 
ėmimo paveikslas. Katalikai jį laiko stebuklingu ir todėl čia Rugpjūčio m. 
15 dieną labai dideli atlaidai. Žmonių čion priplaukia iš tolimų apylinkių. 
Mes kaip tik tą dieną pataikėme į Skaistkalnę, tačiau jau visai pavakarę. 
Miestelis alsavo po didelės šventės. Be to, čia įvyksta garsūs turgai, kada 
vėl miestelis būna gulte apgultas. ' 

Jėzuitai iš čia prieš karą išvyti. Nuo 1924 m. dabar čia įsigyveno pran- 
ciškonai. Jų, rodos, yra apie penketą. Be to, čia yra ir moterų vienuolynas. 
Iš visa Skaistkalnė latvių katalikams yra tas, kas mums Siluva, Tytuvėnai 
ar Žem. Kalvarija. Kita tuo atžvilgiu garsi Latvijoj vieta yra Egluona — 
Latgalijoj. 

Netoli miestelio stovi gražus dvaras; ypač gražūs dvaro rūmai; jų pa- 
įangėj teka Nemunėlis, o už jo jau tyso Lietuvos lygumos. Dabar rūmuose 
įsikūrusi latvių pradžios mokykla. Apie Skaistkalnę yra nemaža žemės įkri- 

Mūsų reformuotose gimnazijose šeštoje klasėje numatyta išeiti antro- 
pogeogratijos kursas ir Lietuvos ekonominės geografijos pagrindai. Tam 
reikalui šių mokslo metų pradžioje pasirodė net du vadovėliai. Vieną para- 
šė S. Tarvydas (197 pusl, „Sakalo“ B-vės leidinys), kitą iš A. Krube- 
rio išvertė Pr. Gipiškis (278 p., autoriaus leidinys, Zarasai). Ir vienas ir 

„kitas norėjo padėti antropogeogratijos programą išeiti. Ar autorių pasista- 
tytas tikslas atsiektas ir kaip? 

Pirmiausia dėl A. Kruberio vertimo. Kaip ir vertėjas pažymi, čia 
yra nepilnas ir nebaigtas antropogeografijos kursas, skaitytas aukštojoje 
mokykloje. Jis nėra taikytas vadovėliu jokiai mokyklai ir juo labiau viduri- 
nei mokyklai. Beveik negalima kalbėti apie jo tinkamumą Lietuvos vidurinei 
mokyklai. Mūsų programos projektą jis neatitinka. Knygoj visų pirma trūks- 
ta: Lietuvos ekonominės geografijos pagrindų, kurie turėtų sudaryti net 
viso 3-čio trimestro programą. Toliau, nėra skyriaus apie religijas, kuris 
programos projekte gana plačiai yra nusakytas. Trūksta skyrelio ir apie 
kalbas. Iš kito šono žiūrint, knygoj yra labai išplėstas priešistorinio žmo- 
gaus pasireiškimo ir raidos apibūdinimas. Reikia pasakyti, kad šis skyrius 
iš viso yra neantropogeografiškas. Tos rūšies žinios tinka antropologijai, 
paleontologijai ir tik epizodiškai jos būtų galima panaudoti antropogeogra- 
tijoj. Tas pats tinka pasakyti apie klasifikacijos teorijas. Tai vėl antropolo- 
gijos, specialaus rasių mokslo dalykai, nors jų išvados tinka ir antropo- 
geografijai. Per plačiai, kaip vadovėliui, aprašyta ir kulturos ūkio klasifika- 
cijos. Siaip jau apie emigraciją ir migraciją, kulturos raidos epochas, so- 
dybas, susisiekimą yra patiekta ir geros medžiagos. Knygoj nėra nei vie- 
nos fotografijos, nei vieno žemėlapio; taigi, vaizdumo principo visai nepai- 


timų. Tai to pačio karstinio fenomeno pasireiškimas, kurį mes turime Biržų- 
Pasvalio rajone. 

Iš Skaistkalnės dar užsukame į Barbelę. Čia yra sieros versmės. Pra- 
sideda labai kuklus kurorto augimas. 

Jau pradeda temti. Mūsų paskutinė ekskursijų dieną baigiasi. Apie 
vienuoliktą valandą vakare mūsų autobusai, pilni įspūdžių ir jaukios nuotai- 
kos, įrieda į gražiąją Rygą. Dziesmes ir dainas pakeičia didmiesčio triukšmas. 

Savaitė praleista didelėj ir mišrioj latvių geografų ir geografijos mėgėjų 
visuomenėj paliko puikiausį įspūdį. Siemet sukako lygiai dešimts metų, kai 
pirmą sykį pamačiau Latviją ir gražiąją Rygą. Nuo to laiko teko daug kartų 
Latvijoj buvoti. Teko kalbėti ir bendrauti pradedant jų kaimiečiais ir bai- 
giant pačia šviesiausia inteligentija. To viso įspūdis: mes esame vis tik 
broliai. Tiesa, daug yra skirtumų mūsų būde, kulturoj ir civilizacijoj. Tačiau 
saitai tarp broliškų širdžių tikrai nėra nutraukti. 

Jie paslėpti skirtingai išgyventų amžių lemties. Tuos saitus galima ir 
pravartu rasti. Tam geriausias kelias — vieniėms kitus pažinti, 

syta. Pavyzdžiai, visų pirma, imami iš Rusijos. Antai, apie Lietuvos emi- 
graciją 6 eilutės, apie emigraciją į Sibirą ir Kaukazą — beveik trys puslapiai. 
Kalbama apie Maksvos miesto istoriją, kitų miestų tipus, bet apie Lietuvos 
miestus tuo atžvilgiu beveik neužsimenama. Rusų sąlygoms tai visai su- 
prantama, bet mūsų sąlygoms tai nieku būdu. 

Taigi, A. Kruberio knyga vadovėliu mūsų mokykloms netinka. Be 
A. Kruberio, būtų buvę galima rasti visą eilę svetimomis kalbomis antro- 
pogeogralijos kursų, kurie daugiau atitiktų ir mūsų programą ir vadovė- 
linį pobūdį. i 

Tenka dar atsakyti klausimas, ar A. Kruberio knyga tinka kaip moky- 
tojams medžiaga pamokoms pasiruošti? Ir šiam reikalui knyga ne iš gerųjų. 
Čia visų pirma tenka pasisakyti ir dėl vertimo. Iš rusų kalbos versti įvai- 
rūs internaciniai ar specialūs terminai, mokslininkų pavardės labai jau su- 
prastintos ar sulietuvintos. Stai tik keletas pavyzdžių, kaip parašyta ir kaip 
rašoma: Madleno epocha (28 pusl.) — Magdelėnien; Masdaziliškoji (28) — 
Mas d'Azil; orinjako (27) — Aurignacien; šelės (27) — Chellėen; saliutre- 
jiškoji (27) Solutrėen; Mustjės (29) — Moustier; Komb-Sapelio (32) — Com- 
be-Capelle. Mokslininkų pavardės: Penka (26) — Penck'as, Gikis (26) — 
Geikie, Bulis-io (31) — Boule, Vadvardas (33) — Woodward'as, Kliačas 
(40) — Klaatsch'as, Firkandtas (125) — Vierkandt'as, Chanas (130) — Hahn'- 
nas, Ratcelis (75) — Ratzel'is. Tokios rašybos pilnas vertimas. Tiesa, sve- 
timų žodžių rašyba pas mus dar nenusistovėjusi; tačiau taip rašant beveik 
negalima atpažinti nei specialaus termino, nei mokslininko pavardės. Tada 
kuriems galams tie svetimžodžiai? Prie čia suminėtų svetimžodžių nėra nė 
skliausteliuose parašyta, kaip jie iš tikrųjų rašomi. Kai kur pridėta, — tai jau 
geriau. Terciaro periodą ir mes vadiname terciaru, o ne tretiniu. 31 pusl. 
rašoma: „Liašapelyje (La chapene aux-Saints), Korezo departamente“ — 
turi būti: „La Chapelle-aux-Saints, Korezo (Corrėze)“. Visų svetimžodžių 
nė netikrinau, bet tik keliais pavyzdžiais nurodžiau jų rašymo būdą. 

Dar keletas žodžių dėl turinio. Autorius, matyt, yra evolucionistas; tai 
žymu ir iš žmogaus ir kulturų raidos aprašymų. Tuo tarpu evolucionizmas 
juk tėra viena iš teorijų-hipotezių, ir galima labai kritikuoti; juo remtis kaip 
tvirtu pagrindu yra daugiau kaip perdrąsu. 

Kaip jau buvo minėta, knygoj nėra paliesta visos eilės antropogeo- 
grafinių problemų. Be jau minėtų trūkumų, tenka -dar sužymėti mažai pa- 
liesta aklimatizacijos problema, kulturinis žemės užkariavimas, Lietuvos gy- 
ventojų prieauglio apibūdinimas, politinės geografijos pradmenys, kas itin 
yra svarbu ir įdomu, ir eilė kitų klausimų. Taigi, ir mokytojams čia bus 
medžiagos geriausiu atveju vieno trimestro programai. Kitiems dviems tri- 
mestrams jis bus priverstas medžiagos ieškotis kur kitur, arba perdaug 


deformuoti pačią programą. 
* 


* * 

Dabar, koks yra S. Tarvydo vadovėlis? Sis vadovėlis parašytas pa- 
gal programą. Jis aiškiai taikytas lietuviškai mokyklai. Turi net 63 iliustra- 
cijas, kurios, kad ir ne visos, tinka antropogeografijos vadovėliui. Tačiau ir 
S. Tarvydo vadovėliui tenka padaryti visa eilė priekaištų. 

Visų pirma vadovėlis parašytas jau per daug populariai. Reikia neuž- 
miršti, kad šeštos klasės mokiniai, normaliai imant, jau dvyliktus metus tri- 

na mokyklos suolus. Po metų jiems bus duodamas subrendimo atestatas. 
Mokiniai jau vien vidurinėj mokykloj geografijos bus mokęsi ketverius 
metus. Antropogeografijos kursas — baigiamasis geografijos kursas — tu- 
rėtų būti žymiai svaresnis. A 

Pradėti bemaž nuo „Kur bėga Sešupė“ ir baigti su padangių sakalais 
(Dariu, Girėnu ir Vaitkum), pageidavimu galingos radio stoties, patriotiška 
oracija — per daug jau banalu. 

Antras ir svarbiausias priekaištas tenka padaryti tas, kad šis vadovėlis 
per mažai antropogeografiškas. Antropogeografija nagrinėja žmogaus pri- 
klausomumą nuo gamtos ir žmogų, kaip gamtiško žemėvaizdžio (Land- 
schaft) veikėją. Sis koreletivinis žmogaus ir žemėvaizdžio santykiavimo prin- 
cipas yra pagrindinis kelrodis, kuris neturėtų būti iš akių išleistas nagrinė- 
jant kiekvieną antropogeografijos problemą. Veik visi vadovėlio skyriai rodo, 
kad S. Tarvydui šis kelrodis per maža yra švietęs. 

Stai autorius rašo apie gyventojų prieauglį. Jis pasitenkina patiekdamas 
žinias iš įvairių valstybių ir beveik visai neliečia tų fizinių, ūkinių-socialinių 
priežasčių, kurios lemia gyventojų prieauglio didėjimą ar mažėjimą. Be gy- 
ventojų prieauglio, reikia paliesti ir gyventojų mirtingumas. Iš to aiškėja, kad 
prieauglis yra didesnis mažiau kulturingose tautose, kaip kulturingose, bet 
už tat mirtingumas reiškiasi atvirkščiu santykiu. Toliau, čia pat reikia tu- 
rėti galvoj gyventojų emigracijas, ir tik apžvelgus visas aplinkybes daryti 
galutines išvadas. 

Kalbėdamas apie rases autorius vėl maža patiekia žinių: kiek įvairių 
kraštų žemėvaizdžiai veikia rasių formavimąsį bei jų skirtumus, kokie yra 
rasių arealai, kodėl Azija yra geltonosios, o Afrika juodosios rasės svar- 
biausieji centrai ir tt. Autoriaus patiekta rasių charakteristika yra antropolo- 
giška, bet ne antropogeografiška. 

Tas pats tenka pasakyt ir apie kalbų charakteristiką. Pirmoj eilėį tu- 
rėtų būti kalbama apie kalbų regionalinį pasiskirstymą, kalbų arealų siau- 
rėjimą ir didėjimą, kalbų raidos priežastis, bet ne pasitenkinti kalbų sta- 
tistika, diagrama ir dar šiuo tuo. 

Ne antopogeografiškas požiūris vyrauja ir religijų apibūdinime. Primi- 
tivių tautų, o taip pat ir Buddos, Bramos, Konfucijaus, Mahometo reli- 
gijoms susidaryti ir išplisti labai didelės reikšmės turėjo gamtinės sąlygos. 
Kodėl egiptiečių religijoj turėjo reikšmės krokodilas, peruviečių — kondoras, 
polineziečių — žuvys, indų — karvė, nėra atsitiktiniai reiškiniai. Kodėl gren- 
landietis rojų vaizduojasi kaip amžiną vasarą su žuvų, ruonių, briedžių gau- 
sybe, o dykumų gyventojai — kaip miško paūksnį, čiurlenančių šaltinių 
grožį, mėnulio ir žvaigždžių spindesį, — priežasčių reikia ieškoti gamtos 
charakteryje. Kad Mahometas buvo našlaitis, ganė bandą, vedė našlę ir su 
ja laimingai gyveno, sirgo nuomariu ir kitomis ligomis, — antropogeogra- 
tijai visai nesvarbu. Autoriaus religijų apibūdinime yra šiek tiek religijų 
istorijos, dogmatikos, ritualo aprašymų, bet visai nėra religijų antropoge- 
ografinio įvertinimo. 

Civilizacijų charakteristikai antropogeografiniu atžvilgiu taip pat ga- 
lima prikišti. Apie kultūrų ir civilizacijų tipus, jų raidą, autorius daugiausia 
remiasi Huntingtono ir kt. civilizacijų ūgio kriterijais. Tie kriterijai yra tik 

savotiškas, anketos keliu padarytas, bandymas charakterizuot daugiausia Eu- 
ropos valstybių civilizacijų laipsnius. Tuo pasitenkinti būtų per maža. 

Kaip vyko mūsų žemėj gamtinio žemėvaizdžio pakeitimas kulturiniu 
žemėvaizdžiu, kas nulemia kultūrų bei civilizacijų veikimą ar neveiklumą, 
kokį vaidmenį čia suvaidino klimatas, žemės paviršius, žemės turtai ir visa 
eilė šiuo atžvilgiu pirmaeilių antropogeografijos klausimų, liko visai nepa- 
liestų. Programoj civilizacijų suskirstymas numatytas pagal tautas, 6 ne pa- 
gal valstybes Antorius, čia be reikalo, pasielgė savavališkai. 

Ūkio ir susisiekimo geografijos pagrindai, kaip juos interpretuoja au- 
torius, taip pat nedžiugina. Ūkio geografijos skyrius jau per daug išplėstas. 
Tas bent labai ryšku iš programos. Statistikos šitame skyriuje ne per maža, 
bet perdaug. Man pačiam nepatinka ir ūkio geografijos nagrinėjimas pagal 
atskirus žemės ūkio produktus, žemės turtus ir formas. Tarp tų visų reiš- 
kinių trūksta genetinio ryšio. Zemės regionai tuo būdu yra skaldomi, bet 
ne jungiami ir sintetiškai analizuojami. — Politinė geografija per trumpai 
apibūdinta. 

Pagaliau tenka dar keletas žodžių tarti dėl Lietuvos ekonominės geo- 
grafijos pagrindų. Dėl jų itin daug reiktų kalbėti, bet mane varžo ir recen- 
zijos ribos. Antra, daug kalbėti netenka ir dėl to, kad čia ekonominės ge- 
ogralijos pagrindų iškelia gana nedaug. Siam skyriui daug geriau tiktų pa- 
vadinimas: „Lietuvos ūkio pagrindai“ kaip „Lietuvos ekonominės geogra- 
fijos pagrindai“. Skyreliai: „Lietuvių sodybos ir jų forma“, „Svetimoji įtaka 
Lietuvos pasienių gyventojams“ ir „Lietuvių tautos vieta žmonijoje seniau 
ir dabar“, taip kaip jie čia atpasakoti, netinka nei Lietuvos ūkiui, nei Lietuvos 
ekonominės geografijos pagrindams. 


* 
* 4 


Baigiant pastabas apie šiedvi antropogeografijos knygas, tenka pasa- 
kyti, kad nė vienos jų dviejų negalima laikyti geru mūsų vidurinės moky- 
klos vadovėliu. Ar vienu, ar kitu vadovautis galima tik iš didelės bėdos. 
Gero vadovėlio trukumas pasilieka aktualus ir toliau. Mokytojai geriausia 
galės savo pareigas atlikti naudodamiesi ir vienu ir kitu, 

Berods, reikia dar pastebėti, kad visai tinkamų geografijos vadovėlių 
pasigendama ir kitomis kalbomis. Tai pareina nuo to, kad antropogeogra- 
fijos mokslo apimtis nėra visų vienodai suprantama. Atskirų studijų antro- 
geografiškais klausimais yra labai daug ir labai rimtų; bet visų problemų vi- 
sumą būdinančių vadovėlių yra daug mažiau. Fr. Ratzelio „Anthropoge- 
ographie“ (2 tomai) yra per plati ir jau gerokai pasenusi. J. Brunhes'o 
„La gėographie humaine“ taip pat per plati. Nedidelė, bet visai nebloga 
yra O. MaulVio „Anthropogeographie“, (išleista 1932 m. Gėoschen'o seri- 
joj). Politinei geografijai geriausiai tinka W. Vogel'io „Politische Geogra- 
phie“. Paieškojus būtų galima ir daugiau surasti. 

Rašydamas šias pastabas, neturėjau nei minties pakenkti kuo nors čia 
suminėtų lietuviškų vadovėlių rengėjams. Kaip mėgstąs geografiją, noriu 
kiekvieną sveikinti, kuris šiuo mokslu domisi ir toj srity dirba. Tiek dir. 
Gipiškis, versdamas A. Kruberį, tiek mok. S. Tarvydas, rašydamas 
vadovėlį beveik savarankiškai, įdėjo daug darbo. Padaryti šias pastabas mane 
vertė tik pats reikalas ir sielojimasis mūsų geografiniais reikalais. 

VI. Viliamas. 

Naujos knygos latvių kalba 


Latvijas zeme, daba un tauta. Redakcija Prof. N. Maltas ir Pri- 
vadoc. P. Galenieka. 3 tomai I — 526 p, II — 640, III-680, — viso 
1846 pusl.; I ir II tomas išleista 1936, III — 1037 m. Riga. Valtera ir Rapa 
akc. b-vės leidinys. 

Tai yra sutelktinis daugelio autorių darbas apie Latvijos žemę, gamtą 
ir tautą. Latviai jau ir prieš tai turėjo eilę darbų, kurie visumoj apžvelgė 
Latvijos žemę ir jos reiškinius. Tokių darbų tenka suminėti K. R. Kup- 
fferio. „Baltische Landeskunde“ (1911 m.) ir M. Skujeniek'o „Latvijas 
žeme un iedzivotaji“. (3 laidos, paskutinis 1929 m.). Siuo veikalu atliktas 
labai didelis darbas. Patys geriausi Latvijos specialistai čia davė plačią Lat- 
vijos apžvalgą įvairiausiais klausimais. Pats darbas išleistas labai gražiai, 
gerame popieriuje, gausus iliustracijomis, dailiai įrištas, žodžiu, visais atžvi)- 
giais darąs latviams garbės ir pasididžiavimo. Trumpai pasipažinkime su 
to veikalo turiniu. ž L 

I tomas — Latvijos žemė. Cia visų pirma randame N. Delles 
straipsnį apie Latvijos žemės pagrindines formacijas. Didžiausia straipsnio 
dalis paskirta devonui, kuris Latvijoj sudaro didžiausius plotus. Apatinio 
devono Latvijoj nėra. Randamas tik vidutinis ir aukštutinis. Šių dviejų de- 
vono aukštų duodama gera išsami statigratija ir jo visokeriopų ypatybių 
apžvalga. Toliau supažindinama su permes (konkrečiai, cechsteinu), jura, 
tertiaru (ypač miocenu). Straipsnis pailiustruotas pagrindinių formacijų že- 
mėlapiu ištisa eile profilių ir paveikslų. 

V. Zans savo straipsniu „Ledlaikio ir poledlaikio Latvija“ apžvel- 
gia priešledinį reljefą, paduoda savišką ir kitų autorių kvartero statigrafiją, 
jo formomis, regionaliniu tų formų pasiskirstymu (žemėlapis), supažindina 
su aluvialiniais reiškiniais — maritimiškais ir kontinentališkais sedimentais, 
jų tipais, diliuvialine flora bei fauna ir kt. Cia įdomu, kad Latvijoj taip pat, 
kaip ir pas mus, konstatuojama tik du ledlaikiu (pagal alpinišką A. Penck'o 
klasifikaciją: Riss ir Wūrm). Tuo tarpu mes žinome, kad vokiečiai žieminė- 
je Vokietijoje ir Rytprūsiuose, lenkai žieminėj dabartinės Lenkijos daly, ru- 
sai Vakarų Rusijos dalyse yra konstatavę tris ledlaikius. Paralelizmo prin- 
cipas kalba už tai, kad ir Latvijoj, o taip pat ir Lietuvoj turėjo įtakos trys 
ledlaikiai. Atrodytų, kad jų nesuradimas yra daugiau nepakankamų studijų 
kaip esmės dalykas. Na, žinoma, ir iš viso ledlaikių statigrafija dar gana 
nenusistovėjęs dalykas, diskusijų galo dar neprieinama. 

Toliau I. Sleinis supažindina mus su Latvijos reljefu. Straipsny 
daugiausia duodamos žinios liečia reljefo morfometriją. Šioj srity Latvijoj 
jau daugiau padirbėta kaip pas mus. Vidutinis Latvijos aukštis nuo jūrų 
lygmės yra 88,88 m. Per 200 m. aukščio sudaro 2,659/; viso Latvijos plo- 
to, per 120 m. 24,20/. Aukščiausia Latvijoj vieta yra Gaizinio kalnas turįs 
310 m. (Vidzemėj), Didysis Liepų kalnas 289 m. (Latgalijoj), Dėlinkalnas 
271 m. (Rytų Vidzemėj), Eglų k. 214 m. (Augszemėj). Kitose Latvijos sri- 
tyse aukštumos jau neprašoka 200 m. 

L. Slaucitajs straipsniu „Latvijos ežerai“ nurodo, kad Latvijoj ežerų, 
turinčių daugiau kaip 1 ha ploto yra 2980. Jų visų plotas yra 1081,43 km*, 
kas sudaro 1,649/; viso Latvijos ploto. Didžiųjų ežerų, turinčių per 10 kmž, 

yra 15. Didžiausias yra Lubana ež. 90.05 km*, toliau eina Reznas su 55, “ 
Engurų 44, Usmas 38 kmž, Marfometriškai naujai ištirtų ežerų Latvijoj yra 
apie 20. Daugiausia tiriami didieji ežerai. Giliausias Latvijoj ežeras yra 
Raipalų, turįs 33 metrus. Toliau nurodomi ežerų kiti mortometriniai davi- 
niai, o taip pat nusakomos kitos ežerų ypatybės. 

I. Sleinis aprašo Latvijos upes. Apžvelgęs bendrą Latvijos orogra- 
fiją, toliau upių režimą, jų debitus, nuotakumą, kitas upes aprašo jų basei- 
niais, k. t. Dauguvos, Lielupės, Gaujos, Ventos, Latvijos — Rusijos pasienio 
upes ir t. t. 

L. Slaucitajs duoda labai įdomų darbą apie Baltijos jurą.  Dau- 
giausia paliečiama Rygos įlanka ir Latvijos pajūris. Čia aprašoma juros 
reljefas, srovės, temperatūra, ledai, sūrumas ir kitos ypatybės. 

J. Baumanis charakterizuoja Latvijos klimatą. Cia aprašoma žemės 
temperatūra, oro temperatūra, oro drėgmė, krituliai, oro spaudimas, oro ju- 
dėjimas ir vėjai. 

K. Kruminš rašo apie Latvijos dirvožemį. Straipsnis gana platus 
ir įdomus. Latvijoj dirvožemio tyrinėjimai yra daug toliau pažengę kaip pas 
mus. Latviai turi, kaip atrodo, daugiau dirvožemio tyrinėtojų kaip mes. 
Iš tokių tenka suminėti: A. Bambergs, K. Kruminš, P. Kulitans, 
ir ypač J. Vitinš. Pastarasis yra jau daug padaręs ir kadastrinius žemė- 
lapius sudarydamas. 

J. Eiduks baigia I-jį tomą straipsniu „Latvijos naudingos iškasenos“. 
Tokiomis iškasenomis laikomos: molis, kalkakmenis, gėlaus vandens kalkės, 
dolomitas, gipsas, smėlys, akmens, mineralinės versmės ir kt. Molis, kalkės 
ir dolomitas Latvijoj jau daugiau naudojamas pramonės, kaip pas mus. 

"II tomas paskirtas Latvijos gamtai. Pirmiausia P. Galenieks rašo 
apie Latvijos floros istoriją. (Cia apžvelgiama flora nuo devono gadynės 
iki Iedlaikių, toliau Iedlaikio ir poledlaikinė augmenija. Daugiausia pasigau- 
nama žiedadulkių analizės metodo. Tai labai įdomus ir naujas metodas, ta- 
čiau dar plataus pritaikymo jis nėra radęs ir Latvijoj, Nežiūrint to, iškelia- 
ma gana įdomių faktų, kaip atrodė augmenijos veidas Latvijos žemės toliau- 
sioj praeity. 

N. Malta apžvelgia Latvijos žieduočius augalus, duodamas jų cha- 
rakteristiką, iškeldamas svarbiausias asociacijas ir jų regionalinį pasiskirstymą. 

kuja gana ilgame straipsny aprašo Latvijos sporinius augalus. 

V. Eiche rašo apie Latvijos miškus. Latvijoj miškų dar gana daug. 
1929 m. daviniais, jie sudaro 26,89/; visos Latvijos ploto. Cia aprašomi 
skujuočiai, lapuočiai augalai, toliau krūmai, nurodoma miškų tipai, jų regio- 
nalinis pasiskirstymas, miškų reliktai, miškų istorija, globa ir vertybė. 

P. Nomals rašo apie Latvijos pelkes, Jų Latvijoj yra gana daug; 
jų sudaro net 9,80/; viso Latvijos ploto. (Cia gana išsamiai apžvelgiami 
dirvų užpelkėjimo procesai, pelkių susidarymo tipai iš užaugusių ežerų, dėl 
pamatinio vandens lygio svyravimų ir dėl atmosferinio vandens. Toliau ap- 
žvelgiamas pelkių vandens režimas, tiziški ypatumai, senumas, gilumas, iš- 
siplatinimas Latvijos teritorijoj, o taip pat didžiausių balų charakteristika, jų 
nauda bei žala ir kt, a 

E. Jansons rašo apie gamtos paminklus Latvijoj. Cia sužymėta 
medžiai milžinai, kaip Tateres ąžuolas, Usmas liepa, Zauskas pušis, milžinai 

akmens, augalų reliktai: Hedera helix, Erica tetralix, Taxus baceata, Car- 
pinus betulus, Betula nana, Trapa natans, toliau elniai, bibrai, geologiniai 
paminklai, rezervatai. Rezervatų Latvija turi jau gana daug: Moricsalą, Sli- 
teres rezervatą seno litorinos kranto, Kanieras ežerą, Žiląjį kalną Mujanų 
valsč. su drumlinais ir savita augmenija, Kokneses nacionalinį parką ir kt. 

Toliau eina N. Transehes'o, J. Silinš'o, E. Ozolo, O. Trau- 
berg'o straipsniai apie Latvijos fauną: paukščius, roplius, varles, žuvis, 
vabzdžius ir kitus smulkius gyvulius. 2 

III tomas paskirtas Latvių tautai. Cia randame: M. Skujeniek'o 
straipsnį apie gyventojus. Latviai yra padarę bent keturius gyventojų sura- 
šymus, taigi jie gali jau gana vaizdžiai nusakyti Latvijos demografinį veidą. 
Surninėsiu tik keletą charakteringesnių davinių. Latvijoj 1914 m. būta 
2.552.000 gyv., 1935 m. — 1.950.502. Taigi po karo gyventojų sumažėjo 
apie 700.000. Tai labai atsiliepė Latvijos miestams. Antai, Ryga, turėjusi 
1910 m. 520.000 gyv., 1920 m. teturėjo 181.400. Dabar 1935 m. — 385.100 
gyv. Panašiai buvo atsitikę ir su kitais Latvijos miestais; daugelis jų ir da- 
bar yra dar blogesnėj būklėj kaip Ryga. Tačiau nežiūrint to, Latvijoj ir 
dabar žymiai didesnis procentas gyventojų gyvena miestuose kaip pas mus, 
būtent 36,59/,. Latvijoj gana mažas gyventojų prieauglis. Vienam tūkstančiui 
tik 4,4 gyv. tuo tarpu Lietuvoj 10,8, Lenkijoj 13,0, Danijoj 6,9. Cia tenka 
pažymėti, kad prieauglis apskaičiuojamas 1931—1935 m. tarpe. Latvijoj vie- 
name kmž gyvena 30, tankiausia gyvenama Latgalijoj; čia pav, Rezeknės 
apskrity, gyventojų tankumas pasiekia 60. Iš gyventojų surašymų aiškėja, 
kad Latvija latvėja. Antai, vien 1930—1935 metų laikotarpy latvių priaugo 
77.655, tuo tarpu kitų tautybių skaičiai gerokai sumažėjo; lenkų sumažėjo 
11.426, gudų — 9.162, vokiečių 7,711, lietuvių 2,972, žydų 909, estų 696 *). 

Latvių Latvijoj dabar yra 82,19/,, vokiečių 4,60/,, rusų 4,0, žydų 4,8. 
Lietuvių 1935 m. Latvijoj rasta 22913. Ypač yra žymus Rygos latvėjimas 
1897 m. — latvių buvo 450/,, 1920 - 54,9, 1930—60,3, 1935--63. Lietuviai 
Rygoj 1913 m. sudarė 6,89/;, dabar tik 1,59/. Įdomūs yra ir kiti išvedžio- 
jimai. 

J. Primanis duoda labai įdomų straipsnį apie latvių antropologišką 
charakterį.  Apžvelgia svetimų tautų įtaką, antropologinius tyrinėjimus, ra- 
sines žymes, tipus, gyventojų ūgį, spalvas; toliau trumpai suminimas libių 
rasinis charakteris. 

P. Smits rašo apie Latvijos etnografiją, J. Orleans apie latvių lau- 
kų sodybų etnografiją ir architektoniką, J. Novoselovs apie kitas tau- 
tybes Latvijoj, taip pat daugiau iš entnografiško požiūrio. Pastarasis trum- 
pas, nepilnas ir daugiau paliečia tik rusus. 

I. Sleinis rašo apie Latvijos geografinius regionus. Pirmiausia ap- 
žvelgęs regionų faktorius—geologišką pagrindą, reljefą, klimatą, ežerų ir upių 
pasiskistymą, dirvožemį, florą ir fauną ir jų tarpusavį veikimą — dalo Lat- 
viją į 14 regionų: 1) Pajūrio lyguma, 2) Vakarų Kuršo aukštuma, 3) Usmas 
skydas ir Ventos mulda, 4) Rytų Kuršo aukštuma, 5) Ziemių Kuršo aukš- 
tuma, 6) Zemgalės lyguma, 7) Vidzemės centralinė aukštuma, 8) Alūksnės- 


* Apie Lietuvos gyventojų nei tuo, nei daugeliu kitais atžvilgiais mes negalime 
kalbėti, nes mes turime tik vieną 1923 m. surašymą. Delsdami daryti naują surašinėjimą, 
mes atsilikome ne tik nuo visų kulturingų Europos valstybių, bet ir nuo Albanijos. 


206 Naujos knygos 


Apukalna aukštuma ir Gulbenės kraštas, 9) Vidurinės Latvijos žemuma, 
10) Žiemių. Vidzemės lyguma, 11) Vidzemės žiemvakarių smiltainio plat- 
forma, 12) Žiemių Vidzemės lyguma, 13) Rytų Latvijos ežerų aukštuma, 
14) Rytų Latvijos (Lubano) lyguma. G. Ramanis priskaiio 13 Latvijos 
regionų ir jo suskirstymas kai kuriais atžvilgiais gerokai skiriasi nuo I. Sleinio. 

J. Bokalderis rašo apie Latvijos miestus. Straipsnis įdomus. Jame 
apžvelgiama Europos miestų plėtra, Rusijos miestų gyvenimas, Latvijos 
miestų augimas, miestų klasifikacija, jų tyrimo metodai. Toliau apžvelgiama 
atskirai svarbiausi Latvijos miestai: didieji, mažieji ir patys mažiausi. 

L. Ausejs rašo apie Latvijos kulturos būklę: mokyklas, švietimą, 
paštą ir radiofoną, meną, bibliotekas ir muzejus, kulturos fondą ir kitas 
organizacijas. Daugiausia statistikinė medžiaga, 

R. Starcs nusako Latvijos žemės ūkį, A. Ceichners dviejuose 
straipsniuose Latvijos pramonę, amatus, vidaus ir užsienio prekybą. Tai 
operavimo statistika, kuri, žinoma, greit pasens. K. Blodnieks aprašo 
Latvijos kelius ir susisiekimą. Cia taip pat daug statistikos. V. Salnais 
užbaigia tretįjį tomą straipsniu „Latvija skaičiais Europos valstybių tarpe“. 

Kaip matome iš trumpos šio veikalo apžvalgos, čia paliečiama labai 
daug dalykų. Daugiausia pasigendame istorinės apžvalgos. Veikalo pobūdis 
nėra geografiškas, jis yra perdėm informacinis, tačiau informacija pirmaeilė. 
Pirmas ir antras tomas, turį mažai statistikos, patarnaus ilgesniam laikui, 
tretijį tomą neužilgo reiks keisti, jei jis norės rodyti faktiną dalykų esmę. 
Kažin, ar leidžiant panašius standartinius veikalus negeriau būtų pasirinkti 
veikalo tipą, kuris būtų genetiškai vieningas. Taip pavyzdžiui, jis būtų daug 
vieningesnis, jei, apžvelgus Latvijos žemę, būtų eita regionalės geografijos 
keliu. Kai dėl prekybos arba krašto pramonės tokio veikalo ribose vis tiek 
ne viską bus galima pasakyti. Daugeliu atžvilgių vis tiek teks grįžti prie 
pagrindinių versmių ir visuomet turėti pačius naujausius davinius, 

Tačiau nežiūrint tų abejonių, atliktas darbas yra labai didelis ir svar- 
bus. Latvijai pažinti jis bus svarus indėlis, VI. Viliamas 


A. Apinis, Ezerieksts Klaucūna ezera. Mokyklų Muziejaus leidi- 
nys. Riga, 1936 m. 27 pusl. 

Latvijoj augmenijos ir gyvūnijos rezervatų klausimas yra žymiai toliau 
pastūmėtas pirmyn kaip pas mus. Ten yra suorganizuotas ir mokyklų mu- 
ziejus, kuriam priklauso ir Klaucanu ežeras su jo ypatingu augalų ežero 
riešutu agaru (Trapa natans). Klaucanų ežeras yra ne pertoli nuo Lietuvos, 
maždaug pusiaukely tarp Aknystos ir Jekabpilio, pačiame pakely, netoli 
Podvazės upelės. Agaras yra retas reliktas ir Latvijoj; auga, be to, Pokro- 
tos ežere, kuris yra Lubano žemumoj. Latvijoj šis augalas pasiekia žieminę 
sieną. Jų seniau Latvijoj būta dar keliuose ežeruose. Lietuvoje, kaip žinome, 
jis seniau buvo sutinkamas Kilučių ežere, netoli Biržų. 

Autorius savo darbelyje aprašo patį augalą ir jo ypatybes, to augalo 
kilmę ir istoriją, išsiplatinimo zonas ir šio augalo išnykimą. Toliau, jau 
daug plačiau, nusako Klaucanų ežero topologiją, ežero vandens sąstatą, 
kitą augmeniją bei gyvūniją bei klimatą. Gale paduodama platokas literatū- 
ros sąrašas ir santrauka anglų kalba. VI. V. 


Iš Lietuvos Geografinės Draugijos veiklos 
Draugijos susirinkimuose skaitytos paskaitos ir pranešimai 


Prof. Raimondas Schmittlein'as IV 3 skaitė prancūziškai apie 
Lotaringiją (Lorraine); prof. K. Pakštas ją vertė klausytojams lietuviškai. 
Žodžiais ir paveikslais buvo gražiai pavaizduota šio įdomaus Prancūzijos 
žiemvakarių krašto gamta, žmonės ir istorija. Buvo matyti, kaip šis, pirma 
palyginamai neturtingas, žemėvaizdis, išmokus apdirbti Minette geležies rūdą, 
tapo svarbiu industrijos centru. 

Prof. Dr. K. Pakštas IV 27 skaitė apie pirmus polarinius skridimus 
ir Andrė's tragediją ryšium su tos tragedijos 30 metų sukaktimi. 

Prof. L. Slaucitajs, Latvijos Geografinės Draugijos pirmininkas, mū- 
sų Draugijos pakviestas V 4 rusiškai skaitė apie Latvijos fiziko-geografi- 
nius tyrinėjimus. Buvo supažindinta su Baltijos jūros tyrinėjimų darbais— 
gravimetriniais, magnetiniais, hipsometriniais ir kitais. Tąja proga paskaiti- 
ninkas įteikė mūsų Geografinei Draugijai trijų tomų veikalą apie Latviją: 
„Latvijas zeme, daba ir tauta“ (žiūr. šio žurnalo 203—206 pusl.). 

Prof. Dr. K. Pakštas, gavęs per Danijos ir Islandijos Chargė d'Aifai- 
res p. S. P. Duurloo kulturinę filmą apie Daniją, VI 90 demonstravo ją 
studentų kine duodamas prie jos paaiškinimų. 

Prof. Dr. K. Pakštas X 5 skaitė apie Cekoslovakijos gamtą ir 
žmones, remdamasis savo praėjusios vasaros patyrimais ir pasidarytomis 
nuotraukomis. Paskaitoj buvo atsilankęs ir Cekoslovakijos ministeris Lietu- 
vai p. J. Skalicky. . 

Doc. Dr. P. Slavėnas X 0 skaitė apie Polarines pašvaistes (žiūr. 
šio žurnalo 185—188 pusl.). 

Dr. VI. Viliamas XI 9 padarė pranešimą apie 6-ją Latvijos Geogra- 
finės Draugijos Konferenciją Jekabpily, kurioje jis dalyvavo kaip mūsų 
draugijos atstovas (žiūr. šio žurnalo 193—199 pusl.). 

Prof. K. Sleževičius XI 23 skaitė apie Lietuvos gravimetrinius 
tyrinėjimus ir jų svarbą mineraliniams turtams surasti. 


Draugijos nariai 1937 m. 


1. Abramavičius L., gimn. direkt., Kaunas (įstojęs 1935). — 2. Ambra- 
žiūnienė E., g. mkt., Prienai (1935). — 3. Andriejauskas J, g. mkt., Kretinga 
(1935). — 4, Arris K., entomologas, K. (1935). — 5. Assas R., stud. veter., 
K. (1934). — 6. Atkočiūnaitė L., mkt., Siauliai (1934). — 7. Augulis K., Ped. 
Inst. Asist, Klaipėda (1934). — 8. — Bagdonavičius J, g. mkt., Pasvalys 
(1935). — 9. Balsys St, g. mkt., Kybartai (1935). — 10. Balzerytė O. prg. 
mkt., Plungė (1935). — 11. Bendoravičius A, g. mkt, Klaipėda (1934). — 
12. Bernšteinaitė, g. mkt., Biržai (1937). — 13. Bieliukas K., V. D. U. asist. 
K. (1934). — 14. Bliūdžius P., g. mkt., Rokiškis (1935). — 15. Brazdžiūnas 
„J, g. mkt., Linkuva (1935). — 16. Cepulis L, g. mkt. (1935). — 17. Cibas 
D., fotografas, K. (1934).—18. Dailidienė A., g. mkt., Marijampolė (1935)— 
19. Dalinkevičius J, V. D. U. doc. K. (1934). — 20. Daukantas T., ats. gen., 
priv. doc., Klaipėda (1935).—21. Deksnys J., inž. V. D. U., asist, K. (1935).-—— 

22. Didžiulis V., g. mkt., Biržai (1935) — 23. Dirmantas S., prof. Kr. Aps 
Min., K. (1935). — 24. Dovydaitis Pr., V. D. U. prof., K. (1934). — 25. Dzvi- 
laitė O., g. mkt., Mažeikiai (1935). — 26. Eidukas J., prg. mkt., Sančiai (1935)— 
27. Gedminas J., g. mkt., Telšiai (1935), — 28. Geniušienė O., g. mkt., Jur- 
barkas (1935). — 29. Graužinytė A, g. mkt., Utena (1935) — 30. Grigai- 
tytė M., g. mkt., Šiauliai (1935)—31. Grigaliūnas St., K. (1935). — 32. Gruo- 
dis P, K. (1935). -— 33. Gučiūtė E. prg. mkt., Pilviškiai (1935) — 34. Ja- 
kubėnaitė O., g. mkt., Siauliai (1935) — 35. Jaskytė M., g. mkt., Pa- 
nevėžys (1935). — 36. Jucytė V., prg. mkt., Zeimelis (1935). — 37. Juš- 
ka A, Dr. g. dir, K. (1935). — 38. Ingaunienė A, stud. geogr., K. (1934), 
— 39. Ingaunis E., stud. teis, (1937). — 40. Kairiūkštis S., Sv. Min. Aukšt. 
Moksl. Insp, K. (1935) — 41. Kairys V., Amat. Mok. mkt., Seirijai 
(1935). — 42. Kateiva V., Kalbaneum b-vės dir, K. (1935). — 43. Kaveckis 
M., V. D.U. prof, K. (1935). — 44. Kilikevičius A., Stud. teis, K. (1936).— 
45. Kolupaila St., V. D. U. prof, K. (1934). — 46. Krikščiūnas A, pulk,, 
K. (1934). — 47. Krikštaponytė J., biol., K. (1934). — 48. Kulvinskaitė-Micke- 
vičienė O, g. mokyt, Joniškis (1935) — 49. Lapėnaitė K., geogr., K. 
(1934). — 50. Laurinavičius St., g. mkt. Ukmergė (1934). — 51. Leknickas 
P., braižytojas, K. (1934). — 52. Literskis VI., geogr., K. (1934). — 53. Mal- 
deikienė J., g. mkt., K. (1935). — 54. Martynaitis M., V. D. U. lab., K (1935). 
— 55. Marcilionytė O., stud. geogr., K. (1934). — 56. Masiliūnaitė E., g. 
mkt., Ukmergė (1935). — 57. Misiukevičienė L., g. mkt., Laizdijai (1935), — 
58. M.ižutavičius L., Inž. Hidr. Biūr Virš, K. (1935). — 59. Muralis J., K. 
(1937) — 60. Normantas A., g. mkt., Kaišiadorys (1935). — 61. Olšauskas 
St, Meteor. Biūro vedėjas, K. (1937). — 62. Pakštas K., V. D. U. prof., K. 
(1934). — 63. Pakuckas C., V. D. U. priv. doc. K. (1934). — 64. Paukšte- 
lienė B., g. mkt. Kedainiai (1935). — 65. Pečeliūnas M., valdin., K. (1934)— 
66. Petrauskaitė A., g. mkt., Siauliai (1935) — 67. Povilaitis Pr, g. mkt., 
Pasvalys (1934). — 68. Rinkūnas A, mok. sem. mkt., Tauragė (1934). — 
69. Rinkevičius J., mkt., Klaipėda (1937). — 70. Repšys A, K. (1934), — 
71. Romašauskaitė-Bieliukienė S., K. (1934). — 72. Rugienius J., stud., (1934). 
73. Savickaitė-Masionienė A., Kretinga (1934). — 74. Skučas J., prg. dir., 
Širvintos (1935). — 75. Slavėnas Pr. Dr., V. D. U. priv. doc, K. (1935). — 
76. Sleževičius K., V. D. U. prof, K. (1937). — 77. Sondeckaitė A., g. mkt., 
Alytus (1935). —78. Strielčiūnas, prg., mkt. K. (1935). — 79. Salčius M. žurna- 
listas, p. Amerika (1935). — 80. Sataitė V., g. mkt.,, Vilkaviškis (1935) — 
81. Sernienė E. J, g. mkt, K. (1935). — 82. Seibelis St., stud. biol., K. 
(1934). — 83. Šinkūnas P., geografas, K. (1935). — 84. Sivickas P. B., - 
V. D. U. prof., K. (1935). — 84. Šivickienė P., K. (1934). — 86. Svamba- 
rienė V., g. mkt., Šiauliai (1935), — 87. Teizeraitė T., stud. biol., K. (1934), 
— 88. Vaitonytė O., stud. geogr., K. (1934) — 89. Vaičiulaitis Al., prad. 
mok. mkt., K. (1934). — 90. Valeikienė M., prg. mkt., Giedraičiai (1935). — 
01. Valuckaitė M., prg. mkt., Skuodas 1935). — 92. Valterytė Br. K. (1937). 
— 93. Vingilytė O., g. mkt., Tauragė (1935). — 04. Viliamas V., Dr., V.D.U. 
asist, K. (1935). — 05. Zabielskis J., inž, K. (1936). — 06. Zastarskienė 
A., prg. mkt.,, Ramygala (1935) — 97. Zemaitis V., g. mkt., K. (1935). — 
98. Zygelis B., Sp. Fondo direkt., K. (1934). 


Lietuvos Geografinės Draugijos Įstatai 
I. Bendroji dalis 


1 $ Siais įstatais veikia Lietuvos Geografinė Draugija. 

2 $ Lietuvos Geografinės Draugijos tikslas yra: a) organizuoti savo šalies 
kraštotyros darbus, b) remti geografinių žinių įsigijimą ir skleidimą, c) 
organizuotomis geografijos mokytojų jėgomis tobulinti šio mokslo 
būklę visose Lietuvos mokyklose, d) teikti nariams moralinę ir mate- 
rialinę paramą. 

3 8 Savo tikslams siekti draugija turi teisės: a) rengti ir remti įvairias ke- 
liones, ekspedicijas ir ekskursijas, b) rengti paskaitas, parodas ir kon- 
gresus, c) steigti mokslo įstaigas ir bibliotekas, d) leisti knygas ir 
perjodinius leidinius, e) palaikyti ryšius ir bendradarbiauti su gimi- 
ningomis mokslo draugijomis ir įstaigomis Lietuvoje ir užsienyje, f) 
teikti vidaus ir užsienio įstaigoms geografinių informacijų. 

4 $ Draugija, kaip juridinis asmuo, gali įsigyti ar perleisti kilnojamą ir ne- 
kilnojamą turtą, daryti įvairias sutartis, ieškoti ir atsakyti teisme ir 
būti kitų organizacijų nariu. 

5 $ Draugijos veikimo plotas yra visa Lietuva, o studijų artimiausi užda- 
viniai apima ne tik Lietuvą, bet ir jos interesų zonas. Draugijos būs- 
tinė — Lietuvos valstybės sostinė Vilnius, bet dabar laikinai Kaunas. 

6 $ Draugijos ženklą ir antspaudą nustato draugijos valdyba. 


II. Draugijos valdymosi būdas, vadovybės sudarymo tvarka 
ir vadovybės galia 


A. Visuotinasis susirinkimas 


7 $ Vyriausias sprendžiamasis draugijos organas yra visuotinasis jos na- 
rių susirinkimas. Jam vadovauja valdybos kviestasis prezidiumas. 

8 $ Visuotinasis susirinkimas renkasi bent vieną kartą per metus. Laiką, vie- 
tą ir darbų tvarką nustato ir iš anksto paskelbia valdyba. Kiti susirinki- 
mai' — paprasti ir nepaprasti — renkasi pagal reikalą. 

0 $ Visuotinasis susirinkimas yra teisėtas, jeigu jame dalyvauja bent pusė 
tikrųjų narių, gyvenančių draugijos būstinės mieste. 

Susirinkimui neįvykus, po valandos šaukiamas antras, kuris lai- 
komas teįsėtu bet kuriam skaičiui narių atvykus. 

10 $ Susirinkimas renka ir sprendžia paprasta savo dalyvių balsų daugu- 
ma, bet įstatams keisti, nejudomam turtui įsigyti ar perleisti ir drau- 
gijai likviduoti reikalinga */> balsų daugumos. 

11 $ Visuotinojo susirinkimo išrinktais kurio organo nariais ir jų kandida- 
tais laikomi tie, kurie gauna daugiausia balsų. 

12 $ Visuotinasis susirinkimas renka vykdomuosius draugijos organus ir jiems 
kandidatus, nustato veikimo planą ir tvarką, įstojamojo ir nario mokesčio 
didumą, tvirtina vykdomųjų organų darbo, pajamų bei išlaidų sąmatas 
ir apyskaitas, sprendžia nekilnojamojo turto įsigijimo ir likvidavimo 
reikalą, įstatų keitimo bei draugijos likvidavimo klausimus ir kitus 

draugijos reikalus, kuriuos įneša spręsti valdyba, aiDA kuriuos iškelia 


pats susirinkimas. 
Tvirtinant kurio organo veikimą, to organo nariai nebalsuoja. 


B. Valdyba 


13 $ Vyriausias vykdomasis draugijos organas yra valdyba, 

14 $ Draugijos valdyboje yra penki nariai: pirmininkas, vicepirmininkas, se- 
kretorius, iždininkas ir knygininkas, ir 2 jų kandidatai; išrinktieji parei- 
gomis pasiskirsto patys. Valdybą renka visuotinasis susirinkimas vie- 
neriems metams. Ji veikia, ligi bus išrinkta nauja valdyba. 

Valdybos pirmininkas vadovauja valdybos ir visos draugijos darbui. 

15 $ Valdyba atstovauja draugijai ir be specialaus įgaliojimo vykdo bei va- 
dovauja visiems draugijos darbams, valdo jos turtą, tvarko visus kitus 
draugijos reikalus valstybės, savivaldybės ar privačių asmenų E eigus 


C. Sekcijos bei komisijos 


16 $ Atskiroms geografijos mokslo šakoms bei kraštams tirti ar įvairiems 
specialiems uždaviniams atlikti gali būti steigiamos įvairios sekcijos bei 
komisijos, kurios su kitomis organizacijomis, asmenimis ar įstaigomis 
ryšius palaiko per draugijos valdybą. 

17 $ Sekcijos bei komisijos, dirbdamos joms pavestą darbą, Išikosi visuo- 
tinojo susirinkimo bei valdybos nustatytų instrukcijų ir veikia valdy- 
bos priežiūroje. 

D. Revizijos komisija 


18 $ Draugijos revizijos komisijoje yra 3 nariai. Juos renka vieneriems me- 
tams visuotinasis narių susirinkimas. 

19 5 Revizijos komisija kontroliuoja visą draugijos veikimą; bent kartą per 
metus tikrina valdybos ir kitų draugijos organų ar įstaigų veikimą bei 
piniginius reikalus ir daro pranešimus apie draugijos ik visuotina- 
jam susirinkimui. 


III. Draugijos nariai 


20 $ Draugijos nariais gali būti asmens, atitinką Draugijų Įstatymo reika- 
lavimus. 

21 $ Draugija turi: a) tikrųjų, b) narių rėmėjų, c) garbės narių ir d) narių 
korespondentų. 

22 $ Tikraisiais nariais gali būti abiejų lyčių asmens, kurie, sutikdami su 
šiais įstatais, raštu pareiškia norą prisidėti prie draugijos veikimo. Ti- 
kruosius narius priima valdyba. 

23 $ Tikrieji nariai moka įstojamo mokesčio nuo. 1 iki 5 lt, o nario mo- 
kesčio didumas gali svyruoti tarp 1 ir 10 litų per metus. 

24 $ Nariais rėmėjais gali būti draugijos tikslams prijaučiantieji asmens, ku- 
rie, nedalyvaudami aktingai draugijos darbuose, remia ją moraliai ar 
materialiai. Kas gali būti laikomas nariu rėmėju, sprendžia valdyba. 

25 8 Garbės narius ir narius korespondentus renka visuotinasis draugijos 
narių susirinkimas. 

26 $ Draugijos gyvenime sprendžiamojo balso teisę turi tikrieji nariai ir 

| garbės nariai. 

27 $ Draugijos narys gali iš jos išstoti, padavęs pasirašytą pareiškimą drau- 
gijos valdybai. 

28 $ Draugijos valdyba išbraukia narį, kai jam taikomas Draugijų Įstatymo 
34 str. Valdyba, reikalui esant, gali buvimą nariu laikinai suspenduoti. 

'20 $ Narį pašalinti iš draugijos gali visuotinasis narių susirinkimas, jei tas 
narys nesilaiko draugijos įstatų arba jei jo veikimas yra kenksmingas 
draugijai. 

i IV. Draugijos lėšos 

30 $ Draugijos lėšas sudaro: a) įstojamieji ir nario mokesčiai, b) įplaukos 
iš paskaitų, parodų, kongresų, leidinių, turtų ir kapitalų, c) subsidijos 
ir d) aukos. 

31 $ Už savo skolas draugija atsako savo turtu ir kapitalais, išskiriant tuos, 
kurie yra paaukoti kokiam nors specialiam tikslui, 


V. Draugijos likvidavimas 


32 $ Draugiją likviduoti gali nutarti visuotinasis jos narių susirinkimas. 
Likvidavimą vykdo susirinkimo išrinkta Likvidavimo Komisija iš 3 na- 
rių ir 2 kandidatų. | 

Likviduotos draugijos turtas perduodamas Vytauto didžiojo Uni- 
versiteto Geografijos Katedrai. Prof. X. Pakštas 
(pas.) C. Pakuckas 
Ė K. Bieliukas 
K. Arris 

1934 m. sausio mėn. 0 d. įregistruotos Kauno apskr. 
V-ko įstaigoje, rejestro Nr. 5, Lietuvos geografinės draugi- 
jos įstatai yra pertvarkyti pagal Draugijų įstatymo (V. Z. 
522 Nr.) reikalavimus. 

Vidaus Reikalų Ministeriui leidus šiai draugijai veikti, 
draugija 1936 m. spalių mėn. 31 d. įrašyta V. R. M-jos 
draugijų registran, registro Nr. 1064, 

1936 m. XI. 26 d. 
Administracijos Departamento Direktorius 
(pas) Survila 


Everesto ekspedicijos vadas Kaune 


1937 XII 10 Kaune skaitė paskaitą labai retas svečias: dviejų Eve- 
resto ekspedicijų (1933 ir 1936 m.) organizatorius ir vadas — Hugh 
Ruttledge, šiais metais jau ir pirmiau minėtas „Kosmo“ puslapiuose 
(žiūr. „Gamtos Draugo“ šių metų 52 'pusl.). Sias jo ekspedicijas finansavo 
anglų Karališkoji Geografijos Draugija ir Alpiniškoji Draugija, kuriedvi 
sudarė Everesto Komitetą. Prisidėjo ir spauda, gavusi ekspedicijos aprašymus. 

1936 m. ekspedicija prasidėjo iš Gangtok'o III 19 ir baigėsi VII. 6. 
Taigi, pėsčioji ekspedicijos dalis truko apie 3!/5; mėn. ir kainavo apie 300.000 
It. Joje dalyvavo 12 europiečių (beveik vienų britų) ir 40 tibetiečių nešikų. 
Tie europiečiai, kurie dar nebuvo buvę aukščiausiuose kalnuose, 1935 m, 

buvo pasiųsti į Himalajaus žiaurios ekspedicijos bandymus. Kad ir dalyvių 
ar kandidatų sveikatą ilgą laiką ir labai dėmesingai tyrė ekspertų komisija, 
bet apsirikimų vis dėlto pasitaikė. Mat, 7000 m aukštumoje prasideda tik- 
rieji vargai ir kančios, nuo kurių jauni ir stipriausi vyrai trumpu laiku su- 
griūva, 0 nervų pakrikimas pasiekia tokio baisaus laipsnio, kad stiprios 
dvasinės pusiausviros žmonės nustoja bet kokio susivaldymo ir, anot p. 
Ruttledge, „nekenčia viens kito kaip nuodų“. Užtat ir šaunamų ginklų nie- 
kas nepasiima.. Labai apsunkina kopėjus ir deguonies aparatas (15 kg.), 
kuris veržia galvą ir spaudžia nosi. O tas aparatas būtinai reikalingas, nes 
jau 6500 m aukštumose oro slėgimas net tris kartus mažesnis, o 7000 m 
aukštumose ir geriausi alpinistai dažnai nustoja visos savo vertės; per va- 
landą nužingsniuoja vidutiniškai tik apie 80 metrų. 

H. Ruttledge'o ekspedicija jau buvo pasiekusi 8351 m aukštumą ir iki 
viršūnės beliko tik 276 m, bet dideli šalčiai (dažniausiai žemiau 30€ C) ir 
ypač baisios sniego pūgos nebeleido pasiekti tos „pasaulio bokšto viršūnės“. 
Visoms ekspedicijoms didžiausią kliūtį sudaro pertrumpas gero oro perio- 
das, kurs čia trunka tik apie 25 dienas, ;o paskiau musonų vėjai ir sniegai 
kalnų viršūnėse užvirina nepakenčiamą ir mirtį sėjantį pragarą. Prasidėję 
musonai staigiai nutraukė ir Ruttledge'o ekspediciją. 

Retas oras ir didžiausias jėgų įtempimas ir p. Ruttledge labai iščiul- 
pė: jo plaučiai taip buvę nusilpę, kad 2 mėn. visai negalėjęs kalbėti. Ir dabar 
mūsų Universiteto salėje jis kalbėjo gana tyliai, bet užtat sultingai, elegan- 
tiškai ir tikrai nesigailėdamas .anglosaksoniško jumoro. Kupinai prikimšta 
auditorija, retai girdinti angliškų paskaitų, dėmesingai sekė reto ir garbingo 
svečio turiningą kalbą ir dažnai kvatojosi iš jo elegantiško sąmojaus. Daug, 
"daug įdomių dalykų p. Ruttledge papasakojo Kauno publikai, o rodomi Hi- 
malajų vaizdai buvo nuostabiai gražūs. 

Tą patį vakarą britų Chargė d'Affaires p. Presto n garsiam alpinistui 
pagerbti suruošė pietus, kuriuose dalyvavo keletas Londone gyvenusių mū- 
sų diplomatų ir Lietuvos Geografinės Dr-jos pirmininkas. Ir čia kelios va- 
landos jaukiai praslinko įdomiai šnekučiuojantis apie sunkiausius žmogaus 
žygius mūsų planetai pažinti. O Everestas jau yra pasiėmęs žmonių gyvy- 
bių daugiau, kaip bet kuris kitas kalnas pasauly. Beveik visos civilizuotos 
tautos sumokėjo jam žiaurią duoklę. Ir lietuvių tauta paaukojo jam 
bent vieną savo narsių sūnų. Tai buvo Fribourgo universitetą vos baigęs 
jaunas alpinistas Končia, kilimo iš Lydos apskrities, dingęs Hi-- 
malajuose italų ekspedicijoj prieš pat didįjį karą. (Apie jį man priminė jo 
ir mano profesorius Paul Girardin, Fribourgo un-te). 

Pono Ruttledge abi ekspedicijos aprašytos dviejose didelėse knygose, 
kurių paskutinė tik dabar išėjo iš spaustuvės (1937 XI); jos pavadintos: 
„Everest; the Unfinished Adventure“ (Hodder and Stoughton, 
London). Sios knygos pirmi 183 pusl. yra parašyti paties ekspedicijos va- 
do Hugh Ruttledge ir liečia bendrą ekspedicijos eigą; o toliau eina at- 
skirų specialistų dalyvių straipsniai: apie orą, sveikatą, fiziologiją, deguonį 
bevielį telegrafą, kolekcijas ir apie Everesto vardą vietos žmonėse, kurie šį 
kalną vadina Como-Langma ir kitaip. Knygą puošia didelis puikus fotogra- 
tijų priedas, ir apskritai, ji labai gražiai išleista (kaina 25 šilingai). 

1937. XII. 21. K. Pakštas 


GAMTOS DRAUGAS 
Popularus Rasai skyžius 


NEMUNAS 


Medžiaga Nemuno monograiijai 


(Tęsinys iš „Gamtos Draugo“ 1934 m. Nr. 4—6, 96 pusl.) 
Prof. Step;onas Kolupaila, Kaunas 


32. Nemunas žemiau Merkinės 


Labai įdomi vieta žemiau Merkinės, kur į platų Nemuno slėnį su bal- 
to smėlio šlaitais įteka dar platesniu slėniu Strauja. 


Straujos slėnis prie žiočių 


Strauja — dešinysis Nemuno intakas žemiau Merkinės — nedidelis 
upelis, tik 16,6 km ilgumo, teka iš Ilgio ežero Nedzingės apylinkėse; tas 
ežeras apie 0 km ilgumo, vietomis visai siauras, kaip upė. Aišku, kad Ilgis, 
ir pati Strauja, naudojasi didesnės ledynų upės slėniu. To slėnio linkmė 
nasutinka su Nemuno vagos kryptim; dėl to susidarė nenormalus Nemu- + 
no išsiplėtimas ties Merkine, atvaizduotas jo“plano iškarpoje. 

ties Merkine. 


Merkio ir Straujos 
žiotys. 


500m 


Strauja teka per Kampo ir Pilvingio ežerėlius ir turi vieną intaką Gė- 
lovinę, kurios krante stovi Subartonių kaimas, Dzikijos dainiaus — rašy- 
tojo V. Krėvės-Mickevičiaus, mūsų Universiteto Humanitarinių moks- 
lų fakulteto dekano, tėviškė. 

Straujos baseinas turi 134 km* ploto; tas nedidelis upelis gausingas 
vandeniu: jis suka trijų malūnų ratus: Masališkės, Vaičiškių ir Zakavolių 
— iki 15 arklio jėgų kiekvienas. 

Straujos slėnis turi apie 800 m platumo, o Nemunas žemiau jos žio- 
čių — tik 200 m. Tos žiotys atrodo, lyg didelis, smėlio užpiltūs ežeras, nuo 
kurio liko 3—4 Nemuno šakos tarp smėlio salų jaunojo mėnulio formos. 
Kiekvienam, kas lankys Merkinę, patariu įkopti į aukštą smėlio kalną nuo 
Maksimonių kaimo, dešiniajame Straujos krante; iš tos vietos matyti visas 
Nemuno slėnis; galima suprasti, kas čia vyko, ko! Nemunas nuo Gardino 
prasiveržė į Kauną. o 

Žemiau Straujos žiočių Nemuno vaga staiga siaurėja. Čia, tarp Mak- 
simonių k. aukštame dešiniajame krante ir Jonionių k. taip pat aukštame 
kairiajame krante, po viena kitos eina trys rėvos keistais vardais: Zirklės 
(gudų: Nožny), Kurpius (gudų: Svec) ir, kiek žemiau, Siuvėjas (gudų: Kra- 

vec)*. Nemuno krantai nusėti didelių akmenų, charakteringų galinei more- 
nai. Vaga siaura ir labai gili, srovė labai smarki; laivams ir sieliams vieta 
nepavojinga. Po ilgesnio poilsio Nemunas čia vėl aktivėja, rodo savo jėgą. 
Sis ruožas savo grožiu labai primena Gardino apylinkes Aukštas kairysis 
krantas, aukštu mišku papuoštas, čia ypatingai gražus. 

Apie tą vietą rašė prieš 50 metų Z. Glogeris:** 

„Pakraščiai, gražios eglių ir pušų girios padengti, pradeda kilti ir tiek- 
ti dailius reginius. Ąžuolai, beržai, alksniai, eglės ir lazdynai, sudarą at- 

Merkinės vandens matuoklė prie tilto per Nemuną 


į * Taip tos rėvos pavadintos Nemuno 1893—97 m. tyrinėjimų planuose ir inž. V. 
Cbolševnikovo knygutėje „Nieman“ (Kostroma 1902, 66—67 pusl.); Z.Glogeris 
Juos S kitokia tvarka: Merečanka, Kravec, Nožny ir Svec (Dolinami rzek, 1903, 
pusl.). 

„ * Z.Gloger. Podrėž Niemnem. Warszawa 1888, Wista II. 

šlaitėse du amtiteatru, dangaus mėlynės iš viršaus, o žemčiuginio vandens 
veido iš apačios, rėmuose, sudaro nuostabiai malonų akiai miško kolorito 
žaidimą. Viename iš Nemuno posukių, kairiojo kranto šlaituose, lenkiame 
tiek žavingą užkampį su puikia nuožulnia pieva tarp tamsios eglių girios, 
kad gailėjaus, kodėl mūsų valtyje nebuvo gero peizažisto, kuris įamžintų 
drobėje šį tipišką panemunių reginį. Tokių vaizdų buvo čia seniau daug; 
miškus kertant jie visai išnyksta... Pajutau širdgėlą mūsų tapytojams. Juk 
iš reginių, kuriuos dar sutinkame, būtų galima sudaryti puikų albumą, o 
po keliolikos metų ir tas bus pavėluota: dėl senų medžių kirtimo ir plūgo 
bei kastuvo plėtimosi, Nemuno krantai visiškai netenka savo pirminio po- 
būdžio ir žavingumo. Taigi, vieni sielininkai ir miškų pirklių raštininkai 
gėrėjosi šiais reginiais, pievų ir miškų kvapu, lakštingalų giesme ir šaltinių 
krikštoliniu nektaru!“ 

Ir ką begalėtumėm pridėti prie šių jautrios sielos ašarų po tiek metų?.. 


Nemuno krantas ties Maksimonių k.; pragraužta galinė morena. 


Labai dailusžir dešinysis krantas, pav., ties Netiesų k; plikas balto 
smėlio krantas rodo, kad čia yra bindugė, arba vindugė, vieta, kur rąs- 
tai, atvežti iš kaimyninių miškų, ritinami į upę ir rišami į sielius (matyti, 
vardas kilęs nuo binden — vokiško: rišti) Ties Netiesų k. iš dešiniojo 
šono įteka nedidelė Apsinga. 

Žemiau Netiesų dešinysis krantas darosi žemesnis; čia jaučiamas se- 
nas Nemuno vingis, kurio vietoje dabar liko Pakrikštės bala. Cia Nemuno 
krante yra įdomus Druskininkų kaimas su senomis kapinėmis pilaitėje; 
keista sena pušis — dravė, su aukštai pakelta į viršų viena šaka. Prof. V. 
Krėvė-Mickevičius tvirtina, kad šis kaimas — Didieji Druskininkai, 
o kurorto aukščiau Liškiavos tikras vardas — Druskininkėliai. Rusų že- 
mėlapiuose tas kaimas pavadintas Solenikiais. 

Druskininkų vardas rodo, kad čia yra druskos. Iš tikrųjų, Nemuno 
krantuose galime sutikti nemaža sūrių versmių visame rųože tarp Gardino 
ir Kauno. Dešiniajame krante žymiausios vietos, be Druskininkų, bus Vin- 
gilonys ir Birštonas, kairiajame — Balkasodžiai, Norūnai (ties Nemunaičiu) 
ir visa eilė kitų. Dabar sūrias versmes naudoja gydymo tiksiams; seniau, 
kai druska buvo brangi ir iš tolo gabenama, iš tokių versmių mėgino ga- 
minti druską. Panemunių versmėmis rūpinosi valstybės iždas. 1786 metais 
Lietuvos kancleris Joachimas Liutavaras-Chreptavičius prašė Vil- 
niaus Akademijos rektorių kunigą Počobutą ištirti druskos išteklius Vil- 
niaus krašte, Du Akademijos profesoriai — fizikas Juozas Mickevičius: 
ir chemikas Juozas Sartoris — 1787 metais plaukė Nemunu nuo Nemu- 
naičio ligi Prienų ir tyrė sūrias panemunių versmes. Jie rado, kad tos vers- 


Bindugė Nemuno krante ties Netiesų k. 


mės negali konkursuoti su išgarsintomis Stakliškių, kur žmonės gydėsi sūriu 
vandeniu ir buvo mėginę gaminti druską *. 1926 metais jų pėdomis tyrinėjo 
mūsų Universiteto geologijos profesorius M. Kaveckis, nuplaukęs Ne- 
munu nuo Merkinės ligi Kauno ir radęs daug mineralizuotų versmių. ** 

Iš V. Krėvės-Mickevičiaus teko girdėti, kad, pagal senų žmonių 
padavimus, ūkininkai kasę druską Straujos šlaituose ties Straujos malūnu; rū- 
sų valdžia kažkokiais sumetimais tą darbą uždraudė. 

Zemiau Druskininkų k. Nemunas daro trumpą vingį: tekėjęs nuo Mer- 
kinės į vakarus, čia-jis suka į pietus, nuo Lievūnų k. pro buvusį Pane- 
munės dvarą, nuo kurio beliko 2 vienkiemiai, krypsta lanku pro vakarus į 
žiemių vakarus, o nuo Slapikų k. (Seirijų val.) — laikosi linkmės stačiai į 


* M. Balinski, Dawna Akademja Wilenska. Petersburg 1862, 318 ir 529 pusl. 
* M. Kaveckis, Apie Lietuvos mineralinius vandenis, jų būtį ir perspektyvas. 
Kaunas 1929, Medicina, Nr. 6. 

žiemiust Seniau Nemunas darė trumpesnį lanką: tai liudija siaurų ežerų 
eilė: Galvinis, Bedugnis, Lizdas, Ožerinis, Krakinis. 

Šiame ruože abudu Nemuno krantai aukšti; kairiajame krante, apie 1 
km nuo upės, kyla senojo slėnio šlaitai, 40—50 m aukštumo, tankiai grio- 
vių perpiauti. Čia sutinkame Krikštonis abiejuose Nemuno krantuose: kai- 
riajame, Suvalkijos, krante — didelį Krikštonių kaimą, dešiniajame, Vilnijos, 
vienkiemius. Glogeris spėjo, kad tasai vardas duotas Jogailos laikais, 
lietuvių krikštui pažymėti: čia, Nemuno krante, buvo krikštijami apylinkių 
gyventojai. Glogeris, nakvojęs Krikštonių karčiamoje, susižavėjo ūkinin- 
kų DIAiURŲ jie beveik“ negėrė degtinės. Man Krikštonys atmintini dėl 

o kito. 


Nemunas ties Nemunaičiu 


Karštą 1927 VIII 0 dieną plaukėm garlaiviu „Klaipėda“,  matuodami 
debitus ir dairydamiesi po Nemuno krantus; kartu rinko motyvus savo ku- 
riniams dailininkas A. Žmuidzinavičius; su juo drauge daug keliavo- 
vom Nemunu. Ties Krikštonimis pamatėm dešiniajame krante didelį juodą 
debesį: gaisras! Pasiskubinom į krantą ir šokom padėti. Degė jaunas, gra- 
žus pušynas; degė ramiai, tyliai. Kaip žvakės, liepsnojo žalios pušaitėst; jų 
sakai, lyg ašaros, varvėjo žieve. Niekas nemėgino slopinti gaisro, net ir 
žmonių arti nebuvo. Emėmės darbo, bet mūsų jėgos pasirodė persilpnos 
Gaisras galėjo dar išsiplėsti. Artimiausias Klepočių kaimas, kur buvo gali- 

ma rasti pagelbos, buvo už 3 km. Turėjau pakrutinti savo kojas; vidudienio 
karšty po keliolikos minučių atbėgau į Klepočius: ūkininkai dirbo laukuose, 
buvo pati rugiapjūtė. Mano šauksmas jų nesujaudino. 

— Miškas dega! Reikia padėti sulaikyti gaisrą! 

— Miškas — ne mūsų. Mes savo darbo turime. 

— Miškas — valdiškas, bėndras visų mūsų, mūsų šalies turtas. 

—- Ne valdiškas, bet nuosavas. Tegu savininkas gesina. 

— Matyti, savininkas nežino, ar jo namie nėra. Niekas negesina. 

— Tegu nesiblaško, o daboja savo turtą. 

Pirmą kartą buvau susidūręs su tokiu žmonių nerangumu. Nebeliko 
nieko kito, kaip „peržengti valdžią“. Radęs seniūną, įsakiau jam griežtu to- 
nu, grąsindamas didele atsakomybe, kuo ne karo lauko teismu, mobilizuoti 
žmones ir skubėti į gaisro vietą. Pats, visas šlapias, grįžau atgal. P. Žmui- 
dzinavičius su garlaivio komanda tuo tarpu nugalėjo ugnį. Žaliomis 
šakomis jie mušė liepsną, neleido jai išsiplėsti. „Mobilizuotiems“ Klepočių 
tinginiams beliko gaisrą pribaigti... 


EET TTT SI 


Vingilonių versmė aukščiau Nemunaičio 


33. Nemunaitis 


Nemuno ruožas žemiau Krikštonių, ypač ties Jociūnų dv. ir Balkaso- 
džio k., pasižymi smėlio seklumomis. Arti Balkasodžio k., kairiajame Ne- 
muno krante, yra stiprios koncentracijos sūri versmė, vad. Balandinė; van- 
denį, neva, labai mėgstą balandžiai. Priešingame krante, pievose ties Vin- 
gilonių (ar Vangelonių) k., yra labai galinga mineralizuota versmė, plačiai 
žinoma, kaip Nemunaičio versmė (ligi Nemunaičio miest. tebėra 3,5 km). Ji 

tuo įdomi, kad vanduo kyla iš gelmių lygumoje, vad. Lankoje; iš susida- 
rusio ežerėlio vanduo teka upeliu į Nemuną. Druskų koncentracija čia ne- 
didelė; prof. M. Kaveckis 1926 m. rado 198 mg viename litre. Vanduo 
labai skanus gerti; dabar jį geria tik Vingilonių galvijai. 1934 IX 3 matavau 
versmių debitą, padaręs užtvanką upelyje; radau 2,08 I/sec arba 180 mš per 
parą. Kiek galinga ši versmė, galima matyti iš palyginimo su Vytauto vers- 
me Birštone, kurios debitas 1934 IX 1 buvo 1,36 I/sec arba 117 mš per 
parą. Vingilonių versmės vandens temperatūra 8,59 C. 4 

Vingilonių versmė gali būti ateityje rimta konkurentė Birštonui. Šva- 
rus ir sausas Nemuno slėnis, aplinkui pušynai, lygi ir patogi kurortui iš- 
planuoti, pavasario vandens neužliejama vieta, galinga mineralizuoto van- 
dens versmė, čia pat puikus pliažas, — ko daugiau bereikia kurortui? Ne- 
munaičio versmei pranašavau garsią ateitį“. O šiuo metu Vingilonis bū- 
dina tik ši dainuška, kuria gretimų kaimų mergos apdainuoja jų Jaukus ir 
vyrus (prof. Pr. Dovydaičio užrašyta): 


Vangelonių menki laukai, Kitas Vangelonių menki laukai, 
Nederėjo greciai; varijantas: Nederėjo lyšiai; 

Nėr" nė vieno liucko berno — Nėr" nė vieno liucko berno, 
Visi kreivapeciai... „Visi apiplyšę... 


Zemiau Vingilonių Nemunas suka į dešinę, į rytus, ir daro staigią al- 
kūnę. Dailiajame kampelyje, dešiniajame krante, čia prisiglaudė Nemunaičio 
bažnytkaimis; aukštesniame kairiajame krante yra Nemunaičio kaimas, ar ne 
senesnis už „miestelį“. A 

Dabar — menkutis bažnytkaimis su 100 namų, 500 gyventojų, toli 
nuo kelių, be pramonės, o seniau Nemunaitis turėjo būti žymus ir garsus. 
Spėjama, kad šioje ramioje, nuošalioje vietoje, buvo senųjų lietuvių Nemuno 
dievaičiui arba Nemunaičiui paskirta šventovė. Narbutas iš kaž kur 


| 
| 


Nemunaitis. Garlaivis ties Klebono akmeniu 


*S. Kolupaila, Lietuvos mineraliniai vandenys. Nemunaitis. Naujoji Romuva, 
1931, Nr. 37, pusl. 877. 

ištraukė legendą, būsią Nemunaityje sustojo iš užjūrio atplaukęs vikingų 
vadas Nemonas (ar Palemonas?); vietos žmonių jis buvęs priimtas 
su dievaičiui tinkama pagarba. Siaip ar kitaip, negalime vienu, kad ir labai 
gražiu, Nemunaičio vardu remtis, spėjant jo įdomią nerašytą praeitį. 


Keltas per Nemuną ties Nemunaičiu 


Pirmą tikrąją žinią apie Nemunaitį turime iš 1626 metų, kada Mykalo- 
jus ir Kazimieras Sapiegos pastatė čia bažnyčią. Bažnyčia buvo medinė, 
daug kartų po to degė. Teko girdėti, kad 1831 metais bažnyčia užsidegė nuo 
žaibo; miestelio gyventojai žydai gelbėjo iš ugnies bažnyčios brangenybes. 

Dabar Nemunaityje stovi graži, gotiko stiliaus, baltų plytų bažnyčia. 
Ją pastatydino ilgai (1899 —1930) čia klebonavęs kun. Feliksas Baltuš- 
ka, svedasietis (dabar pranciškonas, Tėvas Silvestras), kuris čia visais atžvil- 
giais dirbo išsijuosęs. : 

Atkeltas Nemunaitin apie 1899 m., jis čia rado begriūnančią medinę 
bažnytėlę ir visus kitus bažnytinius trobesius labai apleistus. Savo dideliu 
darbingumu, svetingumu ir apsukrumu jis sau palankiai nuteikė ne tik ap- 
linkinę abiejų Nemuno pusių poniją (vietiniai gyventojai čia labai neturtingi), 
bet net iš Vilniaus ir iš rusų valdžios organų gavo paramos bažnyčiai sta- 
tydinti. Tat 1904 m. bažnyčia buvo jau baigta ir gražiai įrengta. Taip pat 
ir jon buvo vieną kartą trenkęs žaibas: įtrenkė pro. vieną langą ir išėjo pro 
kitą, tik vieną altorėlį sudegindamas, o šiaip daugiau nepakenkęs. Žaibo 
įtrenkimai rodo šią vietą esant gausingą požeminio vandens gyslomis. 

Kun. Baltuška pasakoja, kad bažnyčią bestatant vieną kartą staiga Ne- 
munaityje prisistatė nepažįstami asmenys. Jie pasisakė esą atvykę iš Petra- 
pilio ištirti šios vietos, ar ji nebūtų tinkama kurortui įrengti. Vakare ta 
komisija vėl užėjusi į kleboniją ir pareiškusi, kad geresnės vietos kurortui 
kaip čia negalį būti. Po dvejeto mėnesių vėl buvęs dar antras Nemunaičio 
apžiūrėjimas. Bet toliau kurorto steigimu čia nesirūpinta. Kun. Baltuškos 

manymu taip įvykę dėl to, kad atvykstančios komisijos buvusios šaltai pri- 
imtos. Jis pats buvęs tuomet bažnyčios statybai atsidėjęs ir pareiškęs, kad 
jam čia ir taip esąs geras kurortas; taip pat ir aplinkinė ponija tuo suma- 
nymu nesusidomėjusi... Siuo metu tik Nemunaičio pušynų oru yra mikros- 
kopiškai pasinaudota kurortiškiems tikslams: ant privataus asmens paauko- 
to žemės sklypelio pušyne čia buvo pastatydinti pranciškonų poilsio na- 
mai; dabar jau čia savarankiškas pranciškonų vienuolynas. 

Iki karo pro Nemunaitį ėjo nemažas judėjimas, nes regulariai vaikš- 
čiodavo garlaiviai iš Kauno ir toliau Nemunu aukštyn. Dabar Nemunaity nėra 
beveik jokio judėjimo. 


AŽ Nemunas ties Zembrės žiotimis 


“ Ties bažnyčia yra didelis klebonijos sodas, ligi pat Nemuno kranto. 
Sioje vietoje 1877 metais įsteigta vandens matavimo stotis; jos veikimas 
po karo pertraukos atnaujintas 1923 metais. Vieta buvo parinkta, daugiau- 
sia, dėl to, kad čia, upės dugne, prie kranto guli didžiulis akmuo (prieš 
karą jį vadindavo „Proboščovski kamen“ — Klebono akmuo). Tame akmenyje 
buvo iškapotos aikštelės ir prikaltos matuoklės. Užrašus vesdavo ir vietos 
klebonai. Vėliau pasirodė, kad pavasario ledai verčia akmenį; jo padėtis 
pasikeitė, matuoklės nulis nusmuko 27 cm. Dabartinis nulis laikomas 
03,064 m aukščiau jūros lygmens; jo pastovumas tikrinamas pagal geležinį 
reperį — vamzdį klebonijos sode. Ir dabar prie akmens pritvirtinta ma- 
teks, aukštesniems horizontams observuoti krante įtaisyti keli geležiniai 
poliai. 

Iš 50 metų observacijųį;Nemunaityje (1915—1923 m. išskiriant) galime 

padaryti tokias išvadas. Vid. metų horizontas yra apie 1,15 m, vid. vasaros 
(V—X) 1881—1914 metais buvo 0,73 m (pataisytas!), bendras 0,78 m. 
Aukščiausias potvynis buvo 1889 m. (7,50 m), kiti; 1888 m. (6,99 m), 1931 
m. (6,80 m), 1886 m. (6,27 m), 1900 m. (5,88 m). Žemiausias potvynis bu- 
vo 1899 m. (2,25 m). „emiausias horizontas buvo 1887 m. (--0,07 m). 
Vandens debitas buvo matuotas Nemunaityje 1896 VI 16 rusų tyrinėjimo 
partijos. Nepriklausomoje Lietuvoje, 1925 m. pradedant, Nemunaičio van- 
dens matavimo stoties profilyje kasmet matuojamas vienas debitas, kontro- 
lės tikslais. Ligi 1037 metų matuotą 11 kartų. 
Ties Nemunaičiu per Nemu- 
ną keliamasi keltu. Labai gra- 
žūs reginiai į Nemuno slėnį iš 
aukšto kairiojo kranto, iš Nemu- 
naičio kaimo. Pro kaimą teka 
Zembrės upelis, kuriame įrengtas 
labai ' dailus vandens malūnas. 
Žembrė įteka į Nemuną žemiau 
alkūnės. 

Toje alkūnėje, dešiniajame 
Nemuno krante, keleivio dėmesį 
patraukia statūs raudoni šlaitai, 
kitur pas mus nesutinkami. Rau- 
dona, aiškiai sluoksniuota, uola, 
"geologų manymu, yra iš kalkinių 
tufų. Prof. P. Jodelė dar 1909 m. 
rado šiuos tufus, ieškodamas 
medžiagos cementui gaminti. Jis 
tvirtina, kad čia seniau būta eže- 
ro. Ten veisęsi kiautiniai gyvu- 
lėliai (jų liekanų matyti tufuose) 
ir iš šaltinių tekėjęs kalkingas 
vanduo. Kiauteliai, kalkės iš van- 
dens ir geležies rūdis sudarę sto- 
rus tufų klodus. Kai Nemunas 
toje vietoje išarė ir pagilino sa- 
vo vagą, ežero vanduo ištekėjo“ 
į Nemuną, versmės rado sau ki- 
tas žemesnes vietas, vieta išdžiū- 
vo ir apaugo mišku“. Nemu- 
naičio tufai —vieta labai įdomi geologams, foto mėgėjams ir turistams. 

Nemunaičio apylinkės mažai lankomos, mažai žinomos; O jose yra 
daug piliakalnių, senkapių ir kitų, mums gal nežinomų dalykų **. 


Kalkių tufai Nemuno krante žemiau Nemunaičio 


* P. Jodelė, Lietuvos geologijai medžiaga. Technika, Nr. 2, 1925, 59 pusl. 
:  * Pr. Rinkevičius, Dainavos piliakalniai. Rytas, Nr. 192, 1931 VIII 27; Nr. 
184, 1932 IX 5; Nr. 231, 1933 XI; Nr. 117, 1934 V 25. 
Pr. Rinkevičius, Panemunėmis Dzūkijoje. Rytas, Nr. 178, 1934 VIII 7. 
Pr. Dz. Nemunaitis — dangaus dovana vasarotojams. Rytas, Nr. 153, 1934 VII 9. 

34. Alytus 
Ypatingai dailūs Nemuno krantai tarp Alytaus ir Nemunaičio: abudu 
aukšti, įvairiaspalviu mišku apaugę, negyvenami. Cia vėl prasideda rėvos. 


Zemiau Tverktos, kuri įteka iš dešinio šono ties Marguškių k. yra rėva 
Zilvytis (gudų Lazauka). Vingyje, kurį Nemunas daro aplink Alytaus mies- 
tą, paeiliui eina rėvos su tokiais prozaiškais vardais: Kiaulė, Paršiukai, Kui- 
lys ir Avinas (gudų Svinja, Porosiata, Knur ir Baran). 

Iš bendros linkmės į žiemius, kurios Nemunas laikosi, pradėjęs nuo 
Nemunaičio, jis iškrypsta tik apie Alytų, aplenkdamas jį 12 km ilgumo siau- 
ra kilpa. Toje kilpoje rusai buvo įsitaisę II rūšies tvirtovę: iš vakarų ją 
saugojo 4 fortai: vienas jų, IV, matyti aukštame Nemuno krante kilpos pra- 
džioj. Plentams ir geležinkeliui šiame mazge buvo pastatyti net 3 tiltai : 
kilpos gale plento tiltas, žemiau — geležinkelio tiltas, dar toliau, Alytaus 
miesto tiltas. 

Aplenkdamas Alytų, Nemunas teka gražiuoju Sudvajaus mišku. Pasi- 
baigus „Kiaulei“ ir „Paršiukams“, nuo Alovės, nedidelio dešiniojo intako, žio- 
čių Nemunas pradeda sukti atgal, į Alytų. Alovės slėnis gilus ir siauras. 
Žemiau Alovės sutinkame pirmąjį tiltą. 
: . Plentui iš Alytaus į Vareną 1802 
metais rusai pastatė didelį geležinį 
3 angų tiltą. Geležinės pusiau para- 
bolinės fermos po 50 m ilgumo; tarp 
| žemo vandens ir tilto apačios lieka 
k 15 m tarpas. Bendras tilto ilgumas 
| 193,5 m, angų platumas 162 m. Vi- 
=, durinė ferma 1915 m. buvo išsprog- 
| dinta; vokiečiai ją atstatė ir dabar ji 
LH) kiek skiriasi savo aukštumu nuo kitų. 
- 2 Tiltas pastatytas gražioje vietoje, ir 

Alytaus plento geležinis tiltas nuo JO puikus reginys, ypač žemyn, 

Alytaus linkui. 

Toliau sutinkame Kuilio rėvą ir aukštoką salą prie dešiniojo kranto. 
Į Nemuną įteka du nedideli dešinieji intakai — Motertis ir Alytupis. Ne- 
muno vagoje, prie dešiniojo kranto, guli didžiulis akmuo, Klebonu vadina- 
mas; dabar beliko maža dalis buvusio milžino: vokiečių kareiviai bandė jį. 
sprogdinti, bet tik viršų apskaldė, 

Sioje vietoje Nemuno krantai matė šiurpulingą žmogaus kovą su žvė- 
riu. 1925 II 25 čia, dešiniajame Nemuno krante, vilkas užpuolė seną eigulį 
P. Zekonį. Eigulis buvo apsivilkęs kailiniais, todėl vilkas negalėjo iš karto 
jo sudraskyti. Eigulis turėjo tik lazdą su geležiniu galu; jis griebė vilkui 
už kaklo ir, parvirtęs ant žemės, grūmėsi su stipresniu už save žvėriu. Eigulis 
įkišo vilkui į nasrus alkūnę ir visą ranką. Vilkas smarkiai sukramtė abi ran- 
kas iki pečių. Eigulis šaukė pagalbos, bet niekas jo negirdėjo: buvo anks- 
tyvas rytas. Nelaimingasis mėgino kišti vilkui į gerklę savo ginklą lazdelę, 
bet vilkas nukando lazdos galą. Paskutinėmis jėgomis eigulis griebėsi dras- 
kyti vilkui akis. Po valandos grumtynių, kai žmogus ir žvėris abudu gero- 
kai pavargo, eiguliui pavyko pasprukti iš apakinto vilko nagų ir pabėgti. 

O vilkas mėgino šliaužti, nusirito nuo šlaito ir įkrito į Nemuną. Dabar 
atsirado pagalba, vilką nušovė beplaukiant Nemunu, o eigulį vos gyvą nu- 
gabeno į ligoninę: bijota, kad vilkas buvo pasiutęs. Eigulis pagijo ir įdo- 
miai pasakojo apie nepaprastus savo išgyvenimus *. 

Avino rėva — smarkiausia vieta visame Nemune; garlaivis turi įtempti 
visas savo jėgas, kai plaukia prieš srovę; užtat pavandeniui lekia, kaip auto- 
mobilis. Dėl didelių greičių ir vaga čia gili, laivams nepavojinga. Per pačią 
rėvą, siauriausioje vietoje, 1809 metais buvo pastatytas nepaprastai aukštas 


„ Geležinkelio tiltas per Nemuną ties Alytumi 1925 metais 


geležinkelio tiltas linijai iš Varėnos į Alytų. Nemuno vagoje buvo įmūryti 
du aukšti taurai (po 30 m) ir graži tilto ferma 239,2 m ilgumo (Gerberio 
sistemos; vidurinė anga 02,6 m, šalutinės po 73,3 m) iškelta tarp aukštų 
krantų, apie 33 m nuo vandens paviršiaus upėje. Tiltas buvo inžinierių pa- 
sididžiavimo objektas. Didžiojo karo audros pražudė tiltą; rusų kariuomenė, 
pasitraukdama iš Alytaus 1915 m. Rugpiūčio mėn., išsprogdino fermą ir 
taurus. Vokiečių pionieriai ėmėsi atstatyti tiltą; subyrėjusi ferma pasiliko 
gilioje Nemuno vagoje. Vokiečiai pastatė laikinąjį medinį tiltą, labai drąsios 
konstrukcijos, 35 m aukštumo; jis atrodė, kaip 3 vienas ant kito sustatyti 
„kortų namai“. Tiltas nebuvo labai tvirtas: per jį neleisdavo sunkesnių trau- 


* Šį įvykį aprašė dienraščiai: „Lietuva“ 1925 III 6 ir „Lietuvos Žinios“ 1025 III 4; 
teko girdėti smulkmenų nuo paties nukentėjusio. Plačiau cituoja šią kovą prof. J. Eli- 
sonas straipsnyje. Šuo vilkas — Canis lupus L.“ Žemės Ūkio Akademijos Metraštyje 
1927 m. (Kaunas 1928, pusl. 226). 

kinių. Teko girdėti, kad 1919 metais, kai mūsų kariuomenės dalys traukėsi 
nuo Varėnos, traukinio mašinistas nesugebėjo sulaikyti sunkiojo traukinio 
prieš tiltą ir „prašvilpė“ per jį su visomis patrankomis. Kareiviai tik nenu- 
linčavo mašinisto, bet po tokio „bandymo“ pradėtas reguliarus susisiekimas 
per tiltą, tik be garvežio: vienas garvežys stūmė traukinį iš Alytaus pusės, 
kitas traukė jį į kitą krantą. Tiltas lingavo, braškėjo, besidairydamas, kur 
griūti į smarkią Nemuno srovę. Keleiviai turėdavo išlipti iš vagonų ir... 
žengdavo per tiltą greta traukinio. Toks kėlimasis, pagaliau, nusibodo; ge- 
ležinkelių valdyba 1927 metais uždarė ir išardė tiltą. Nelengvas buvo ir ar- 


Nemunas Alytaus apylinkėse 


dymo darbas; jo ėmėsi „Dzūkijos“ akc. bendrovė. Pavojingas darbas ne- 
apsiėjo be nelaimių su darbininkais; vienas jų nukrito su rąstu iš 35 m 
aukštumo tiesiog į Nemuną, bet nuostabiu būdu sveikas išplaukė iš Avino! 
Kai vėl atgis geležinkelis iš Alytaus į Varėną, teks atstatyti, kaip seniau, aukštą 
geležinį tiltą, kuris vėl puoš gražią apylinkę. 

Zemiau tilto, dešiniajame Nemuno krante, kur įteka Alytupis, yra dai- 
lus piliakalnis, kurį vietos žmonės vadina Miniškių (t. y. vienuolių) kalnu: 
įis, neva, „prieš 200 metų“ priklausė vienuolėms, kurios netoli ant kalno 
(„Vienuolyno“) turėjusios savo bažnyčią; jokių tikrų žinių apie vienuolyną 
nėra. Su šiuo piliakalniu žmonės sieja padavimus apie Mirgrausėlę:* 

Ant piliakalnio buvo pilis, o ant kalno stovėjusi senovės dievų žinyčia, 
kur nekaltosios vaidilutės kurstydavusios šventąją ugnį. Pilyje gyvenęs 
senas kunigaikščio Smūkninio draugas bajoras Raimonis, turėjęs labai mal- 


„* Pr. Rinkėvičius, Dainavos piliakalniai, Rytas, 184 nr., 1932 IX 5, 

dingą mergaitę Mirgrausėlę, kurią dar mažą motina žadėjusi atiduoti į dievų 
žinyčią. Bet Mirgrausėlę įsimylėjęs kunigaikščio sūnus Alytėlis. Tėvai bandė 
išpirkti savo pažadą aukomis, bet vis dėlto buvo priversti atiduoti Mirgrau- 
sėlę gabijai, Alytėlis, jodamas medžioti, pavogęs Mirgrausėlę; jį užpuolė kry- 
žiuočiai ir paskandino Nemune. Mirgrausėlė tiek verkė, kad Nemuno kran- 
tuose iš jos ašarų pasidarė sūrios versmės. Kai Mirgrausėlė mirė iš liū- 
desio, jos pelenus palaidojo žinyčioje ant kalnelio. Kryžiuočiai sudegino 
šventą dievų gabiją ir pilį, o nepasidaliję turtais patys susikovę. 


PET TTT 


Nemuno krantai ties Alytum 


Sunku pasakyti, kiek šioje legendoje yra tikrovės; jos pabaiga paremta 
istoriniu faktu. 1392 metais kryžiuočiai Engelhardo Rabės vadovaujami 
traukė iš Alytaus į Lydą. Sv. Jurgio vėliavą ėmė nešti vokiečių riteris Ru- 
prechtas Sekendorf; atvykęs su Anglijos riteriais lordas Per c y, North- 
wmberlando kunigaikščio sūnus, reikalavo sau šios garbės. Riteriai susi- 
pešė ir daug žmonių išžudė; vos pavyko kryžiuočių didikams juos nu- 
malšinti... * 

Tarp aukštų krantų, akmenimis nusėtų, smagiai teka Nemunas pro 
Alytaus miestą. Seniau miestas buvo dešiniajame, „Vilniaus“ krante, dabar 
centras persikėlė į kairįjį, Suvalkijos krantą; dešiniajame pasiliko priemies- 


* M. Baliūski, Starožytna Polska III. Warszawa 1846, 345 pusl. 


160 S. Kolupaila, Nemunas 


tis. Kronikos mini medinę Alytaus pilį dar D. L. K. Algirdo laikais; tikriau- 
sia ji buvo „Miniškių“ kalne, 1524 metais D. L. K. maršalka Jonas Zabže- 
zinskas pastatė Alytuje pirmąją bažnyčią. 1536 metais karalius Zigi- 
mantas Augustas jam paskyrė Alytų su keliais aplinkiniais kaimais 
išlaikymui. Vėliau Alytus buvo atiduotas karalienei Barborai Radvilaitei. 
1775 m. seimas perkėlė į Alytų Merkinės ir Trakų teismus, davė miestui 
savivaldybės teises ir herbą — tris lelijas skyde su karūna. Tada Alytus 
turėjo 4 bažnyčias ir rotušę vidury miesto. Rotušės bokšte kabojo 80 svarų 
varpas, pažymėtas 1631 metais ir raidėmis D. O.L.F. L. W.Z. Varpu skam- 
bino aliarmui ir iškilmėms; jis buvo miesto privilegijų emblema. Įdomu, kad 
Alytuje rinkdavosi... Smalensko seimai! Po 1686 metų, kai rusai atėmė ryti- 
nes sritis, jų archyvai buvo pergabenti į Vilnių; į Alytų pateko Starodubo 
apskrities įstaigų bylos. Kolonistai, kurie buvo apdovanoti žeme tolimuose 
kraštuose, gyveno'čia, kaip „exulantai“ — tremtiniai. šaukė savo seimą ir tu- 
rėjo mandatus Lenkijos-Lietuvos seime. Į Alytaus archyvus atvykdavo žmo- 
nės ir iš Smalensko žemės. Seimas ir archyvai tilpo rotušėje. 

1795—1807 metais Nemunu pro Alytų ėjo siena tarp Rusijos ir Prūsų; 
nuo to laiko vilniškis Alytus .pradėjo smukti. 1810 metų gaisras sunaikino 
kuone visą miestą, rotušės likučius piliečiai išgraibstė krosnims, 0 varpą, 
senojo Alytaus pasididžiavimą, negarbingai pardavė iš varžytynių. Ir liko 
Alytus — nešvarus kaimas, tik iš papratimo vadinamas miesteliu... *), 

1898—1900 metais rusai sustiprino Alytų, pastatė fortų, plentų, ka- 
reivinių; pradėjo augti kairiojo kranto Alytus, kur buvo geležinkelio stotis. 
Didžiojo karo metu tarp dviejų miesto dalių per Nemuną pastatė medinį tiltą, 
187 m ilgumo, 9 m aukštumo; prie kairiojo kranto, prie vieno tauro, buvo pri- 
tvirtinta matuoklė; observacijos pradėtos vokiečių 1916 IV, atsitiktinai pasiliko 
kraštutinių horizontų grafikas ligi 1918 X. Mūsų observacijos pradėtos 1919 V. 

Vandens debitas Alytuje pirmą kartą matuotas inž. V. Cholševni- 
kovo 1896 metais, prie plento tilto. Tris debitus žemiau miesto tilto iš- 
matavo inž. A. Zūllich 1918 metais. Senųjų matavimų svarbiausi skaičiai: 


Matavimo Horizontas nuo Debitas Skersinis Vid. grei- Vid. gilu-  Nuoly- 


diena vokie/ių. = mūsų profilis tis mas dis 
matuoklėje nulio  mš/sec mž m/sec m cm/km 
1896 VI 26 — 1146 2008  0,546 — — 


1918IX 2 0,68 050 2669 3100  0,862 2,59 21,3 
> TO 12 0,54 271,8 246,2 1,104 2,33 46,1 
„ X28 047 020 2160 2215 0975 2,14 33,0 


Nuo 1923 ligi 1937 metų atlikti 30 debito matavimai. Profilis parink- 
tas 700 m žemiau medinio tilto, labai gerose sąlygose (dideli greičiai, ligi 
3 m/sec ir gilumai, ligi 8 m). 

Vandens horizontas Alytuje svyruoja nuo —0,59 m (1921) ligi 16,73 
(1931); 1889 metais čia turėjo būti apie 7,20 m. Vidutinis horizontas |-0,76 m, 
vid. vandens debitas 288 mš/sec, didžiausias debitas 2700, mažiausias 85 
mš sec. Nemuno baseino plotas ligi Alytaus 42670 km?ž, 


* S. Morawski. Od Merecza do Kowna. Gawęda pustelnika. Teka Wileūska 
Nr. 4, Wilno 1858, 54 pusl. 
S. Kolupaila. Lietuvos upių monografijos, II. Zidinys 1932, Nr. 8—9, 136 pusl. 

Ant medinio Alytaus tilto 1919 III 13 buvo vietos bolševikų nukautas pir- 
masis Lietuvos kariuomenės karininkas A. Juozapavičius; jis palaido- 
tas Suvalkijos Alytaus parapijos bažnyčios šventoriuje. Jam pagerbti ant 
tilto buvo įtaisytos dvi paminklinės lentos. Dabar medinis tiltas baigia sa- 
vo amžių; apie 50 m aukščiau jo statomas naujas geležbetoninis Karininko 


Nemunas ties Alytumi 


Juozapavičiaus vardo tiltas. Naujas tiltas 195 m ilgumo, 4 angų po 35 m, 
2 angų po 20 m ir 1 angos 12 m; jo viršus yra 20 m aukštesnis, kaip že- 
mas vanduo. Nemunas po tiltu galės pakilti 15 m, o dabar tepakyla 7 m. 
Taip aukštai tiltas iškeltas, kad ateityje nesutrukdytų Nemuno užtven- 
kimo garsiojoje kilpoje. Tiltas kaštuoja 1 milijoną litų. 

Labai daug laimėjo Alytus Nepriklausomoje Lietuvoje: jis pasidarė ap- 
skrities miestu ir visos Dzūkijos centru. Alytuje yra kelios bažnyčios, daug 
mokyklų (pažymėtina Aukštesnioji miškų mokykla), Dzūkijos muziejus, jau- 
nas miesto parkas su žaibo apskaldytu Laisvės paminklu. Alytus yra Dzū- 
kijos autobusų susisiekimo centras. | S 

Dabar Alytus laikomas kurortu: į jo dailias ir sausas apylinkes susi- 
renka daug vasarotojų. 

1934 VII 7 iš Alytaus buvo pradėtas pirmasis propagandinis žygis 
baidarėmis; alytiškiai labai iškilmingai išlydėjo 120 vandens kelionių mėgėjų 

Debito matavimas ties Alytumi 


į puikiai nusisekųsį žygį*. Ligi 1924 metų Nemunu iš Kauno į Alytų plau- 
"kiojo keleiviniai garlaiviai; kai Alytų sujungė geležinkeliu (pro Šeštokus*ir 
Kazlų Rūdą), susisiekimas Nemunu nutrūko. 


E ZPETA 


Nemuno krantas žemiau Alytaus 


* S. Kolupaila, Pirmosios masinės kelionės baidarėmis. Gamtos Draugas:1934, 
10—12 Nr. Kelionės baidarėmis Alytus-Kaunas-Klaipėda. Kaunas 1934. 

K. Laucius. Pirmas didysis baidarių paradas. Skautų Aidas 1934, 15—16 Nr. 

P. Ruseckas. Nemunu Alytus-Kaunas. Trimitas 1934, 34 Nr. 

35. Rumbonys | 


Žemiau Alytaus Nemunas vingiuoja gilioje dauboje. Labai įdomus 
status dešinysis krantas, energingai vandens plaunamas: labai ryškūs įvai- 
rių terasių klodai, bent trys skirtingos savo sudėtimi, spalva ir drėgnumu 
juostos, 

Nemuno ruožas žemiau Alytaus — vienas taisyklingiausių, ir dėl to 
jo nebuvo reikalo taisyti. Vaga gili, vanduo sraunus, vingiai švelnūs, abu 
krantai statūs. Nemunas giliai įsigraužęs į moreną ir „drenuoja“ visą apy- 
linkę; todėl krantai šlapi, versmės prie versmių. Stambesnių intakų Nemu- 
nas čia neturi, tik kelioliką smulkių upokšnių krinta į jo gilų slėnį. 


Nemunas ties Panemuninkėliais 


Kiek žemiau Alytaus miesto, aukštame kairiajame krante matyti žemės 
pylimas; ten, ties Bakšių k., rusai buvo - įtaisę I Alytaus tvirtovės fortą. 

Praplaukę Nemunu apie 8 km nuo Alytaus, sutinkame vėl rėvų eilę. 
Tų rėvų vardai: Naujoji Obelė, Senoji Obelė, Kriaušė, Kamuolis (gudų: 
Kamok). Kairiajame krante čia matome Rumbonių dvarelį su kuklia medine 
bažnyčia. 

Rumbonių vardas — labai reikšmingas; be reikalo tvirtinama, esą 
dvarą įkūręs kažkoks Rumbavičius. Rumba — ne moderniškas šokis, bet 
senas lietuviškas žodis, reiškiąs rėvą, slenkstį, randą. Istorikai mano, kad 
taip seniau buvo vadinami pilkapiai. Rumbomis latviai vadina kai kurias 

Dauguvos rėvas (Pliavinių Rumbos, Ramioji. Rumba, Žalioji Rumba); ir Ven- 
tos krioklys ties Kuldiga vadinamas Rumba. Rumbos vardas juntamas Rum- 
šiškių ir Rambyno varduose; charakteringa, kad Rumšiškės yra prie didelių 
rėvų; seniau ir ties Rambynu Nemune būta rėvų. 

Ties Kamuolio rėva kairiajame Nemuno krante didingai kyla aukštas 
piliakalnis, žmonių vadinamas Svedkapiu ar Piliupiu. Tikriau Piliupiu tektų 
vadinti upelis, kurio gilus skardžius sudarė puikias gamtos sąlygas pilia- 
kalniui. Rumbonių piliakalnis vidury įdubęs ir turi labai smailią viršūnę: 
sunku į jį kopti. Dar sunkiau buvo pult šį kalną senovės riteriams su jų 
primitiviais ginklais. 

1872 metais Z. Glogeris nupiešė piliakalnio vaizdą; dedame čia jo 
piešinį * su dabartine išore palyginti. 


Rumbonių piliakalnis (Z. Glogerio piešinys) 


Žemiau Rumbonių, už Panemuninkėlių k., prasideda Nemuno vingio 
apjuostas Punios šilas, o dešiniajame krante iškyla garsioji Punia. k 

Dar prieš Punią yra nežymus Nečiuikos vienkiemis. S. Moravskis 
atgaivino tos vietos praeitį **. Surusėjęs lenkas, rusų generolas A. Ko- 
chovskis, nusistatęs prieš carą Povilą, išėjo ir tarnybos ir savo dvare 
priglaudė kitus nepatenkintus. Caras už tokią aroganciją uždarė generolą 
į tvirtovę, o dvarą konfiskavo ir atidavė kitiems. (Caras Aleksandras grąži- 
no jam laisvę, bet dvaro grąžinti nebegalėjo; tat pavedė jam ligi mirties 
valdyti Punios storastiją. Kochovskis pasistatė paliai Punią gražius rusų 
stiliaus medinius rūmus su sudėtingais ornamentais ir pavadino savo rezi- 
denciją Nečiuika — nuo savo senolių herbo „Nie czuj“ (lenkiškai: ne- 
jausk) vardo. Įrengti su didele prabanga rūmai pasidarė šviesuomenės mė- 
giama lankymosi vieta. Vaišingas šeimininkas, įdomus, doras ir mokytas 
žmogus, suspietė aplink save visas apylinkių kultūrines jėgas. Kai Kochovskis 
mirė, puošni Nečiuika susmuko; nebeliko pėdsakų svetimos didybės... 


* Z. Gloger, Podrėž Niemnem. Warszawa 1888, Wista II. 
** Od Merecza do Kowna. Teka Wilefska 1858, 5 Nr., 81—88 pusl. 

36. Punia 


Nepaprastai įdomi vieta — Punios šilas. Didelis apskritas 2690 ha 
plotas beveik iš visų šonų Nemuno apjuostas. Tik iš pietų pusės, nuo 
Panemuninkėlių, galima patekti į šią vietą sausu keliu per 1!/; km pla- 
tumo sąsmauką. 

Aukštų kalnų grandinė įsibrauna į apskritimą iš pietų ir švelniai nusi- 
"leidžia žemyn, lyg išsiskleidžia. Sile auga labai gražus miškas: senos, pu- 
šys ir eglės, stori ąžuolai ir liepos. Mišką saugo pati gamta, būtent Ne- 
muno vingis. Čia nesunku sutikti stirną, kartais elnią ar šerną. Galima 
spėti, kad čia senovėje buvo „žvėrynas“ — didikų medžioklės vietą. Didžia- 
jame „pusiasalyje“ nėra didesnių kaimų; tėra eigulių sodybos ir vienas-ki- 
tas vienkiemis. 


+ 


ES. Ate:ž 
2 KT, 17 ažiė 
1 dr AE UP. 24 


Nemunas Punios šilo pradžioje 


Nemunas ir dabar suvaržo Punios šilo naikinimą; apylinkėse miškų 
maža beliko. Primenu charakteringą smulkmeną: 1927 m. žiemą Nemunas ties 
Punios šilu ilgai nenorėjo užšalti. Nemaniūnų bažnytkaimio gyventojai, ku- 
riems buvo reikalingas kelias į mišką, dirbtinai sulaikė ledą: atskėlę nuo krantų 
prišalusias juostas, jie užtvėrė jomis laisvą vidurį, kol sušalo ledo „tiltas“. 

Daug kartų buvo keliamas reikalas Punios šilą paskelbti rezervatu — 
Tautos parku: uždrausti medžioklę, nekirsti medžių, saugoti gyvūniją. Buvo 
norima iškelti iš šilo teritorijos visus gyventojus. Reikia tikėti, kad šis ge- 
rai išlikęs miško plotas, stebuklingu būdu nepaliestas vokiečių okupacijos 
metu, bus apsaugotas ateičiai, kaip pirmas Tautos parkas. 

Visas Punios šilas labai įspūdingas. Pats dailiausias—Nemuno kran- 
tas su ąžuolų alėja, iš kurios priešais matyti Punios pilies kalnas. Rusų 
rašytojas S. Minclovas (1870—1933), autorius kelių istorinių romanų iš 
Lietuvos praeities (Lietuvos giriose, Daina apie Sakalą), taip rašė apie Pu- 
nios šilą, į kurį man teko jį lydėti 1930 metais: 

„Mus apsiautė neįžengiamoji giria, per tūkstantį metų amžiaus. Kas, 
besimaudydamas saulėtą dieną, mėgino atmerkti akis, tas žino balzganai 
žalsvas sutemas, saulės spindylių kai kur perskrostas, ir tą vėsumą, kurį 
mes pajutome. Aplinkui kilo milžinai ąžuolai, kurių trys žmonės neaprėptų; 
stovėdami po jais, atrodėm menkučiai nykštukai. 


„Pasakiškas reginys, kuriam lygaus nėra visoje Eurepoje“: alėja ir pilies kalnas 


Begaline alėja išilgai paties kranto ėjo kelias: pasakiškas reginys, 
kuriam lygaus nėra visoje Europoje, skleidė atitinkamą nuotaiką. 
Jei dabar iš miško gilumos pasirodytų jojąs baltu žirgu Vytautas su savo 
kariais, nelabai būčiau nustebęs...“ *. 

O kitame Nemuno krante „ant aukšto kalno, tarp žalių girių, pas Ne- 
munėlį, kaip milžinas galingas rankas, į dangų aukštai kelia tvirtus kuorus 
sena Punios pilis. Dievų laiminta, milžinų statyta sena Punios pilis...“ **. 
Teisybė, pilies dabar nematyti, tik ties giliu Punelės skardžiumi yra aukštas 
pilies kalnas su smailia viršūne ir mediniu kryžium, toliau matyti balta rau- 
donstogė bažnyčia. 


M * O „zverince“ Vitovta Velikago i chrabrom rycare Margere. Segodnia 1930 VIII 2, 
r. 211. 
** V. Krėvės Raštai, IX tomas. Kaunas 1928. 

Punia ir jos legendomis papuošta didinga praeitis įkvepė romantikų 
poetų, rašytojų ir dramaturgų kūrybą. 
Maironis (Ant Punios kalno ties Nemunu) patetiškai šaukė: 


„Lietuvi! Pabučiuok po kojų Net kraujo troškuliu besočius 
Krauju permirkusią čia žemę! Plienu apkaustytus kryžiuočius 
Pagerbk kapus tėvų-herojų, Jos vaizdas širpuliu nukratęs... 
Iš kur ainiai stiprybę semia! Tai kapas Margio milžinų! 
Tai čia baisi, atmintina Nors amžių šešetas sukako, 
Įvyko drama kruvina, Kaip jie — tik sauja pelenų, 


Kokios pasaulis nėra matęs! Tačiau daugiau už gyvus sako“... 


Punios tūkstantmetis ąžuolas 


Istorijos versmės, daugiausia kryžiuočių kronikos, paduoda kuklią žinią, 
kad 1336 metų Vasario mėn. mistras Teodorikas Altenburgietis, pasikvietęs 
pagalbon markgrafą Liudviką Brandenburgietį, grafą Filypą Namurą ir grafą 
Bertholdą Hennebergą su 200 riterių ir 6000 karių, puolė Lietuvą ir apgulė 
Pilėnų pilį, kurioje iš keturių apskričių susirinko 4000 lietuvių su šeimomis 
ir visa manta. Geriau apginkluoti kryžiuočiai taranais apgriovė pilies sienas 
ir ugninėmis vilyčiomis uždegė pilį. Narsiai gynė savo pilį lietuviai; nuga- 
tėti ar klastingai per slaptą ėjimą užklupti, jie nepasidavė kryžiuočiams. 
Kurie nekrito nuo vilyčių ar ugnies, patys nusižudė; kartu su jais žuvo 
narsusis vadas Margeris. Senoji burtininkė nukirto galvas moterims ir pa- 
skutinė nusidūrė pati. Kryžiuočiai, įsilaužę į pilį, rado degančius lavonus 
negavę grobio, jie grįžę su dideliais nuostoliais... 

Narsus Pilėnų gynimas ir tragiškas gynėjų likimas, kiek padailintas 
istorikų, pasidarė dėkingu siužetu rašytojams ir kėlė politinės nelaisvės slė- 
giamiems lietuviams patriotinę nuotaiką. 

1854 metais L. Kondratavičius(V. Syrokomlė) parašė heroišką 
poemą „Margier“ (I leidimas Leipzige 1855, II — Vilniuje 1872). Kai pradėjo 
eiti „Aušra“, joje buvo spausdinamas S. Norkaus padarytas eiliuotas ver- 
timas: „Margyris, giesmė iš Lietuvos veikalų, parašyta L. Kundraičio, 
išguldė S. Norkus“ *. Pilną vertimą padarė A. Valaitis tik 1936 metais, 
ryšium su 600 metų Pilėnų gynimo sukaktimi; tai „Margis (Margiris)“ su 
vertėjo eiliuota įžanga ir M. Biržiškos istorine pratarme (Kaunas 1936). 

- 1881 metais J. I. Kraševskis išleido vieną geriausių savo istorinių 
apysakų „Kunigas“, kurioje atvaizdavo Pilėnų gynimą. Apysaka turėjo di- 
delio pasisekimo: lietuviškai ją išvertė A. Vėgėlė. „Kunigas, apysaka iš lietu- 
vių padavimų“ išėjo Vilniuje 1908 m. Leidžiamas naujas S. Zarecko vertimas. 

1905 metais M. Šikšnys (M. Šiaulėniškis) pagal „Kunigo“ siužetą parašė 
5 aktų tragediją „Pilėnų kunigaikštis“ (I leidimas Vilniuje 1905, II — Rygoje 
1911). Tragedija daug kartų buvo vaidinama mėgėjų teatruose ir plačiai žinoma. 

1909 metais kun. H. Druckis-Liubeckis pagal tą patį siužetą 
parašė 5 aktų istorinę dramą „Tak umierali litwini (Obrona Pullen)“, išleistą 
Vilniuje. Laisvai išvertė šį veikalą P. Vaičiūnas — „Taip mirdavo lietu- 
viai“ (Kaunas 1924), 2 

V. Krėvė-Mickevičius legendą apie Pilėnų gynimą apvilko' tau- 
tosakos drabužiais. „Dainavos šalies senų žmonių padavimų“ III leidirke. 
jis davė „Seną pasaką apie narsųjį kunigaikštį Margirį, Punios valdovą“ 
(V. Krėvės Raštai, IX tomas. Kaunas 1928). 

Pilėnų vietą Lietuvos istorikas Kojalavičius nurodė Punioje, juo 
pasekė Balinskis (1846); vokietis Voigtas linkęs juos matyti Pilionių 
kaime paliai Gudžiūnus, Dotnuvos upės krante; istorikas Narbutas ski- 
ria Pilėnams vietą Piliūnų kaime ties Pilviškiais, Šešupės krante; Basana- 
vičius tvirtino, kad toji vieta Pelenių pilis prie Aistos upės, Bartninkų val. 
Vilkaviškio aps.**. Kiti nurodo Pilėnų vietą Pyplių piliakalnyje ties Nevėžio 
žiotimis, kairiajame Nemuno krante, Dar galėtų į senuosius*Pilėnus preten- 
duoti Piliuonos kaimas A. Panemunės val., Margeravo kaimas su Margerio 
piliakalniu (kitoje Punios šilo pusėje) ir daug kitų vietų. 

L. Kondratavičius, rašydamas savo „Margerį“ dar svyravo, kur 
lokalizuoti Pilėnus. Aplankęs Punią, jis rado senos pilies vietą ir susižavėjo 
dailiu reginiu iš kalno į Nemuną ir šilą; tada jis savo kūrinio veiksmo arena 
pasirinko Punią, o kiti rašytojai jau pasitikėjo jo intuicija. 

Istorikai tvirtina, kad 14 šimtmetyje kryžiuočiai dar nebuvo pasiekę 
Nemuno aukščiau Kauno, kad Pilėnai buvo kur nors į vakarus nuo Kauno. 
Dabar sunku paveržti iš Punios per tiek metų skirtą didelę garbę; gaila ir 
romantiškos grožinės literatūros. Dar nesame nusistatę, kur kelti Pilėnus iš 
Punios; netgi tikrai nežinome garbingo Pilėnų gynėjo vardo***. Oficialiai jis 

* Auszra 1883, Nr. 3—7; išėjo tik pirmoji giesmė. 

** Auszra 1883, Nr. 3, pusl. 05; prie „Margyrio“ vertimo. Pilėnų įvykius Basana- 
vičius aprašo straipsnyje „Apie senovės Lietuvos pilis“ — Auszra 1883, Nr. 5, pusl. 134. 

** J. Milančius (DzūkasTrakietis), Pilėnų didžiavyris Margagiris. Problema 
vardo iš jo tėviškės šaltinių ir kitos pastabos. Kaunas 1926, Vievio vaistininko leidinys. 


Punios pilies kalnas (Z. Glogerio piešinys 1872 m.) 

vadinamas Margiu (jo vardą turi VI pėstininkų Pilėnų kunigaikščio Margio 
pulkas), bet dar sutinkamas Margeris, Margiris, Margyris, Margagiris... 
Gal ne be reikalo Maironis mums prikiša: 


„Lietuvi, kurs dienos didvyriams paminklus iš akmens kali 
Ir juos vainikais dabini, nurausk, liūdniems tautos didvyriams 
Net neužritinęs be vardo akmens ant jų brangios duobės, 

Kur šiandien kapą žagrė ardo dėl pelno, be tautos garbės!... * 


Apie Pilėnus ir Punią daugiau buvo rašyta mūsų spaudoje Pilėnų gyni- 
mo 600 metų sukaktuves minint (1936 II 25). Mūsų istorikai sutinka, kad Pilė- 
nai buvo ne Punioje**. Tačiau Punią gausingai lanko jaunimo ekskursijos ir tu- 
ristai; vietos gyventojai lankytojams kartoja senų legendų nuotrupas ir par- 
duoda iškasamus senosios pilies vietoje senus pinigus, koklius ir kitas se- 
nienas. Ligi šio laiko kalno viršūnėje riogsojo dvi vargingos, nešvarios ba- 
kūžėlės. Pagaliau, susirūpinta kalną išpirkti ir nuvalyti nuo šiukšlių. Ateis 
laikas, kada kalnas bus moksliškai ištirtas ir tinkamai sutvarkytas. M o- 
ravskis mini savo raštuose*** Punios bažnytinės žemės 1764 metų planą, 
kuriame dar buvo pažymėti pilies griuvėsiai, bet mano, kad juos improvi- 
zavo matininkas. 

Punios pilies kalnas, net jei atimtų iš jo Pilėnų garbę, turės būti lankomas 
grynai turistiniais sumetimais — dėl puikios gamtos, nuostabaus reginio į Ne- 
muno slėnį iš didelio „Aukštimo, į visą Punios šilą ir į Punelės skardžių. 

Iš patikimesnių istorijos žinių 
apie Punią verta priminti, kad Punią 
valdė karaliaus Žygimanto Augusto 
motina, karalienė Bona; jos vardu va- 
dinamos kuone visos senosios pilys. 
Ir totoriai kurį laiką turėjo čia savo 
centrą (dar Vytauto laikais), tik jų pi- 
lis buvusi apačioje, prie Nemuno. 

'* Vėliau Punios storastos J. Za- 
brzezinskio žmona Barbora („Pu- 
nios storastienė“), 80 metų moteriškė, 
buvo išgarsėjusi po visą Lietuvą sa- 
vo romantiškiais pomėgiais... 

Dar kartą iškilo Punios vardas 

Akmuo Nemuno krante ties Punia ryšium su vad. ritualiu nužudymu, ma- 

tyti, pirmuoju Lietuvoje. 1574 metais 
vienas žydas nukankino ir nužudė jauną mergaitę; pagautas, jis neva pini- 
gais išsipirko nuo bausmės. Byla buvo labai garsi, ja domėjosi Seimas, 
jaudinosi visas Vilnius, kur šv. Kryžiaus bažnyčios sienoje tebėra užmūry- 
tas mergaitės („Punios kankinės“) karstas. 


* Ta tema sarkastišką feljetoną „rgulos šventovė“ parašė A. Žukauskas (Vie- 
nuolis) — L. Aidas Nr. 170, 1934 VII 
apoka, Pilėnų gynimas 1330 S vasario mėnesį 24—25 d. L. Aidas, Nr. 93. 
94, 97, 08, 1046 II 26—20. 
K. Paunksnis, Pilėnų gynimas 1336 m. Lietuvos Karo Invalidas 1936, 17—19 p. 


** Od Merecza do Kowna. Teka Wilenska 1858, Nr. 5, pusl. 47. 

Punios bažnyčia įkurta karaliaus Aleksandro 1503 metais. Karalius Žy- 
gimantas I 1533 metais priskyrė jai daug kaimų ir labai didelę parapiją. 
Punios klebonais buvo skiriami žymūs kunigai; jie gyvendavo Vilniuje, o 
darbą pavesdavo kamendoriams. Bažnyčia buvo atstatydinta 1747 metais; 
ją matome ir dabar: ji mūrinė, dviem bokštais. 

Mūsų laikų Punia — vidutiniškas 
Alytaus aps. Butrimonių val. bažnyt- | 
kaimis su 1000 gyventojų. Gatvių iš- | 
planavimas rodo, kad seniau miesto 
būta daug didesnio. Greta šventoriaus 
stovi sena mūrinė koplytėlė. 

Nemune ties Punelės žiotimis yra 
akmeninė rėva, vad. Punčikas. Tekmė 
čia labai suspausta, prie krantų ir dug- 
ne guli dideli granito akmenys. Siau- 
roje vagoje smarki srovė neša sielius; 
prie kranto sustoti labai sunku. 

Ties Punia, šile, kairiajame Nemu- 
no krante, veikia terpentino dirbtuvė; 7 
iš pušų kelmų varo kvapų skystimą. Reginys iš Punios pilies kalno 


37. Didžioji Nemuno kilpa 


Nemuno lankas aplink Punios šilą — pradžia didelės dvigubos kilpos, 
tos gamtos mįslės, kurią pastebi kiekvienas, pažvelgęs į Lietuvos žemėlapį. 

Visas Nemuno ruožas tarp Gardino ir Kauno vingiuotas; čia dar te- 
bevyksta erozijos procesai, upė baigia graužti storus moreninių žvyro ir 
molio klodus. Keistu būdu Nemunas čia išrausė labai vingiuotą slėnį ; tų 
vingių nereikia painioti su įprastais vagos „meandrais“ aluvinio smėlio slė- 
nyje, kurie vis slenka, keičiasi. Tiesa, visi senieji Nemuno žeinėlapiai ne- 
rodė didžiosios kilpos tarp Nemaniūnų ir Birštono, pav. garsusis 1613 me- 
tų M. K. Radvilos Didžiosios Lietuvos Kunigaikštijos žemėlapis +, bet iš 
kitų netikslumų matyti, kiek menkai atvaizduota ten vietovių padėtis; Prie- 
nai, pav., pateko į dešinįjį Nemuno krantą. Sipavičių (Siponių) dvaro, ku- 
riam seniau priklausė kuone visa „kilpa“, 1777 metų plane Nemuno vaga 
tarp Nemaniūnų ir Birštono atvaizduota visai panašiai į dabartinį jos planą. 

Didžioji Nemuno kilpa susideda iš trijų vingių. Pirmoji apsupa Pu- 
nios šilą — Punios kilpa. Toliau, po dviejų stačių alkūnių ties Bun- 
darių ir Margeravos k. ilgu ir tiesiu 8 km ruožu Nemunas teka į žiemių 
vakarus Balbieriškio linkme. Cia, žemiau Peršėkės žiočių sutikęs aukštą ir 
statų kalną, suka atgal, į dešinę, po Žydaviškio, Uosos, Žiegždrių, Žemait- 
kiemio, Naudžiūnų ir Naravų k., ligi Kernuvių k. greta Birštono; tai antroji 
— Balbieriškio kilpa. Neradęs tiesioginio kelio į Birštoną pro Ker- 
nuvių aukštus šlaitus, Nemunas eina kitu keliu Prienų linkme. Nuo Prienų 
pasisukęs jis grįžta pro Bagrėnų ir Rudupės k. prie Birštono, sudarydamas 


1! S. Kolupaila, Lietuvos kartografijos uždaviniai. Technika Nr. 3, 1926. 
Pulk. ltn. Andrius, 1613 metų Lietuvos žemėlapis, Karo Archyvas VIII, 1937. 

trečią — Prienų, arba Mažąją Birštono, kilpą. Siose kilpose Nemunas 
keičia savo linkmę į visas puses; Birštone jis teka stačiai iš žiemių į pietus, 
bet žemiau kurorto daro mažą lanką ir nuo Verknės žiočių grįžta į senąją 
linkmę — į žiemius, kurią buvo „praradęs“ ties Punios šilu. Vietos gy- 
ventojai Didžiąją kilpą vadina Buchta, mes vadiname ją Birštono kilpa ar, 
„paprastai, Nemuno kilpa. 

Dvilinka Birštono kilpa turi 50 km ilgumo, o jos sąsmauka tik 4,5 km. 
Išsukęs iš tiesaus kelio Nemuno vanduo teka tuos 50 km 10—15 valandų; 
tiek laiko sugaišta ir plaukdami sieliai bei laivai. Paini kilpa, kuri, tikrai, 
neturi sau lygios bent Europoje, buvo žinoma jau senai: XV-jo šimtmečio 
istorikas Dlugošas rašė apie Nemuno vingius, kuriuose sielininkas, plau- 
kęs visą dieną, kartais vakare grįžta prie paliktos rytą, dar neužgesusios, 
ugniavietės. 

Nemuno vingiai, giliai įsirausdami į vakarus, Suvalkijos pusėn, turėjo 
svarbų vaidmenį, kaip gamtos sieną. Kiek žinoma, Punios ir Prienų kilpos 
buvo naudojamos, kaip „žvėrinčiai“. Panemunių pilys saugojo Nemuno li- 
niją nuo priešų. Ramiame užkampyje — Birštone — kunigaikščiai ir kara- 
liai buvo pasirinkę poilsio vietą. 

1795—1807 metais Nemunu ėjo siena tarp Prūsų ir Rusijos, ligi 1830 
metų — tarp Lenkijos ir Rusijos, vėliau — tarp Suvalkų ir Vilniaus guber- 
nijų. Paini, miškais apaugusi ir mažai gyvenama Birštono kilpa buvo pui- 
ki vieta kontrabandai varyti. „Buchta“ buvo išgarsėjusi banditais, arkliava- 
giais, kontrabandininkais. Ypač buvo garsūs vadai Jefimavičius ir 
Petravičius, iš vietos bajorėlių, nuteisti mirti Gardine XVIII šimtmečio 
pabaigoje, ir Silvestras Pruselis, vadinamas Buchtos Fra-Diavolo, 
XIX šimtmečio vidury. Pruselis varė plačią kontrabandą ir sugebėjo 
įsigyti gyventojų tarpe plačių simpatijų; jį visi rėmė ir slėpė. S. Morav- 
skis, juodomis spalvomis nupiešęs Buchtos gyventojus, apie Pruselį 
atsiliepia, kaip apie protingą, samanų, drąsų ir malonų „plėšiką“, vertą ro- 
manisto plunksnos. Vėliau ir tas romantiškas Fra-Diavolo nusigėrė ir iš- 
tvirko, pasidarė prozaiškas latras *. 

Pro Birštoną į Prienus ėjo Butrimonių traktas iš Trakų į Karaliaučių; 
Birštono kilpa buvo pavojingiausia to kelio vieta. Gyventojai beveik nedir- 
bo ūkių ir laukė lengvesnio uždarbio. Grūdais maistui jie apsirūpindavę iš 
nukentėjusių Nemune vytinių, kartais gal patys prisidėdami prie avarijų. 
Čia matome tam tikrą panašumą su Dniepro slenksčiais, žemiau kurių bu- 
vo įsikūrę Zaporožės kazokai. 

Didžioji kilpa labai trukdo susisiekimą laivais: garlaivio keleiviai gali 
"pėsti per 1 valandą nueiti iš Birštono į Nemaniūnus ir laukti savo garlai- 
vio, kuris, sunkiai dirbdamas, 5-—6 valandas „plaukia aplinkui kilpą.  Van- 
dens kelionių mėgėjai gali plaukti su srove iš bet kurios vietos, persikelti 
sausuma per sąsmauką ir toliau keliauti savo kelionę ligi tos vietos, iš kur 
pradėjo. Dabar mums kilpa yra ne tik įdomi, bet ir labai svarbi, kitais 
atžvilgiais: Nemunas, tekėdamas kilpa, krinta 12 m, čia galima panaudoti 
daug vandens energijos kraštui elektrifikuoti. 


> 5 Morawski, Od Merecza do Komas Teka Wilefska, Nr. 5, 1858. 

Apie sumanymus Nemuno kilpos vandenį energijai naudoti mūsų 
literaturoje daug rašytą*. Cia prisiminsiu tik bendrais bruožais šį įdomų 
klausimą. 

1909 metais susirūpino vandens energijos problema senoji, nepaslanki' 
Rusijos vyriausybė. Specialistų komisijos, kuri tyrė šį klausimą, pirmininkas. 
buvo prof. Jurgis Merčingas. Iš Lietuvos kilęs, jis pirmame komisijos. 
posėdyje atkreipė dėmesį į mūsų Nemuno kilpą. Padarius kanalą arba tu- 
nelį per sąsmauką ir užtvenkus Nemuną ties Nemaniūnais čia nesunku 
gauti 20.000 arklių jėgų energijos arti tokių vartojimo centrų, kaip Vilnius, 
Gardinas ir Kaunas. Pirmieji Rusijoje tyrinėjimai vandens energijai nau- 
doti buvo daromi pas mus, Nemune, 1910—11 metais. Tyrinėjimo partija, 
inž. J. Petrovo ir E. Kurganavičiaus vadovaujama, padarė menzu- 
linę nuotrauka su horizontalėmis sąsmaukos tarp Nemaniūnų ir Verknės žiočių, 
išgręžė 5 gręžinius geologinėms sąlygoms ištirti ir išmatavo 12 kartų Ne- 
muno debitą ties Nemaniūnais **. 1911 metais pagamintas kanalo projektas. 


Nemunas aukščiau Nemaniūnų 


Kiek aukščiau Nemaniūnų, skersai Nemuną numatyta betoninė užtvanka 
su 6 angomis po 25 m platuino, geležinių skydų uždaromomis. Užtvanka 
pakeltų Nemuno vandens lygmenį 10,6 m aukštyn, -aptvenkdama žemutinę 
Punios šilo dalį. Kairiajame krante būtų buvusios įrengtos turbinos 9.600 
a. įėgų galingumo. Dešiniajame krante numatytas šliuzas laivams ir sieliams. 


*S. Kolupaila, Nemuno kilpa. Lietuvos elektrifikacijos klausimu. Kosmos. 
1929, Nr. 5. 
š J. Smilgevičius, Nemuno hidroelektros stotys. Kaunas 1930. 
V. Pauliukonis, Kur Lietuvos ateitis? Lietuvos vandenų galybė, Kaunas 1923. 
S. Kolupaila, Birštono kilpa. L. Enciklopedija, III t. 1935. 
** Planšėtai, gręžimo duomenys ir hidrometrinių matavimo išvados laikomos slapta- 
me Rusijos Valstybinio Hidrologinio Instituto archyve; svarbiausia medžiaga paskelbta- 
„Kosmo“ 1929 m. Nr. 5 ir Hidrometriniame Metraštyje I, 1929, pusl. 307. 

ir atvira kanalo pradžia. Kanalas 21,3 m dugno platumo, 3,2 m vandens 
gilumo, dvigubais šlaitais, buvo projektuojamas pro Nemaniūnų bžk. galą 
ir žemiausiomis vietomis pro Bučiūnų k., kur giliausioje iškasoje jis būtų 
turėjęs 30 m gilumo ir 150 m platumo. Toliau, kanalas pro daubą eina į 
Verknės slėnį ir kairiuoju jos šlaitu, pusiau pylime, seka ja ligi žiočių. Ka- 
nalo gale buvo numatyta antroji hidroelektrinė stotis, 224 m kritimo, 
21.000 a. jėgų galingumo. Kanalu buvo manoma leisti 00 mš/sec van- 
dens, likusį leisti pro Nemaniūnų stotį įr aplink kilpą. 

Po Merčingo == = 
projekto, kuris buvo | 2 
atmestas dėl „artimos | 
valstybinės sienos“, kė- |š 
lė sumanymus lenkai, į 
vokiečiai okupacijo sme- 
tu, akc. b-vė „Galybė“ | 
1922—25 metais, Hid- | 
rometrinis biuras... Ne- 
muno kilpa pripažinta 
dar neaktuali; bet ateis [4 
laikas, kada ji pasidarys 3 
Lietuvos energijos cen- 
tru. Sovietų Rusijos Vol- 
chovo ir Svirės hidro- | 
elektrinės stotys, kurios 
chronologiškai ėjo po 
Nemuno, jau senai dir- 
ba; pastatyta ir milžiniš- 
ka Dniepro įėginė, kuri, 
kaip dabar mūsų kilpa, 
buvo laikoma perdidelė E —4 1-2 TŽ DŽDT 
ir persunki. Nemuno kil-:-= Numatyto kanalo linkmė pro Nemaniūnų bažnytkaimį 
pa dar laukia... Iš aks ia 

Šiąja proga prisimenu iš savo praeities, kaip pirmą kartą susipažinau 
su Nemuno kilpa. Tai buvo 1920—21 retais... 

Pačiu sunkiausiu revolucinės suirutės metu buvau centrinio Rusijos 
hidrometrinio biuro vedėju Maskvoje. Rūpinaus apsaugoti brangią tyrinėjimų 
medžiagą, kurią negailestingai naikino kurui vieši ir slapti „kenkėjai“. Kartą 
radau pamestą ant grindų žemėlapio lapą, gerokai sumindžiotą, su užrašų 
„Slaptai“. Tame lape Nemuno vagoje ties Nemaniūnais buvo pažymėta už- 
tvanka ir nutiesta kanalo linija. Daugiau lapų neradau: jie, matyti, jau bu- 
vo nukeliavę į geležines krosnis, prie kurių šildėsi ir dirbo visi įstaigos 
tarnautojai. Ieškodamas toliau, radau Merčingo komisijos apyskaitą, iš 
kurios sužinojau apie svarbų sumanymą. Projektą radau vėliau, tik 1928 
metais. Labai domėjaus didingu projektu, kuris galėjo duoti tiek gero „be- 
įėgei“ Lietuvai; tą seną lapą laikau, kaip talismaną. 

Atvykęs į Lietuvą 1921 IX 15 d. paaukoti jai savo žinias ir energiją, 
ieškojau progos pamatyti paslaptingą kilpą. Inž. V. Skardinskas, Kau- 
no vandens kelių rajono viršininkas, pasiėmė mane drauge į pirmąją kelio- 

nę tarnybiniu garlaiviu „Klaipėda“ į Alytų. X 28 dieną išplaukėm iš Kau- 
no ir atsargiai, pro akmenis, pirmą kartą keliavom tada dar nežinomu keliu. 

Vanduo buvo labai žemas, rėvose tarp šniokščiančių verpetų riogsojo 
akmenys, vagoje gulėjo Didžiojo karo metu paskandinti pontonai, daug 
buvo likę tiltų polių ir kitų liekanų. Pernakvoję ties Darsūniškiu, kitą rytą 
atvykome į geltonais lapais apibertą Birštoną, visai apleistą ir apgriautą. Gar- 
laivis nuplaukė toliau, o mudu su techniku B. Krživickiu pasilikova Birš- 
tone tuo tikslu, kad, kol laivas pasieks Nemaniūnus, padarytumėm nivelaciją 
per kilpos sąsmauką.  Smagiu tempu pradėjova darbą nuo Birštono van- 
dens matavimo stoties. (Gerai nežinodami kelio, įkliūvova aukštame šlaite. 
Rudens vakaro sutemos mus užklupo dar vidury sąsmaukos. 


„Klaipėda“. plaukia aplink Nemuno kilpą 


Garlaivio vadas žadėjo, atvykęs į Nemaniūnus, pašvilpti. Girdėjome 
švilpuką, bet visai iš kito šono; matyti, laivas nepasiekė žadėtos vietos. 
Reikėjo naktį rasti „įstrigusį“ kilpoje garlaivį. Pasamdę vežimą, bandėva 
pasiekti tolimiausį kilpos užkampį — Balbieriškį Smėlėtu keliu, patamsyje, 
pamiškiais ir pakrūmiais, nuvažiavome ligi Nemuno, už kurio, kiek toliau, 
buvo matyti ryškios šviesos: garlaivis! Ūkininkas pasiskubino pasukti 
atgal; jis labai bijojo aplink siautusių plėšikų. Ejova šlapiais ir akmenuo- 
tais Nemuno krantais šviesų kryptimi, persikelti per Nemuną neradom val- 
ties, Priėję arčiau, pamatėva už Nemuno ne garlaivį, bet... sielininkų laužą, 
apie kurį miegojo keli žmonės. Likome vieni, instrumentais apkrauti, neži- 
nomoje vietoje, dar ūkininkų įbauginti, kad čia — „labai neramu“. 

Siūliau eiti toliau, ligi garlaivio, kurio čia dar nesimatė. Mano bendra- 
keleivis įtikino reikiant nakvoti troboje. Įsiprašėm pas ūkininką, kuris ilgai 
tarėsi su namiškiais, ar įsileisti nežinomus žmones. Išsitiesėm suoluose prie 
langų ir užmigom pavargę... Tai buvo baisiausia naktis visame mano gy- 

venime: tuoj mus puolė... įvairiausi parazitai; blūsos, blakės, uodai, musės, 
tarakonai... kad nuo jų apsiginčiau, pašviečiau elektros lempute ir išsigan- 
dau: viskas aplink — stalas, sienos, grindys, drabužiai, visas kūnas -— vis- 
kas judėjo, lakstė ir... puldinėjo savo aukas. Mano bendrakeleivis ir ūki- 
ninko šeima už krosnies... miegojo. Kankinaus kelias valandas, kratydamas 
nuo savęs visokius gyvius, ir laukiau aušros. Kai tik pro mažutį aprūkytą 
langelį pasirodė pirmieji brėkštančio ryto spinduliai, pažadinau savo nelai- 
mės kolegą. Išėjova į Nemuno krantą; čia buvo rūkas, vėsu, bet koks gai- 
vinantis oras po smarvės bakužėje! 


Neinuno kilpa — puikus kelias baidarėms 


Ėjova vėl šlapiais pakraščiais, šukaudami, kad kartais ūkanoje nepra“ 
silenktuva su garlaiviu. Toli toli išgirdova ritmiškus smūgius, tik kiek keis- 
tokus. Mūsų laivas!? Ir tikrai, greit išgirdova švilpuką, o vėliau pamatėva 
pro rūką juodo (tada „Klaipėda“ buvo juodai dažyta ir kiek trumpesnė) laivo 
siluetą, kuris „šlubuodamas“ ieškojo kelio. pro Barbieros rėvą. Vakar jis 
nusilaužė vieną sparną, dabar neturėjo vieno sparnelio ir dėl to „šlubavo“. 
Su kokiu malonumu grįžova į savo laivą, kokiu kontrastu atrodė švari jo 
kajutė po baisios nakties! Nivelacijos tada nebaigiau: laiko nebuvo ir oras 
pradėjo gęsti. Pasitenkinau aplankęs įdomias vietas ir radęs senų tyrinėjimų 
ženklus — reperius. 

Kitais metais pradėjau savo tyrinėjimus „Galybės“ bendrovei. Ustro- 
nės dvarelio sienoje pats tada nudažiau atsiminimui „Nemuno kilpą“. 

Tai buvo jau taip senai!... 

38. Nemaniūnai 


a 


Plaukdami Nemunu nuo Punios, už miško dešiniajame krante pama- 
tome pilką medinę bažnyčią. Tai — Nemaniūnai, arba, naująja transkripcija, 
Nemajūnai, menkas bažnytkaimis, žinomas tik ryšium su dideliais projektais. 
Kai prasideda kalbos apie kanalo kasimą, miestelis pagyvėja, kyla žemės 
kainos, žmonės laukia „aukso kasyklų“. Vieną kartą pradėjo čion rinktis 
darbininkai su kastuvais... kanalo kasti. Nurimsta kalbos, miestelis grimsta 
į neviltį, vėl sklypą galima pirkti už juokingą sumą; net valsčių iš Nema- 
niūnų perkelė į Birštoną, matyti, tokią nusiminimo valandą. Statė namą mo- 

Nemunas ties Nemaniūnais 


kyklai, paliko jį be stogo keleriems metams; vėliau, rodos pabaigė. Mies- 
telio gale, prie pat projektuojamojo kanalo, gyveno ir mirė E. Nonevi- 
čius, buv. mūsų Universiteto Medicinos fakulteto veterinarijos skyriaus 
profesorius. 

Nemaniūnų bažnyčia — įdomaus „medinio“ gotiko stiliuje, su gausin- 
gais karnizais, bokšteliais ir kitais ornamentais; pastatyta 1878 metais. Prieš 
200 metų Nemaniūnai priklausė karališkiesiems ūkininkams ir vadinosi 
Zvirždais ir Dautartiškiais. 

Bažnytkaimis yra kiek toliau nuo Nemuno; prie upės yra keletas na- 
"melių ir smulkutis vandens malūnas, Nemajūno upelį patvenkęs. Ties tais 
"nameliais Nemuno krante įtaisyta vandens matavimo stotis: įmūryti 3 dideli 
masivai su matuoklėmis. Stoties profilyje matuojamas vandens debitas. Pirmą 

Nemaniūnų vandens matavimo stotis ; vienas masivų su matuokle 


kartą čia matavo rusų inžinieriai 1910 metais, nuo 1922 ligi 1937 metų ma- 
tavimai atlikti 103 kartus. Kai Nemune buvo didžiausias per 40 metų pava- 
sario potvynis, 1931 metų Balandžio mėn., debitas buvo matuojamas labai 
sunkiomis sąlygomis kiekvieną dieną, nuo IV 19 ligi V 4. Didžiausias de- 
bitas išmatuotas 1931 IV 30 d. — 2321 mš/sec; vidutinis vandens greitis 
buvo 1,94 m/sec, vandens gilumas siekė 9 m. Mažiausias debitas išmatuo- 
tas 1910 VI 24 d. — 05,4 mš/sec. Vidutinis 1920 — 1936 metų debitas ties 
Nemaniūnais sudarė 288 mš/sec arba 6,74 1/sec kmž, 

Maksimalinio Nemuno 
debito matavimas ties 
Nemaniūnais 
1931 IV 30. 

Apie 1 km aukščiau Nemaniūnų vand. mat. stoties geležiniais repe- 
riais pažymėta būsimosios užtvankos vieta. Žemiau Nemaniūnų yra vieta, 
kur Didžiosios kilpos sąsmauka — pati siauriausia; ten buvo. projektuoja- 
mas tunelis per kalną į vad. Didžiąją daubą ties pačiu Birštonu; tas varian- 
tas būtų lengvesnis ir pigesnis, tik jis uždarytų visą Nemuno ruožą laivybai. 

Kitame Nemuno krante, Punios šilo šone, yra Stražiškių vienkiemis. 
1872 metais plaukęs Nemunu Z. Glogeris sustojo čia pernakvoti ir, 
pirmą kartą pamatęs tikro lietuvio trobą, jos sudėtingą įrengimą, pažinęs 
patriarchiškus papročius, buvo nepaprastai sužavėtas; į savo aprašymus įdėjo 
daug piešinių. 


RIO 


Nemunas ties Margeravu 


5 km atstume žemiau Nemaniūnų yra nedidelė rėva, vad. Garnių sala. 
Tiesa, garnių čia galima matyti visą vasarą, kai jie lydi laivą, skraidydami 
krantu, bet arti neprisileisdami. 

Žemiau Siponių sutinkame staigias ir labai dailias Nemuno alkūnes. 
Pirmas posūkis turi Juodosios Buchtos vardą. Kur Nemunas vėl suka į de- 
šinę, jo dugne, arti kranto, išsikišusios konglomerato uolos, gan trapios. 

Tiesiojo ruožo, kuris baigiasi jau Balbieriškyje, pradžioje labai aukš- 
tame kairiajame krante stovi Margeravo kaimas ir didelis piliakalnis apa- 
čioje, skardžiaus žiotyse; jis žmonių vadinamas Margerio ar Raudonkalnio 
piliakalniu. Iš Margeravo tik 2 km ligi Panemuninkėlių, kuriuos matėm dar 
prieš Punios šilą. 

39, Balbieriškis 


Didžiojo karo metu aukščiau Balbieriškio per Nemuną buvo pastaty- 
tas tiltas; dabar jo nebėra, tik paliko vienas cementinis tauras, tikriau, jo 
likučiai, kurie dar tebegąsdina sielininkus. 

Balbieriškis — nedidelis Marijampolės aps. miestelis, valsčiaus cen- 
tras. Žinomas jau nuo 1522 metų; seniau buvo didesnis miestas, bent di- 
desnis už Alytų. Dabar, likęs nuošaliai nuo kelių, nebesiplečia. 

Ties Balbieriškiu į Nemuną įteka iš dešiniojo šono srauni Peršėkė su 
jos kairiuoju intaku Dūme arba Pabale. Peršėkė teka iš pietų, smulkiai 
vingiuodama per Dzūkijos laukus. Pradžią jai duoda dvi šakos — Metelytė 
ir Obelytė; pirmoji teka iš Metelio ežero, antroji iš Obelijos ežero. Tie 
ežerai, kartu su Dusios ež., sudaro Didžiųjų Dzūkijos ežerų grupę; tik Du- 
sia priklauso Dovinės (Šešupės) baseinui. Metelytė turi 5,55 km, Obelytė 
0,1 km ilgumo; nuo jų santakos ties Obelytės k. Peršėkė teka ligi Nemuno 
434 km ir krinta 45,2 m. Peršėkės baseino plotas 530 km?ž, 


Reginys į Nemuno ruožą nuo Balbieriškio šlaitų 


Balbieriškis. turi medinę dvibokštę bažnyčią, statytą 1874 metais. Bu- 
vusio dvaro rūmuose, Peršėkės krante, įsikūrė Lietuvos Katalikių Mote- 
rų draugijos laikoma mergaičių ūkio mokykla. 

Ties Balbieriškiu yra svarbi sielių sustojimo vieta; čia nuolat rišami 
nauji sieliai, kiti ruošiasi plaukti pro pavojingą Barbieros rėvą, nuo kurios 
ir pats miestelis gavo vardą. Sielininkai sako, kad ta akmeninė rėva, į ku- 
rią stipri srovė neša laivus, „nuskuta“ jų dugną, lyg „barbierius“ — barz- 
daskutis. Prasideda Barbiera ties aukštu ir Jabai dailiu, nors pliku krantu, 

į kurį atsiremia Nemunas, ir turi apie pusę kilometro įlgumo. Iš aukšto 
kranto briaunos, kuria eina plentas iš Balbieriškio į Prienus, labai gražiai 
matyti Nemuno ruožas aukščiau posūkio ir švelnus lankas žemyn. Sį kran- 
tą dar puošia senas, jau nebeveikiantis, vėjo malūnas. 

Dešiniajame Nemuno krante čia auga sausas pušynas, nebloga vieta 
vasaroti. Kairiajame krante, žemiau plikų šlaitų, tūno Zydaviškio dvarelis, 
kur 1877—1915 metais veikė vandens matavimo stotis; ji buvo garsi, kaip 
vienintelė Rusijoje (iš 1000), kur observatorium buvo... žydas, dvarelio nuo- 
mininkas! Kai buvo atstatomos senosios stotys, čia kilo neaiškumas dėl 
dviejų reperių (pastovių ženklų); netrukus tuos ženklus kažin kas nulaužė, 
todėl nuo tos vietos buvo atsisakyta. Ties Žiegždrių k. Nemune kriokia 
smarki rėva Buršalas. 


Nemuno krantas lies Kernuvėmis 


Kur baigiasi Balbieriškio kilpa, Nemunas turi gražiausį savo kampelį — 
vingį ties Kernuvėmis. Nepaprastai aukšias apie 50 m dešinysis krantas, 
kurio papėdėje dailiai rangosi Nemuno vaga, atskleidžia labai platų reginį 
į užnemunes. Gilus Tekmės upelio skardžius dar paryškina observacijos 
taško didingumą. Seniau čia būta aukšto piliakalnio, bet jis sugriuvo, sro- 
vės paplautas. Kernuvių kalnu susižavi kiekvienas, kai ateina per laukus ir 
staiga pamato po savo kojomis, lyg gilioje bedugnėje, platų vaizdą su si- 
dabrine Nemuno juosta, išraityta taisyklingais vingiais. Pasiekti šią vietą 
labai lengva iš Birštono; čia tik 2 km platumo sąsmauka. Kernuvių kal- 
mas — be ginčų yra įdomiausia Birštono apylinkių vieta. Ties kalnu apa- 

7 AEA 


Balbieriškio kilpą baigiasi ties Kernuvėmis 


šioje, Nemuno vagoje, riogso rėva Telyčia, kuri matyti iš kalno beveik ver- 
tikalinėje projekcijoje. 


Reginys į Nemuno kilpą iš Tekmės skardžiaus 

Tokios nuosta- 
bios vietos, kaip Ker- 
nuvių šlaitai, užsie- 
niuose plačiai rekla- 
muojamos ir gausin- 
gai lankomos; visur 
įrengta tiltų, laiptų, 
bokštų, kioskų, vieš- 
bučių... Mūsų gamtos 
laukinis grožis dar ne- 
paliestas kultūros! 

emiau Kernu- 
vių, kairiajame krante 
prasideda miškas — 
Prienų giria; upės kran- 
te čia labai žymus kie- 
tas raudono smiltainio 
sluoksnis. 

Naravų. k. laukuo- 
se srovena sūraus van- 
dens versmė. Nedide- 
lio Drubingės upelio 
slėny stovi vandens 
malūnas. 

Nuo  Kernuvių 
prasideda Prienų kilpa 
su Zvėrinčiūm. Jos 
gale, kairiajame Nemu- 
no krante, skardinių 
stogų krūva rodo Prie- 
nų miestą. 


Rytas Nemune 

Prienų kilpos pradžia : Kernuvės 


40. Prienai 


Prienai buvo žinomi jau 15-me šimtmetyje; jie priklausė karaliams. 
1502 metais karalius Aleksandras atidavė Prienų storastiją kunigaikščiui 
Mykolui Glinskiui, bet vėliau atėmė. Karalius Jonas Kazimieras, 
stodamas į Jėzuitų vienuolyną, prašė Vladislovą IV atiduoti vieną sto- 
rastiją geram savo dvariškiui Gotardui Butleriui. Dar jaunas būdamas, 
1638 metais Jonas Kazimieras keliavo į Ispaniją, bet pateko į prancū- 
zų kalėjimą Cisteron, kuriame išsėdėjo dvejus metus. Lydėjęs jį Butleris 
derėjosi karalaitį vaduoti ir juo rūpinosi. Dabar, gavęs Prienus valdyti, But- 
leris išmūrijo Nemuno krante tokią pilį, kuri priminė Cisterono tvirtovę. 
Butleriai valdė Prienus ligi 1780 metų. Vėliau Prienai teko Sapiegoms; 
1807 metais Napoleonas atidavė Prienus kunigaikščiui Aleksandrui Sapiegai. 

Sių dienų Prienai —judrus Marijampolės aps. miestelis, plentu sujung- 
tas su Kaunu. Senosios pilies nė žymių nebeliko. Prienai turi medinę 
bažnyčią, „Žiburio“ gimnaziją, malūną, alaus bravorą, naujas kareivines. Prie- 
nuose veikia kan. P. Martišius, gimnazijos įkūrėjas ir jo direktorius, ne- 
nuilstamas sodininkystės propaguotojas. Prienuose į Nemuną įteka Rėvuona. 
Prienai išgarsėjo dar ir nelaimingu tiltu per Nemuną ir kitomis nelaimėmis. 

1924 metų vasarą Vakarų Europos spaudą pasiekė aliarmuojančios 
"žinios apie tokį gamtos prajovą. Paryžiaus laikraštis „Savoir“ paskelbė to- 
kią sensaciją (Nr. 32, 1924 VIII 9): 

Zemės drebėjimas Lietuvoje 

Telegrama iš Rygos praneša, kad vienoje Europos šalyje, kur tokio reiš- 
kinio dar nėra buvę, pasireiškė vulkaniškas veikimas, kuris turėjo 
žalingų seisminių padarinių. Lietuvoje, Prienų miesto apylinkėse nusmuko 
kalnas ir ištriško karšto vandens gausingos versmės. Smunkanti 
žemė sugriovė miestą.“ 

Kitų šalių spauda dar papuošė šią sensacingą žinią: per žemės dre- 
bėjimą prasižiojusi žemė ir įgriuvęs miestas, o ugningas slibinas grąsinęs 
praryti visą Lietuvą... 


„Žemės drebėjimo“ Prienuose 1924 m, vaizdas 


Prienų nelaime susirūpino ir Lietuvos valdžia. Į Prienus buvo nusiųs- 
ta 3 profesorių komisija. Pasirodė, kad Liepos mėn. pabaigoje nusmuko 
Nemuno krantas: 70—80 m kranto briauna nuslydo žemyn apie 3 m drau- 
ge su jos papuošalu....išvietėmis, kurias panemunių miestelėnai pratę sta- 
tyti gražiausiose vietose. Gyventojus daugiau išgąsdino ne smukimas, bet 
Nemuno dugno iškilimas slankio apačioje; mat, kai smuko molio krantas, 
žemės masė išspaudė „kalną“ iš Nemuno dugno, kurį bematant srovė nu- 
plovė. Geologai nieko ypatingai pavojingo nerado; vienintelė priemonė, ku- 
rią jie pasiūlė prieniečiams, tai padaryti laiptus į nusmukusius jų sodybų 
„papuošalus“ *, 

* P. Jucaitis, .Zemės plyšys Prienuose. Kosmos 1924, Nr. 3, 287—290 pusl. 
Straipsnyje duotos 3 „žemės drebėjimo“ fotografijos; vieną jų čia atgaiviname. 

Tų pačių metų pavasarį Nemune buvo ir didesnių nelaimių. Didžiojo 
karo metu Prienuose pastatytas didelis medinis tiltas per Nemuną. Jo ilgu- 
mas 222 m, 8 angos; medinės fermos ir ypač taurai buvo silpni ir nuolat 
remontuojami. 1924 III 30 pajudėję Nemuno ledai susigrūdo žemiau Prie- 
nų. Pakilęs vanduo iškėlė termas, o ledas dvi nustumė ir išgriovė taurą 
bei lytlaužą. Veltui Prienų burmistras mėgino virvėmis pririšti tiltą: dalis 
“jo nuplaukė į Birštoną ir net ligi Kauno. 


--. 


1924 metų Prienų tilto katastrofa : išgriautos lytlaužos 
ir taurai, lūžęs pusiau garlaivis 


Tuo bėdos nepasibaigė: IV 8 iš Alytaus plaukė į Kauną garlaivis 
„Darbininkas“; vakare jis mėgino praplaukti tarp apgriautų Prienų tilto Ii- 
kučių. Srovė nusinešė laivą kairiuoju šonu į tilto taurą, pavertė dešiniuoju 
šonu ir perlaužė jį pusiau. Priešakinis laivo galas paliko įstrigęs išilgai upės, 
užpakalinis užsikabino už tauro skersai upės. Laivas buvo sunkiai prikrau- 
tas maišų su grūdais: iš blikties maišai nusirito į vandenį, kajutėse užvertė 
dešinę sieną. Pro langelius įsiliejo vanduo ir laivas pradėjo skęsti. O ka- 
jutėse tuo metu buvo keliolika keleivių; jiems teko gelbėtis pro langus ir 
kirviu iškapotas skyles*. Niekas nenuskendo, o vienam keleiviui katastrofa 
netgi padėjo: laivu buvo vežamas į Kauną opėruoti karininkas su išnerta 
ranka; iš skęstančio laivo jį traukė pro langą ir be chirurgo „įstatė“ ranką; 
nuo skausmo ligonis apalpo, bet į Kauną jau nebevyko... 

Laivą vėliau iškėlė ir pataisė; jis ir dabar plaukioja, tik pavadintas 
„Kometa“. Ir sugriautą tiltą atstatė ir vėl ...kiekvieną pavasarį laukė katas- 
trofos .... 1935 metais buvo numatytas statyti naujas geležbetoninis tiltas, to- 
dėl kad senas ir silpnas medinis nebetiko dideliam judėjimui: per Prienus eina 
visas susisiekimas tarp Kauno ir Birštono, Alytaus, Merkinės ir t. t. Kol 
varžėsi dėl tilto vietos, atėjo 1937 metų potvynis ir antrą kartą senąjį tiltą 


*F. T.-K. (Tallat-Kelpša), Avarija Nemune. Lietuva, Nr. 91, 1924 IV 22. 

sugriovė. III 16 anksti rytą pradėjo eiti ledai; storos lytys nupiovė lytlaužas 
ir vieną taurą; dvi fermos griuvo ir nuplaukė: vieną pagavo Birštone, kita 
laimingai praplaukė ir pro Kauno tiltus. Dabar jau tilto neberemontuoja, o 
pradeda statyti tvirtesnį, kuris pataisys Prienų tilto blogą vardą. Tiltas kaš- 
tuos apie 1 mil. litų ir bus baigtas 1938 metais. Senojo tilto tauruose įsi- 
veisė ūdros. 


im a " 
- 2 -—rma 


Prienų tilto katastrofa 1937 metais (J. Skaisgirio toto) 4 

Zemiau Prienų, ties Bagrėnų k., Nemunas netikėtai prasiplėčia: čia yra 
Rūdupės sėkluma, labai nemaloni laivams ir sieliams. Prie dešiniojo kranto 
čia seniau buvo padarytos kelios būnos; netaisomos, jos suiro ir pačios 
kliudo laivybai. Kiek žemiau, ties Rūdupės dvareliu dar prieš keliasdešimts 
metų buvo matyti senojo tilto likučiai; žmonės sakė, kad čia švedai buvo 
pastatę tiltą. Ties Bagrėnais yra piliakalnis, vadinamas švedų šančiais *. 

Prienai stovi vad. Mažosios Birštono kilpos gale. Toje kilpoje senais 
laikais buvo „Žvėrinčius“ — medžioklės vieta. Dar dabar miškas ties Ske- 
vonių k. oficialiai vadinamas „Žvėrinčiumi“. Vieta karalių medžioklei, tikrai, 
nepaprasta: varovai suvarydavo į siaurą kilpą, kaip į maišą, žvėris iš Trakų 
ir Aukštadvario miškų; medžiotojai nuo Birštono pusės jojo dailiomis kal- 
vomis, kurios švelniai nusileidžia į Nemuno slėnį iš Kernuvių aukštumų. 
Dabar greta tų kalvų eina plentas iš Birštono į Prienus; tik retas turistas 
susipranta užkopti į kalvą, kuri skiria plentą nuo Nemuno: niekas nesitiki 
taip arti pamatyti upę. Sioje vietoje inž. J. Smilgevičius buvo manęs 
statyti užtvanką vietoje Nemaniūnų, vad. Prienų hidroelektrinę stotį“*. 

Žemiau Rūdupės Nemunas išlenkia dar vieną alkūnę ir įsiremia į aukš- 
tą dešinįjį krantą. (Cia, kalno papėdėje, yra garsusis Birštono kurortas. 


* A. Potujaūski, Wędrėwki po gubernji Augustowskiej, w celu naukowym od- 
byte. Warszawa 1859, 339 pusl. Autorius, pasirėmęs 1806 metų planu, spėja, kad Rūdupė 
turėtų vadintis Radupe („rado upę“). 

* J. Smilgevičius, Nemuno hidroelektros stotis. Kaunas 1930. 

41. Birštonas 


Nepaprasta Birštono geografinė padėtis — pačiame Didžiosios kilpos 
mazge, tarp painių vingių, tarp aukšto šlaito ir Nemuno. Šioj ramioj ir 

tes kasmet. Tikriausia, čia 1414 metais aplankė Vytautą keliautojas Ghille- 
bert de Lannoy. Pilis buvo didelė, iš medžio ir žemės pastatyta, da- 
limi ant stataus upės šlaito, dalimi lygumoje; ji vadinosi Posur. Istorinin- 
kai dar ginčijasi, kur stovėjo toji pilis; remiantis vien jos vardu ir atstu- 
mais nuo Trakų ir Kauno, siūlomi Pažaislis, Prienai, Punia, net Merkinė**. 
Iš kitų istorinių dokumentų žinome, kad Vytautas tikrai lankydavo Biršto- 
ną, todėl reikia manyti, kad tas flamandų keliauninkas bus iskreipęs pava- 


Nemunas aukščiau Birštono 


dinimą ir atstumus. Kryžiuočių kelių maršrutuose panemunės sodyba ties 
sūriu vandeniu vadinosi Birstein; Posuro vardas, jei jis nėra sugalvotas, 
galėjo būti Posūris, nuo Birštono sūrių versmių. 
+4741473 metais Birštone buvo pasislėpęs nuo maro epidemijos D. L. K. 
Kazimieras Jogailaitis su žmona ir sūnumis Jonu Albrechtu ir 
šv. Kazimieru. 1643 metais karalius Vladislovas IV padovanojo Birš- 
tono bažnyčiai baudžiavon 7 kaimus. 

Birštono pilis, vėliau medžioklės pilis, buvo vad. Vytauto kalne, tik 
jokių senosios statybos pėdsakų čia nebelikę. T. Narbutas, tyrinėdamas 
Nemuną, 1805 metais gyveno Birštone ir iš vietos žmonių girdėjo pada- 


* P. Klimas, Ghillebert de Lannoy. Dvi jo kelionės Lietuvos Vytauto 
Didžiojo laikais. Praeitis, II t., 1932, 122 pusl. Ly 
S. Kolupaila, Mūsų istorinės geografijos reikalu. Zidinys, 1936, Nr. 1, 93 pusl. 

vimą apie „Užkeiktą dvarą“: kalno negalima liesti; ūkininkui, norėjusiam 
apsėti kalną linais, prisisapnavęs baltas senelis su ilga barzda ir uždraudęs 
liesti užkeiktą žemę“. Kalno pavadinimas (Dvaras uszkiayktas — užkeik- 
tas), kitų rašytojų kartojamas, išsigimė į „dvaras uszkaltur“ (Glogeris, Mo- 
ravskis, Syrokomlė) ar „yszkialtas“ (Korevo). Kalnas ir dabar neturi gero vardo. 

Birštono sūrios versmės ir įtekančio į Nemuną Druskupio sūrumas 
buvo žinomi jau senai, tik niekas čia mineraliniu vandeniu nesigydė. Buvo 
spėjama, kad Birštone esama druskos klodų, todėl čia 1794 metais lankėsi 
Vilniaus universiteto profesorius Bonifacas Jundila, 1817 metais — Ignas- 
Emanuelis Lachnickis ir 1823 metais kalnų inžinierius Ulmann; nieko 
ypatingo jie nerado. i 


Nemuuas ties Biršionu 


Gydytis Birštono vandenimis žmonės pradėjo tik po 1840 metų. 1851 
metais prof. Adolias Abicht padarė sūraus vandens analizą ir pripažino 
jį tinkamą gydyti**. Dar tikslesnį analizą padarė 1859 metais farmacijos 
magistras Jonas Schiller. Kurortas buvo įsteigtas 1854 metais, kai dr. Be- 
nediktas Bilinskis su kaimynu dvarininku Adomu Bartoševičium 
išnuomavo 12 metų iš Birštono klebonijos 17 ha plotą su versmėmis, pa- 
statė medinių namelių butams ir vonioms; pirmoji vonių patalpa sugriauta 
tik 1937 metais. Į Birštoną pradeda šimtais šeimų rinktis ligoniai, kurortas 


* A. Regnier, Wody mineralne w Birszianach. Wody Mineralne, XIII, dodatek 
do Gazety Lekarskiej, Nr. 9, 18/5 VIII 16 (28), pusl. 2. oe 

** W. Syrokomla, Wycieczki po Litwie w promieniach od Wilna, I. Wilno 1857, 
153 pusl. 

ima garsėti. Pradžioje Birštoną konkuravo Stakliškių kurortas, kuris buvo arčiau 
Vilniaus, bet savo skurdžia gamta negalėjo lygintis su puikiu nauju kurortu; 
1857 metais sudegė visi Stakliškių įrengimai ir ligoniai persikėlė į Birštoną. 

Pradžioje tebuvo žinomos sūrios versmės dumblėtoje Druskupio kranto 
pievoje (vad. senosios versmės — dabar jos naudojamos vonioms). 1878 
metais dr. Radeckis aptiko gausingą versmę pačiame Nemuno krante, 
Vytauto kalno papėdėje; ji buvo vadinama Viktorija, 1922 metais kan. J. 
Tumas pasiūlė vadinti Vytauto kalno ašarėlėmis, vėliau prigijo Vytauto 
versmės vardas; Vytauto vanduo ligonių daugiausia geriamas. Dar vė- 
liau surado silpnai mineralizuotą gruntinio vandens versmę, vad. Lidija, da- 
bar Birutė. Šios versmės vanduo, gazuotas, plačiai paplito, kaip stalo van- 
duo ; Birutės vanduo labai mėgiamas blaivininkų, kai tenka dalyvauti gir- 
tuose pokyliuose. 


Birštono svetainė (dr. B. Matulionio foto) 


Nuo 1874 metų Birštonas buvo tvarkomas savininkų (Kvintų, nuo 
1906 metų — Millerių) ir turėjo viešbučių, kioskų, altanų. 1909 metais iš- 
mūryta gotiko stiliaus vienabokštė bažnyčia. 

Per Didijį karą Birštonas labai nukentėjo; dar daugiau smuko jis po 
karo. Nykstantį kurortą Lietuvos valdžia nusavino ir pavedė valdyti Rau- 
donajam Kryžiui. Man teko gyventi Birštone 1922 metais, kai dariau Ne- 
muno kilpos tyrinėjimus. Vienintelis viešbutis buvo kiauru stogu ir lovo- 
je tebuvo galima gulėti po skėčiu. Bet kurortas nežlugo. Per keliolika 
metų Birštono kurortas labai gražiai susitvarkė, pasidarė visai moderniškas, 
gausingai ligonių ir turistų lankomas. Pastatyta poliklinika, svetainė, vonių 
rūmai, įtaisytas vandentiekis, sutvarkytas Vytauto kalnas. Daug nusipelnė 
kurortui dabartinis jo direktorius Dr. Balys Matulionis. 

Ties Birštonu Nemunas giliai pragraužęs pagrindinius kreidos sluoks- 
nius; vanduo kyla iš gilesnių klodų, todėl turi pastovią temperatūrą (8, 4— 
9,0'C) ir debitą. 1934 IX 1 matavau visų versmių debitą. Vytauto versmė 
duoda 1,38 I/sec, septynios „senosios“ versmės drauge 1;70 I/sec, Birutės 
versmės debitas labai, svyruoja (0,1 — 0,5 I/sec). Svarbesnės versmės drau- 
ge duoda 3,2 I/sec arba 276 mš per parą arba 100.000 mš per metus mi- 
neralizuoto vandens. Sūrus vanduo turi apie 7 g mineralinių dalių viena- 
me litre; tuo būdu versmės išmeta 1030 kg druskų per parą arba 700 t 
per metus; tai druskai pakrauti būtų reikalinga 47 prekių vagonų! Dabar 
naudojama vonioms ir gerti tik maža dalelė to brangaus vandens, visa kita 
teka be jokios naudos į Nemuną. | 3 


Beržų alėja Birštone rudens spalvose (dr. B. Matulionio foto) 


Birštono svarbiausios atrakcijos : beržų alėja Nemuno krante, parkas: 
Vytauto kalnas, Alksnakiemio pušynas už Nemuno, du plažai, dailios apy- 
linkės: Kernuvės, Žvėrinčius, Verknės žiotys. Trūksta tilto per Nemuną. 

Be mineralinių versmių, Nemuno kilpa turi ir kitų, dar neįvertintų, 
gamtos turtų — smiltainių, konglomeratų, kreidos, mikos. Puzonyse, ties 
Balbieriškiu, pasitaiko mika, labai panaši į aukso miltelius. Kai Kalifornijoje 
prasidėjo „aukso karštis“, vienas rusų pasienio sargybos karininkas užtiko 
tos mikos gyslą, apsidžiaugė auksą radęs, pastatė stiprią sargybą ir lakstė 
su „aukso“ pavyzdžiais, kol kareiviai visą miką patys išvogė. Apie 1830 

* S. Morawski, Od Merecza do Kowna. Teka Wileūska 1858, Nr. 5, psl. 119. 

